നാട്ടിലെ മനുഷ്യരുടെ ആർത്തിയിൽ നിന്നും ചന്ദനമരങ്ങൾ സംരക്ഷിക്കാൻ കാവലിരിക്കുന്ന കാടിന്റെ മക്കളുടെ ഊര് | marayur| natural sandals and jaggery in marayur| forest village in marayur| Marayoor weather\nJan 3, 2022, 03:59 PM IST\nചന്ദനമരങ്ങളുള്ള സ്ഥലത്തെല്ലാം ഓരോ രാത്രി മുഴുവൻ തങ്ങൾക്ക് നഷ്ടപ്പെട്ടുകൊണ്ടിരിക്കുന്നത് എന്താണെന്ന് അവർ തിരിച്ചറിഞ്ഞു തുടങ്ങിയിരിക്കുന്നു. ലോകത്തെവിടെക്കാണും ഇങ്ങനെ ആവേശകരമായ മറ്റൊരനുഭവം ഒരു സമൂഹം മുഴുവൻ അതിന്റെ സുഗന്ധത്തിന് കാവലിരിക്കുന്ന കാഴ്ച\n# എഴുത്ത്: വാസുദേവൻ.എം.കെ | ചിത്രങ്ങൾ: സുധീർ സി\nമറയൂർ യാത്രയിൽ നിന്ന് | ഫോട്ടോ: സുധീർ സി \_ മാതൃഭൂമി\nമൂന്നു വർഷം മുൻപ് ഞങ്ങൾ മറയൂരിൽ പോയപ്പോൾ അവിടെ ഉണ്ടായിരുന്നത് വിളറിയ മഞ്ഞ വെളിച്ചം പരത്തുന്ന ഒരു ഫ്ളൂറസന്റ് ലാമ്പും, അതിനെ ഉയർത്തി നിർത്തുന്ന ദ്രവിച്ചുപോയ ഒരു വിളക്കുകാലും, ഒരു ലോഡ്ജും വൈറ്റ്സിമന്റ് അടർന്നു നിൽക്കുന്ന ചുവരോടുകൂടിയ 27-ാം നമ്പർ മുറിയും മാത്രമായിരുന്നു. പിന്നെ ഇരുട്ട്, ചന്ദനമരങ്ങളുടെ ഉന്മാദിയായ ഗന്ധം, ചെറുമരങ്ങളുടെ ചിരപുരാതനമായ പിറുപിറുപ്പ്... ഓർമ്മകൾ തന്നെയാണ് ഞങ്ങളെ വീണ്ടും മറയൂരിലേക്ക് കൊണ്ടുപോയത്.\nരണ്ടാമത്തെ യാത്രയിൽ മറയൂരിലെത്തിയപ്പോൾ പുതിയ ലോകക്രമത്തെക്കുറിച്ച് വാചാലരാവുകയാണ് ഞങ്ങൾ ചെയ്തത്. മറയൂർ ഒരു പുതുപ്പെണ്ണിനെപ്പോലെ അണിഞ്ഞൊരുങ്ങിയിരുന്നു. ഞങ്ങൾ താമസിച്ച 27-ാം നമ്പർ മുറിയിൽ ടെലിവിഷൻ സ്ഥാപിക്കപ്പെട്ടിരുന്നു. സ്റ്റാർ മൂവീസ്, എച്ച്.ബി.ഒ, ഫാഷൻ ടി.വി, പിന്നെ തമിഴ്മക്കളുടെ സ്വന്തം കെ.ടി.വി, അങ്ങിനെ പോകുന്നു മറയൂർ ഇന്ന്.\nമറയൂരിന്റെ ഉള്ളിലേക്ക് യാത്ര ചെയ്യാൻ തീരുമാനിച്ചാണ് ഇപ്രാവശ്യം ഞങ്ങൾ വന്നത്. പക്ഷേ മറയൂർ വ്യത്യസ്തമാണ്. മറയൂരിൽ ചെന്നാൽ ഭൂമിയുടെ വൃദ്ധത്വമാണ് ഹൃദയത്തിൽ അനുഭവപ്പെടുക, നാഷണൽ ജ്യോഗ്രഫിക്ക് ചാനലിൽ ഇടയ്ക്കു കാണാറുള്ള ആഫ്രിക്കയിലെ മസായ്മാര നാഷണൽ പാർക്കു പോലെ തോന്നും പെട്ടെന്ന്. ചെറിയ തണുപ്പും നേർത്തമഞ്ഞും ഉണ്ടായിരുന്നു. ഞങ്ങളുടെ വഴികാട്ടികൾ, വെള്ളയനും ശിവലിം ഗവും, മൈസൂർ വ്യാഘ്രം ടിപ്പുവിന്റെ കഠാരയെ ഓർമ്മിപ്പിക്കുന്ന, വളഞ്ഞുനിവർന്ന് വീണ്ടും വളഞ്ഞ ഓരോ കൊടുവാളുമായി മുന്നിൽ ചെറിയ കുറ്റിക്കാടുകളെ വകഞ്ഞുമാറ്റിക്കൊണ്ട് നടക്കുന്നു. രണ്ട് പേരും ഭൂമിയിലെ ആദിമനിവാസികളാണ്. ആദ്യമൊന്നും ഞങ്ങളവരെ ശ്രദ്ധിച്ചിരുന്നില്ല, രണ്ടു വഴികാട്ടികൾ എന്നേ കരുതിയുള്ളൂ. ക്രമേണ കാടുകനക്കും തോറും അവരെ ശ്രദ്ധിക്കാതെയിരിക്കാൻ കഴിയില്ലെന്നായി. ലോകത്തിന്റെ മറ്റൊരു ഭാഗത്തും അവരെ നമുക്കാവശ്യമായി വരുമായിരിക്കില്ല. എന്നാൽ ഇവിടെ, ഈ വനത്തിൽ, മറയൂരിൽ അവർ യാത്രികന്റെ ജലവും ഭക്ഷണവുമാണ്, ആത്മവിശ്വാസവും ജീവിതവുമാണ്.\nചെറിയ കുറ്റിക്കാടുകൾ, ചെങ്കുത്തായ കയറ്റങ്ങൾ, പാറയിടുക്കുകൾ ഭൂപ്രകൃതി മാറിമാറി വരുന്നു. മുകളിൽ ചെറിയ ചെറിയ കുന്നുകൾ ഉണ്ടെന്നും അവിടെ മുനിയറകൾ ഉണ്ടെന്നും വെള്ളയൻ പറഞ്ഞു. രാവിലെ മുതൽ ഉച്ചവരെ നടക്കുന്നതിനിടയ്ക്ക് ഈയൊരു വാചകം മാത്രമാണ് അദ്ദേഹം പറഞ്ഞത്. ശിവലിംഗമാകട്ടെ, സംസാരം നിർത്തിയാൽ എന്തോ അപകടം സംഭവിക്കും എന്ന മട്ടിലാണ്. തന്റെ ജീവിതത്തിലെ വൈരുദ്ധ്യാത്മകമായ കഥകൾ കൊണ്ട് അയാൾ ഞങ്ങളെ തീർത്തും നിസ്സഹായരാക്കിക്കളഞ്ഞു.\nയാത്രയുടെ അന്തരീക്ഷം ഞങ്ങളെ ഉല്ലാസഭരിതരാക്കിയിരുന്നെങ്കിലും അത്ര ലാഘവമനസ്ക്കരാകാൻ അർഹതയില്ലെന്ന് ഇടയ്ക്കിടെ മൂക്കിലേക്കടിച്ചു കയറിയിരുന്ന ആനച്ചൂര് ഞങ്ങളെ ഓർമ്മിപ്പിച്ചുകൊണ്ടിരുന്നു. വെള്ളയൻ ഞങ്ങളോട് ഇടയ്ക്കിടെ നിൽക്കാൻ പറയും. എന്നിട്ട് ചുറ്റും നോക്കി മണം പിടിക്കും. ചില ഊടുവഴികളിലേക്ക് ഇറങ്ങിയോടും. എന്നിട്ട് അതേ വേഗത്തിൽ തിരിച്ചുവന്ന് ഞങ്ങളെ വഴിമാറ്റി നടത്തും. ചിലപ്പോൾ സുരക്ഷിതമായ ഒരു പാറപ്പുറം കാണുന്നതു വരെ ഓടാൻ പറയും. നടന്നു പോകുന്ന വഴി ആനകളുടെയും കാട്ടുപോത്തുകളുടെയും വിഹാര രംഗമാണത്. ഞങ്ങൾ മൃഗങ്ങളെയൊന്നും കണ്ടില്ലെങ്കിലും, കുറ്റിക്കാടുകൾക്കു പിറകിൽ ആനകളുടെ - ഞങ്ങളുടെ അവിദഗ്ധമ യ കണ്ണുകൾക്കുമാത്രം - അദൃശ്യമായ സാന്നിദ്ധ്യം നിരന്തരം അനുഭവപ്പെട്ടു കൊണ്ടേയിരുന്നു.\nയാത്ര തുടങ്ങിയശേഷം വെള്ളനേയും ശിവലിംഗത്തെയും പരിചയപ്പെട്ടപ്പോഴാണ് ഉൾക്കാട്ടിലെ ആദിവാസിക്കുടികൾ കാണുക എന്നത് യാത്രയുടെ ഒരു ഭാഗമായിത്തീർന്നത്. വെള്ളയനും ശിവലിംഗവും മലപ്പുലയ വിഭാഗത്തിൽപ്പെട്ടവരാണ്. അവരുടെ ആവാസസ്ഥലത്തിന് 'കുടി' എന്നു പറയും. ഒരു കുടിയിൽ നിരവധി വീടുകൾ ഉണ്ടായിരിക്കും. വെള്ളയന്റേത് 'ആലംപെട്ടി കുടി' എന്നും ശിവലിംഗത്തിന്റേത് 'ഈശാംപെട്ടി കുടി എന്നും അറിയപ്പെടുന്നു. ഇത്തരത്തിലുള്ള 11 ആദിവാസി ഗ്രാമങ്ങളാണ് മറയൂരിലെ ആദിവാസി സമൂഹം. ഉൾക്കാട്ടിലുള്ള 'വെള്ളക്കൽ കുടി' ആയിരുന്നു ഞങ്ങളുടെ ലക്ഷ്യം.\nരണ്ടു മലകൾ കയറിയപ്പോഴേക്കും ഉച്ചയായി, നല്ല വിശപ്പ്. അരിയും അത്യാവശ്യം പാചകം ചെയ്യാനുള്ള പച്ചക്കറികളും കൈവശം ഉണ്ടായിരുന്നു. വെള്ളയനും ശിവലിംഗവും പാചകം ഏറ്റെടുത്തു. കഞ്ഞിയിൽ ചെറുപയർ ഇട്ട് വേവിച്ചതും എന്തൊക്കെയോ കാട്ടുകിഴങ്ങുകളും ഇലകളും ചേർത്തുള്ള ഉപ്പേരിയും.\nനടന്നു നടന്ന് രാത്രിയോടെ ഞങ്ങൾ 'വെള്ളക്കൽ കുടി'യിൽ എത്തി. ദക്ഷിണ മേരിക്കയിലെ 'മാച്ചുപിച്ചു' പോലെ പർവ്വതത്തിന്റെ നെറ്റിയിൽ ഒരു സമൂഹം. ഓല കൊണ്ട് വൃത്തിയായി മേഞ്ഞ കുടിലുകൾ. പുല്ല് വളർത്തിയ പാടങ്ങൾ കണ്ടപ്പോൾ അതെന്താണെന്നു ചോദിച്ചു. പുൽ തൈലം ഉണ്ടാക്കുന്ന പുല്ലാണ്. പുൽത്തൈലം വാറ്റിയെടുക്കുന്ന ഫാക്ടറിയും കാണിച്ചുതന്നു. (പരമ്പരാഗത യന്ത്രങ്ങൾ മാത്രമേ അവിടെയുള്ളൂ. ഫാക്ടറി എന്നു കേട്ട് തെറ്റിദ്ധരിക്കരുത്). വെള്ളക്കൽ കുടിയിൽ പുല്ലുമേഞ്ഞ വിശാലമായ ഒരു ഹാൾ ഉണ്ട്. കൗമാരം കഴിഞ്ഞാൽ ആൺകുട്ടികൾ വന്നുതാമസിക്കുന്ന സ്ഥലമാണത്രേ അത്. വിവാഹം വരെ എല്ലാ ചെറുപ്പക്കാരും ആ ഹാളിൽ ഒന്നിച്ചു കഴിയണം എന്നാണ് കുടിയിലെ നിയമം.\nകുളി കഴിഞ്ഞെത്തിയപ്പോഴേക്കും കുടികളിലെ അന്തരീക്ഷം ആകെ മാറിയിരുന്നു. അവിടുത്തെ ഒരു കുട്ടി ഋതുമതിയായത്. അവർക്കത് വലിയൊരാഘോഷമാണ്. ഋതുമതി ആയതുമുതൽ ഒരു പെൺകുട്ടിയുടെ ജീവിതം വലിയൊരു മാറ്റത്തിന് വിധേയമാകും. പിന്നീടൊരു മാസം ഏകാന്തവാസമാണ്. അതിനു വേണ്ടി പ്രത്യേകം സജ്ജീകരിച്ച ഒരു മുറി ഉണ്ട്. ഈ സമയത്ത് പെൺകുട്ടി പുരുഷൻമാരെ കാണാൻ പാടില്ല. അവ രുടെ ആഘോഷങ്ങൾക്കു നടുവിൽ ദീർഘനേരം ഞങ്ങളിരുന്നു. ഈ ഭൂമിയുടെ വൃത്തത്തിലെവിടെയോ, അതിർത്തികൾ വിസ്മൃതമായ ഒരു കാനനമധ്യത്തിൽ, അപരിചിതമായ ഒരു ജനക്കൂട്ടത്തിൽ, പ്രാകൃതമായ പദചലനങ്ങൾക്കും വാദ്യോപകരണങ്ങളുടെ പെരുക്കത്തിനുമിടയിൽ അതിന്റെ താളത്തിൽ ലയിച്ച് പതുക്കെ ഞങ്ങൾ മയങ്ങിപ്പോയി.\nരാവിലെ വെള്ളയനാണ് പറഞ്ഞത് കുറച്ചകലെ ഒരു കുന്നിൻമുകളിൽ മുനിയറകൾ ഉണ്ടെന്ന്. ഞങ്ങൾക്ക് പ്രത്യേകിച്ച് ഒരു ലക്ഷ്യമില്ലാതിരുന്നതുകൊണ്ട് ഇന്നത്തെ യാത്ര അങ്ങോട്ടാവട്ടെ എന്നു തീരുമാനിച്ചു. പ്രത്യേകിച്ച് തീരുമാനങ്ങളൊന്നുമില്ലാത്ത ഈ യാത്ര ഞങ്ങളെ ഉന്മാദികളാക്കിയിരുന്നു.\nപതിവുപോലെ തന്നെ വെള്ളയൻ മുന്നിലും ഏറ്റവും പിറകിൽ ശിവലിംഗവുമായി വാഴത്തുറ ഭാഗത്തുള്ള മലമുകളിലേക്ക് ഞങ്ങളുടെ യാത്ര ആരംഭിച്ചു. നടക്കുന്ന സമയത്തൊക്കെ ഞാൻ മുനിയറയെ കുറിച്ച് ചിന്തിക്കുകയായിരുന്നു. പുരാതന കേരളം ഇപ്പോഴും നമുക്കു മുൻപിൽ വളരെ കുറച്ച് ഏടുകൾ മാത്രം തുറന്ന പുസ്തകമാണ്. മാമാങ്കത്തെക്കുറിച്ച് ക്ലാസ്സിൽ പഠിക്കുമ്പോഴൊക്കെ ചുവന്ന പട്ടുചുറ്റി, വാളും പരിചയും പിടിച്ച്, രാജവാഴ്ചയെ വെല്ലുവിളിച്ചു കൊണ്ട് ഭാരതപ്പുഴയിലെ മണൽപ്പരപ്പിലൂടെ മാർച്ച് ചെയ്ത് പോകുന്ന ചാവേറുകളെ സങ്കല്പിക്കാൻ ശ്രമിക്കും. അതിനേക്കാൾ വിചിത്രമായ ജീവനശൈലിയുമായി അതിലും നിരവധി നൂറ്റാണ്ടുകൾക്കു മുമ്പ് ജീവിച്ചിരുന്ന ഒരു സമൂഹത്തിന്റെ അവശിഷ്ടങ്ങൾ കാണാമെന്ന ആവേശം ഞങ്ങൾക്കെല്ലാം ഉണ്ടായിരുന്നു. മലകയറുന്തോറും സംശയങ്ങളും ഏറിവന്നു. ഇത്രയും ദുർഘടമായ ഒരു മലമുകളിൽ ഒരു ജനവാസമേഖല എന്ന ആശയം ഉൾക്കൊള്ളാൻ സാധിക്കുന്നില്ല. പിന്നെ പട്ടാമ്പിയും, പെരിന്തൽമണ്ണയും, കോട്ടയവും, കണ്ണൂർ പട്ടണവും നശിച്ച് കാടുമൂടിയതിനു ശേഷം ഏതെങ്കിലുമൊരു തലമുറ അവയുടെ ചരിത്രം ഖനിച്ചെടുക്കുകയാണെങ്കിൽ അവർക്കും ഇതേ സംശയം വരുമായിരിക്കാം എന്ന സങ്കല്പം പങ്കുവെച്ച് ഞങ്ങൾ സംശയവധം ചെയ്തു.\nകുന്നിൻമുകളിൽ മുനിയറകൾ കണ്ടു. മൂന്നു ഭാഗവും വീതിയുള്ള കല്ലുപലക കൊണ്ട് മറച്ച് മുകളിൽ കല്ലുകൊണ്ടുതന്നെ അടച്ച മുനിയറകൾ, കുന്നിൻ മുകളിൽ നിന്നാൽ ചുറ്റും കാണാം. മൃഗവും മനുഷ്യനുമായ ശത്രുക്കൾ വരുന്നത് അറിയാനായിരിക്കും ഇത്തരമൊരു സ്ഥലം തിരഞ്ഞെടുത്തത്. കുടക്കല്ല്, തൊപ്പിക്കല്ല് വിഭാഗത്തിലുള്ളതും വയനാടിന്റെ വിവിധ ഭാഗങ്ങളിൽ കാണപ്പെടുന്നതുമായ മഹാശിലാവശിഷ്ടങ്ങളോട് സദൃശമാണ് ഇവയും. മഹാശിലാ കാലഘട്ടത്തിന് ആ പേര് വരാൻ കാരണം അവരുടെ സവിശേഷമായ ശവസംസ്കാര രീതിയാണ്. കൽക്കൂടുകൾ നിർമ്മിച്ച് ശവസംസ്കാരം നടത്തുന്ന മറ്റു ജനസമൂഹങ്ങൾ വേറെയുണ്ടോ എന്നറിയില്ല. എന്തായാലും മറയൂരിലും വയനാട്ടിലും നിലനിന്നിരുന്ന ജനസമൂഹങ്ങൾ സാമ്യമുള്ള സ്ഥിതിക്ക് അവ തമ്മിൽ പരസ്പര ബന്ധവും ഉണ്ടായിരിക്കണം. എങ്ങിനെയായിരിക്കാം അവർ പരസ്പരം, സാംസ്കാരികവും ആശയപരവുമായ കൈമാറ്റങ്ങൾ നടത്തിയിരുന്നത്\nസൂര്യൻ അസ്തമിക്കുന്നതിനു മുമ്പേ തിരിച്ചെത്തുന്നതിനായി ഞങ്ങളുടെ മലയിറക്കം കുറച്ച് വേഗത്തിലാക്കി. മലയിറങ്ങിയ ശേഷം എല്ലാവരും വിശ്രമിക്കാൻ ഇരുന്നു. വെള്ളയനും ശിവലിംഗവും ചായകൂട്ടാൻ തുടങ്ങി. ഒരു ചോലവനത്തിലാണ് ഇരിപ്പ്. മഴക്കാലത്തു മാത്രം ഒരു ചോലവന അടയാളം സജീവമാകുന്ന ഒരരുവിയുടെ മാത്രം കാണാം. വീണ്ടും തളിർക്കാനുള്ള കാടിന്റെ കാത്തിരിപ്പ്, പച്ചപിടിക്കാനുള്ള അക്ഷമ, നനവേൽക്കാനും ആർദ്രമാവാനുമുള്ള മണ്ണിന്റെ മോഹം... തിളക്കുന്ന ശബ്ദം മാത്രം. ഞങ്ങളൊന്ന് മയങ്ങിയോ എന്നൊരു സംശയം. ഒരു ഞെട്ടലോടെയാണ് ഉണർന്ന് ആരോ തട്ടിയുണർത്താൻ ശ്രമിക്കുന്നതുപോലെ തോന്നി. മിഴികൾ വലിച്ച് തുറന്നപ്പോൾ വെള്ളയനാണ്. മിണ്ടരുത് എന്ന് ആംഗ്യം കാണിക്കുകയും എല്ലാവരേയും ഉണർത്താൻ പറയുകയും ചെയ്യുന്നുണ്ട്. ആകെ പരിഭ്രമിച്ച ഞാൻ എല്ലാവരേയും വിളിച്ചു. ബാഗുകൾ എടുത്ത് വെള്ളയൻ മുന്നിലോടി. ഞങ്ങളോട് വേഗം ഓടാൻ പറഞ്ഞു. എല്ലാവരും പരിഭ്രമിച്ചിരുന്നു. അകാരണവും അരൂപിയുമായ ഭയം എ ല്ലാവരേയും നിരാശയിലാഴ്ത്തിയിരുന്നു. കുറച്ചു ദൂരം ഓടിയപ്പോഴേക്കും ഞങ്ങൾ വലിയ ഒരു പാറപ്പുറം കണ്ടെത്തി, അതിൽ വലിഞ്ഞു കയറി. ഓടി വന്ന വഴിയിലേക്ക് നോക്കാൻ അപ്പോഴാണു ധൈര്യം ഉണ്ടായത്.\n“എന്തിനാ നമ്മൾ ഓടിയത് ? " ഞാൻ ചോദിച്ചു.\n“ആന വരുന്നുണ്ട്. ഒറ്റയാൻ. വെള്ളയൻ പറഞ്ഞു.\n"ഉം ആലംപെട്ടി കൊമ്പനാ വരുന്നത്"\n"കാണാൻ പറ്റുമോ? "ഈ വഴിക്കാ വരുന്നത്. ശബ്ദമുണ്ടാക്കരുത്." ഇനിയൊന്നും പറയില്ലെന്ന മട്ടിൽ വെള്ളയൻ നിശബ്ദനായി.\nഒരാനയുടെ വരവും കാത്ത് ഞങ്ങൾ ആ പാറപ്പുറത്ത് കമിഴ്ന്നു കിടന്നു. ക്രമേണ കൊമ്പുകൾ ഒടിയുന്ന ശബ്ദം കേൾക്കാൻ തുടങ്ങി. പിന്നെ അപ്രതീക്ഷിതമായി, വല്ലാത്തൊരു വേഗത്തിൽ, ശാപഗസ്ഥനായ അശ്വത്ഥാമാവിനെപ്പോലെ ഒരു കുറ്റിക്കാട്ടിനു പിറകിൽ നിന്നും ആലംപെട്ടിക്കൊമ്പൻ ഞങ്ങൾക്ക് ദൃശ്യനായി. അതിവേഗത്തിൽ അത് ചോലവനത്തിൽ അപ്രത്യക്ഷനാവുകയും ചെയ്തു. ഞങ്ങളുടെ സാന്നിധ്യമൊന്നും അത് അറിഞ്ഞിട്ടേ ഇല്ല. അല്ലെങ്കിൽ കൃമികീടങ്ങൾ അർഹിക്കുന്ന അവജ്ഞയോടെ അതു ഞങ്ങളെ അവഗണിച്ചു. അവൻ ചത്തൂന്നാ കരുതിയത്. മൂന്ന് കൊല്ലമായി കാണാനില്ലാര്ന്നു. എത്ര മലപ്പുലയൻമാരുടെ ജീവനാ അവനെടുത്തത് എന്നറി യോ?, വെള്ളയന്റെ വാക്കുകളിൽ വേദനയും അമർഷവും ഉണ്ടായിരുന്നു.\nകാട്ടിൽ നിന്നും തിരിച്ചിറങ്ങി മറയൂർ ഫോറസ്റ്റ് ആഫീസിൽ വച്ച് യാത്ര പറയുമ്പോൾ വെള്ളയൻ ഞങ്ങളുടെ കൈകൾ കൂട്ടിപ്പിടിച്ചു. വീണ്ടും വരണം, വരുമ്പോൾ എന്നെത്തന്നെ വിളിക്കണം. ഇനിയും കാടു കാട്ടിത്തരാം" ഒട്ടും മൃദുവല്ലാത്ത, കരകരപ്പുള്ള ശബ്ദത്തിൽ വെള്ളയൻ പറഞ്ഞു. പിന്നെ ആദ്യമായി, ബീഡിക്കറ പുരണ്ട പല്ലുകൾ കാണിച്ച്, ഞങ്ങളെ നോക്കി ഹൃദ്യമായി ചിരിച്ചു.\nപതിനായിരം ബി.സി. മുതൽ ആരംഭിക്കുന്നു മറയൂരിന്റെ ചരിത്രം. 'മറ' (ഒളിഞ്ഞിരിക്കുന്ന എന്നും 'ഊർ' (പ്രാശം) എന്നുമുള്ള വാക്കുകൾ ചേർന്നാണ് മറയൂർ എന്നായതെന്ന് പറയപ്പെടുന്നു. ലോകത്തിൽ തന്നെ അത്യപൂർവ്വമായ പ്രകൃതിദത്ത ചന്ദനമരക്കാടുകൾ മറയൂരിലുണ്ട്. അതുകൊണ്ട് തന്നെ ഏറെക്കാലം മറഞ്ഞിരിക്കാൻ മറയൂരിന് കഴിഞ്ഞില്ല. മനുഷ്യകുലത്തിന്റെ അനാദിയായ ആർത്തിയ്ക്കു മുമ്പിൽ മറയൂർ വിവസ്ത്രയായി. മറയൂരിന്റെ സുഗന്ധം അന്യനാടുകളിലേക്ക് ലോറി കയറിപ്പോയി. ഭരണകൂടങ്ങൾ ഇതുകണ്ടു. മിണ്ടാതെയിരുന്നു. മറയൂരുകാർ നിസ്സഹായതയിലേക്ക് മറഞ്ഞിരുന്നു. മറയൂരിനെ ആർക്കും ആവശ്യമില്ലായിരുന്നു. എല്ലാവർക്കും ചന്ദനം മാത്രം മതിയായിരുന്നു.\nമാതൃഭൂമി യാത്ര പുതിയ ലക്കം വാങ്ങാം\nഞങ്ങളുടെ യാത്രയിലുടനീളം രാത്രികളിൽ മറയൂർക്കാട്ടിൽ തങ്ങേണ്ടി വന്നപ്പോഴൊക്കെ കാട്ടുമരങ്ങൾക്കിടയിൽ നിന്നും വെളിച്ചം കാണാമായിരുന്നു. ഇടയ്ക്കിടെ കൂക്കിവിളികളും. അതെന്താണെന്ന് ചോദിച്ചപ്പോൾ വെള്ളയനാണ് പറഞ്ഞത് ആദിവാസികൾ ചന്ദനമരങ്ങൾക്ക് കാവലിരിക്കുന്നതാണെന്ന്. നാഗരികരായ മനുഷ്യരുടെ ആർത്തിയിൽ നിന്നും മറയൂരിന്റെ ചന്ദനമരം സംരക്ഷിക്കാൻ കാടിന്റെ മക്കളുടെ കാത്തിരിപ്പ്. ചന്ദനമരങ്ങളുള്ള സ്ഥലത്തെല്ലാം ഓരോ രാത്രി മുഴുവൻ തങ്ങൾക്ക് നഷ്ടപ്പെട്ടുകൊണ്ടിരിക്കുന്നത് എന്താണെന്ന് അവർ തിരിച്ചറിഞ്ഞു തുടങ്ങിയിരിക്കുന്നു. ലോകത്തെവിടെക്കാണും ഇങ്ങനെ ആവേശകരമായ മറ്റൊരനുഭവം ഒരു സമൂഹം മുഴുവൻ അതിന്റെ സുഗന്ധത്തിന് കാവലിരിക്കുന്ന കാഴ്ച\n(മാതൃഭൂമി യാത്ര 2014 ജൂൺ ലക്കത്തിൽ പ്രസിദ്ധീകരിച്ചത്)\nContent Highlights: marayur, natural sandals and jaggery in marayur, forest village in marayur\nകൂകിപ്പാഞ്ഞ് കുതിച്ച പരശുറാം എക്സ്പ്രസിൽനിന്ന് ചാലക്കുടിയിലിറങ്ങുമ്പോൾ ഉച്ചവെയിലിന് ..


ലസ്സി...: മുങ്ങിമരിച്ചവരിൽ സുന്ദരനായ മനുഷ്യൻ\nഎന്റപ്പൻ ചെറിമൂട്ടിൽ വറീതിനു പെയിന്റുപണിയായിരുന്നു. കുട്ടിക്കാലത്തേ പെയിന്റ് ടിന്നുകളെടുത്തു കളിച്ചാ ഞാനും സഹോദരങ്ങളും വളർന്നത്. വലുതായപ്പോ ഞാൻ മാത്രം അപ്പന്റെ വഴിയേ പോയി. ഇപ്പോഴും വീട്ടിൽ പെയിന്റു ടിന്നുകൾ തട്ടീട്ടു നടക്കാൻ പറ്റണില്ലെന്ന പരാതി കേട്ട് ചെവിക്കായം വരെ ഇല്ലാണ്ടായി. എന്റെ തൊഴിലതായിപ്പോയില്ലേ. മാത്രല്ല, അപ്പന്റെ വഴിയേ പോകാൻ ഞാൻ മാത്രമല്ലേയുണ്ടായിരുന്നുള്ളൂ. അതിൽ അപ്പനു സന്തോഷമേയുള്ളൂന്നു കുഴിമാടത്തിൽക്കിടന്നു പറയണപോലെത്തോന്നാറുണ്ട്. അപ്പന് ഏറ്റോം ഇഷ്ടം എന്നോടാരുന്നല്ലോ. അതുകൊണ്ടല്ലേ നാട്ടില് വേറാർക്കും അറിയാത്ത രഹസ്യകഥയൊക്കെ എന്നോടുമാത്രം പറയാറുണ്ടായിരുന്നത്. ഒന്നാന്തരം കഥ പറച്ചിലുകാരനായിരുന്ന അപ്പൻ പോയപ്പോ കഥകളും പോയി. അപ്പനങ്ങനാരുന്നു, ഞാനങ്ങനേമല്ലാരുന്നു. അതുകൊണ്ടു എനിക്കു കഥ കിട്ടാതെ പോയി.\nഇപ്പൊ പണ്ടത്തത്ര പണിയൊന്നുമില്ല. ഞാൻ പഴയ മട്ടിൽ ഒരാഴ്ച കൊണ്ടു തീർക്കണ പണി പുതിയ പിള്ളേരു രണ്ടീസം കൊണ്ടു തീർക്കും. എന്നുവച്ച് അങ്ങനെ ഗതിയില്ലാതൊന്നും ആയിട്ടില്ല. ഈശോപാപ്പീനെ അറിയാവുന്നവരു വേറാരേം പണിയ്ക്കു വിളിക്കില്ല. പണീന്റെ ഗുണം കണ്ടിട്ടൊന്നുമല്ല, പഴേ സ്നേഹം ഉള്ളിലൊറച്ചു കെടപ്പുണ്ടേ. അതു പ്രായാകുന്തോരും അങ്ങ് പടർന്ന് പന്തലിക്കേള്ള്. മാത്രല്ല, പീഡാനുഭവദിവസം കുരിശിന്റെ വഴി പോകുമ്പോ കർത്താവിന്റെ വേഷം കെട്ടി ടാബ്ലോ കെടക്കാൻ പാപ്പിയല്ലാതെ ആരുണ്ട് നാട്ടിൽ? അതെല്ലാർക്കും അറിയാം. ദേഹം മൊത്തം ചായം തേച്ച് വലിയ മരക്കുരിശിന്മേ ചോരയൊലിപ്പിച്ച് ഒറ്റക്കെടപ്പാണ്. രണ്ട് രണ്ടര മണിക്കൂർ ഒരു കണ്ണിലെപ്പീലി പോലും ഇളകില്ല. പോകുന്നോരെല്ലാം പ്രാർഥിച്ച് കുരിശും വരച്ചേ പോകൂള്ളൂ. അങ്ങനൊക്കെ സ്നേഹാവണതാ. എന്തായാലും പട്ടിണിയില്ലാണ്ട് ജീവിക്കാനൊള്ളത് കിട്ടുന്നുണ്ട്, സമാധാനം. പിന്നെ വയസ്സൊക്കെയായില്ലേന്ന് ഞാനും ഒന്നൊതുങ്ങിന്നും കൂട്ടിക്കോ.\nഅപ്പൻ പണ്ട് പറഞ്ഞ ഒരു കഥയാ ഓർമ്മ വരുന്നേ.\nഇവിടന്ന് വടക്കോട്ട് ഒരു ഒന്നര കിലോമീറ്റർ ചെലുങ്ങനെ നടന്നാ ആദ്യം കാണണത് വത്തിക്കാൻ ചാക്കോയുടെ മാളികയുടെ ഉയർന്ന മോന്തായമാണ്. അത് മുമ്പ് ചാക്കോയുടെ അപ്പൻ എൽദോയുടെ പേരിലായിരുന്നു അറിയപ്പെട്ടിരുന്നത്. മക്കള് വലിയ ആളുകളാകുമ്പോ അപ്പനുമമ്മേം വഴി മാറിക്കൊടുത്തല്ലേ പറ്റുള്ളൂ. അങ്ങനെ എൽദോയുടെ പ്രതാപകാലത്താണ് അപ്പൻ പറഞ്ഞ കഥ നടക്കുന്നത്. മാളികാന്ന് വച്ചാ എന്തൊരു മാളികയാ. നോഹേടെ പെട്ടകം രണ്ടെണ്ണം അതിന്റകത്ത് കൊള്ളും. എൽദോയ്ക്കാണെങ്കി പലമാതിരി കച്ചോടങ്ങളായിരുന്നു. കാശ് പതിനാറ് ദിക്കീന്നും ഒഴുകുമെന്ന് അപ്പൻ അത്ഭുതം ഭാവിച്ച് പറയുമായിരുന്നു. ആർക്കും ഉപകാരമൊന്നും ചെയ്യില്ലെങ്കിലും ഉപദ്രവവും ഇല്ലായിരുന്നു എൽദോയ്ക്ക്. അങ്ങനുള്ള എൽദോയ്ക്ക് മാളിക കുമ്മായമടിക്കണെങ്കി എന്റപ്പൻ തന്നെ വേണം. പിന്നെ പള്ളിപ്പെരുന്നാള് പോലെയാ വീട്ടിൽ. രണ്ട് മൂന്ന് മാസമെടുക്കും മാളികയിൽ മുഴുവനും പുത്തൻ കുമ്മായത്തിന്റെ ചൂട് നിറയാൻ. ഞാനും അപ്പനെ സഹായിക്കാൻ പോകുമ്പോ മാളിക മൊത്തം ചുറ്റിക്കണ്ടിട്ടിണ്ട്. രണ്ട് നൂറ്റാണ്ട് പഴക്കം കാണും അതിന്. അതിൽക്കൂടിയാലേയുള്ളൂ. പത്തുമുപ്പത് മുറികളുണ്ടാകും. മുകളിലത്തെ നിലയിൽ സിനിമാകൊട്ടകേന്റെ വലുപ്പത്തിലൊരു ഹാളുണ്ട്. അതിനോട് ചേർന്ന് രണ്ടുമൂന്ന് കിടപ്പറകളും. ആഘോഷമെല്ലാം മുകളിലത്തെ ഹാളിൽ വച്ചായിരുന്നു. കളളും പാട്ടും നൃത്തവുമായി നേരം വെളുക്കും വരെ വെളിച്ചത്തിന്റെ പുറകിൽ നിഴലുകൾ ഓടിപ്പായുന്നത് കാണാത്ത നാട്ടാര് കുറവായിവിടെ.\nഅങ്ങനൊരിക്കൽ മാളിക കുമ്മായം പൂശാൻ അപ്പനെ വിളിച്ചു. കുമ്മായമടി കഴിയുന്നത് വരെ എനിക്കും സഹോദരങ്ങൾക്കും കൊതി മാറാനുള്ള സമയമാരിക്കും. വൈന്നേരം അപ്പൻ വരുമ്പോ മാളികേന്ന് കിട്ടണ എന്തെങ്കിലും തിന്നാൻ കൊണ്ടരും. അതിന്റെ രുചിയിലായിരിക്കും ഞങ്ങടെ ജീവിതം മൊത്തം അപ്പോൾ. കുമ്മായമടി കഴിഞ്ഞാപ്പിന്നെ കുറച്ച് നാളത്തേയ്ക്ക് ഞങ്ങൾക്ക് സങ്കടമായിരിക്കും. അമ്മച്ചീടെ കഞ്ഞീം ചമ്മന്തീം കഴിക്കുമ്പോ ഞങ്ങൾ കോഴിപൊരിച്ചതിന്റേയും ഞണ്ടുകറിയുടേയും ഓർമ്മകൾ തൊട്ടുനക്കുമായിരുന്നു.\nഅങ്ങനൊരൂസം അപ്പൻ പറഞ്ഞത് മാളികേലെ മുകളിലത്തെ മുറിയിലെ ജനൽക്കമ്പികളെക്കുറിച്ചായിരുന്നു. പഴയ പെയിന്റും തുരുമ്പും പിടിച്ച് ജനൽ ഉരകടലാസുകൊണ്ട് ചുരണ്ടുകയായിരുന്നു അപ്പൻ. ചോര കട്ട പിടിച്ച പോലെ തുരുമ്പ് എന്നായിരുന്നു അപ്പൻ പറഞ്ഞത്. ഉരച്ചപ്പോ തുരുമ്പും പെയിന്റും കൂടെ പച്ചയിറച്ചി പോലെ ഇളകിവന്നെന്ന് അപ്പൻ പറഞ്ഞപ്പോ എന്റെ പല്ല് പുളിച്ചുപോയി. അപ്പനങ്ങനെ പറയണെങ്കി അതില് കാര്യമായ എന്തെങ്കിലും കാണുമെന്ന് എനിക്കറിയാരുന്നു. അധികം വൈകാണ്ടെ രഹസ്യം വെളിപ്പെടുമെന്നും. അതോണ്ട് ഒന്നും കുത്തിച്ചോദിച്ചില്ല. അപ്പനും കൂടുതലൊന്നും പറയാണ്ടെ കിടന്നുറങ്ങാൻ പോയി.\nഅപ്പൻ പറഞ്ഞ കാര്യവുമായി ബന്ധപ്പെട്ടതാണോന്ന് അറീല്ല, പക്ഷേങ്കില് നാലാം പക്കം മഴ കൊട്ടിപ്പെയ്തപ്പോ കനാലില് ഒഴുകിയെത്തിയത് ഞങ്ങള് പിള്ളേരടെ ഇഷ്ടക്കാരായ കാരിയും കൂരിയും ഒന്നുമല്ലായിരുന്നു. രണ്ടാഴ്ച മുമ്പ് വരുത്തന്റെ കൂടെ ഒളിച്ചോടിപ്പോയെന്ന് നാട്ടാര് വിചാരിച്ച സലോമിക്കുട്ടിയായിരുന്നു. കോളേജിൽ പഠിക്കാൻ പോകുന്ന സലോമീനെ കാണാണ്ട് ഒരു ദിവസം വല്ലാത്ത പുകിലാരുന്നു. എന്നാലും കോളേജ് അവധിയായിരുന്ന അന്നേ ദിവസം അവൾ വീട്ടിൽ നിന്നും നാട്ടിൽ നിന്നും ആരുമറിയാണ്ടെ ഒളിച്ചോടിപ്പോയത് വിശ്വസിക്കാൻ പറ്റാത്തതായിരുന്നു.\nഅപ്പൻ എന്നോട് രഹസ്യം വെളിപ്പെടുത്താത്തത് എന്തുകൊണ്ടാണെന്ന് മനസ്സിലായി. അപ്പനങ്ങനെയാ, എപ്പഴും സിഐഡീന്റെ പോലെ അവസാനത്തേയ്ക്ക് വല്ലതും ബാക്കി വയ്ക്കും. എന്നാ ഇപ്രാവശ്യം അതുമുണ്ടായില്ല. രഹസ്യം വെളിപ്പെടുത്താനാവണേക്കും മുന്നേ അപ്പൻ സ്വർഗ്ഗത്തീപ്പോയി.\nഎൽദോ മരിച്ചത് എളുപ്പത്തിലായിരുന്നു. ഒരു ഞായറാഴ്ച കുർബാനേം കഴിഞ്ഞ് മാളികേലെത്തിയ എൽദോ ഉമ്മറത്തെ ചാരുകസേരേല് ഇരുന്നങ്ങ് മരിച്ചുപോയി. ഒന്നും സംഭവിക്കാത്ത പോലെ അപ്പന്റെ ശവമടക്കും കഴിഞ്ഞ് ചാക്കോ കാറോടിച്ച് പോകുന്നത് കണ്ടപ്പോ കപ്യാർക്കടക്കം സംശയമായി, എൽദോന്റെ സന്തതി തന്നെയാണോ ചാക്കോന്ന്!\nപിന്നങ്ങോട്ട് ചാക്കോയുടെ കാലമായിരുന്നല്ലോ. അപ്പൻ ഭൂതത്തിനെപ്പോലെ കാവലിരുന്ന് നഷ്ടപ്പെടാണ്ട് നോക്കിയ സ്വൊത്തൊക്കെ മാളികേന്ന് ഇറങ്ങിപ്പോകാൻ തുടങ്ങി. ചാക്കോയ്ക്ക് കൂട്ടുകാരെന്ന് വച്ചാ മരിക്കുമായിരുന്നു. മാളികേല് ആഘോഷമില്ലാത്ത ദിവസമുണ്ടായിരുന്നോന്ന് ചോദിച്ചാ കുറേ വർഷങ്ങൾക്ക് മുമ്പേന്ന് ഉത്തരം കിട്ടുമായിരുന്നു. അപ്പഴേക്കും ചാക്കോയുടെ അമ്മച്ചീം കുഴീപ്പോയിക്കെടന്നു. ഒന്നും സംഭവിക്കാത്ത പോലെ അമ്മച്ചീടെ ശവമടക്കും കഴിഞ്ഞ് ചാക്കോ കാറോടിച്ച് പോകുന്നത് കണ്ടപ്പോ കപ്യാർക്ക് മാത്രമല്ല സംശയമുണ്ടായത്.\nചാക്കോയ്ക്ക് കാശിന് ബുദ്ധിമുട്ട് വരാൻ തുടങ്ങിയത് പെട്ടെന്നായിരുന്നു. മാളിക മാത്രം ബാക്കിയായ നിലയായപ്പോ കൂട്ടുകാരും ഇല്ലാണ്ടായി. മാളിക കുമ്മായം പൂശിയിട്ട് അപ്പഴേക്കും വർഷങ്ങളായിരുന്നു. എന്റപ്പനുണ്ടായിരുന്നെങ്കി ചാക്കോന്റെ കാല് പിടിച്ചിട്ടാണെങ്കിലും കുമ്മായമടി മുടക്കാതിരിക്കുമായിരുന്നു.\nഅങ്ങിനിരിക്കുന്ന കാലത്താണ് നാട്ടാരെ മുഴുവനും അന്തിപ്പിച്ച് കൊല്ലത്തുനിന്നോ മറ്റോ ചാക്കോയെ കാണാൻ ഒരു സംഘം ആളുകൾ വരുന്നത്. ആണും പെണ്ണുമായി പത്തുപന്ത്രണ്ട് പേരുണ്ടായിരുന്നു. ഒരു വെള്ളവാനിലായിരുന്നു അവർ വന്നത്. കവലയിൽ വച്ച് മാളികേലേക്കുള്ള വഴി ചോദിക്കാൻ നിർത്തിയില്ലായിരുന്നെങ്കിൽ അവർ ചാക്കോയെ അന്വേഷിച്ച് വന്നതായിരുന്നെന്ന് ആരും കരുതില്ലായിരുന്നു.\nപിന്നങ്ങോട്ട് കുറേക്കാലത്തേക്ക് നാട്ടാരുടെ വിരലെല്ലാം മൂക്കത്ത് തന്നെയായിരുന്നു. ചാക്കോയെ കാണാൻ വന്നത് ഏതാണ്ട് ആതുരസേവനക്കാരായിരുന്നു. അവർക്ക് വത്തിക്കാനീന്ന് നേരിട്ട് പണസഹായം കിട്ടുമാരുന്നു. അതൊക്കെ ചെറിയ ഏർപ്പാടായിരുന്നേ. ചാക്കോ അവരടെ കൂടെച്ചേർന്നപ്പോ സംഗതി വലിയ കളിയായി. ചാക്കോയങ്ങ് വത്തിക്കാനിലേക്ക് പോയെന്നേ. അതിന്റെ കെട്ടും പകിട്ടുമെല്ലാം അറിയാൻ ഇടയ്ക്കൊക്കെ ചാക്കോയുടെ മാളിക വഴി പോയാ മതി. മാളികേലെ മുറികളില്ലാം കാശ് നെറഞ്ഞിട്ട് അതിലുള്ള മനുഷ്യേർക്ക് കെടന്നൊറങ്ങാൻ സ്ഥലമില്ലെന്ന് നാട്ടാര് പറയാൻ തൊടങ്ങീതിലും അതിശയോന്നൂല്ല. അത്രക്കൊന്നുല്ലെങ്കിലും ചാക്കോ കാശ് വാരണത് വലിയ വള്ളത്തിലാന്ന് എനിക്കറിയാർന്ന്. കാരണം അതിന്റെടക്ക് രണ്ട് തവണ മാളിക പെയിന്റടിക്കാൻ പോയത് ഈ പാപ്പിയല്ലേ...\nഎന്റപ്പൻ എപ്പഴും പറയുമാരുന്നു. പുത്തൻ പണക്കാരുടേം സാത്താന്മാരുടേം വീട്ടിൽ പണിയ്ക്ക് പോകുമ്പോ കണ്ണും കാതും തുറന്നിരിക്കണമെന്ന്. ചുവരെല്ലാം ചുരണ്ടിക്കൊണ്ടല്ലേ ഞങ്ങടെ പണി തുടങ്ങണത്. അങ്ങനെ ചായം ഇളകിവരുമ്പോ എന്തൊക്കെ കഥകളായിരിക്കും വെളിപ്പെടുക. എന്തൊക്കെ രഹസ്യങ്ങളായിരിക്കും അവർ പിറുപിറുക്കുക. ദൈവത്തിന് നെരക്കാത്തത് ചെയ്തട്ടിണ്ടെങ്കി അവർക്ക് അത് സംസാരിക്കാണ്ടിരിക്കാൻ പറ്റില്ലെന്നും അപ്പൻ പറയാരുന്നു.\nചാക്കോന്റെ പേരിന്റെ മുന്നില് വത്തിക്കാൻ കേറീപ്പിന്നെ ആദ്യായിട്ട് മാളിക പെയിന്റടിക്കാൻ വിളിച്ചപ്പോ സത്യത്തിന് എനിക്ക് പേടിതോന്നിയിരുന്നു. പിന്നെ അപ്പനായിട്ട് ഉണ്ടാക്കിയ വഴി ഞാനായിട്ട് അടച്ചുപൂട്ടണ്ടന്ന് കരുതി സമ്മതിച്ചതാ. മാളികേലെ മുകളിലത്തെ മുറികളിൽ പണി തുടങ്ങിയപ്പോ എനിക്ക് അപ്പൻ പറഞ്ഞതെല്ലാം മനസ്സിലാകാൻ തുടങ്ങീരുന്നു. അതിലേറ്റവും ഭീകരമായതെന്തായിരുന്നെന്നോ, ദ്രോഹം പറ്റിയ പെണ്ണിന്റെ കരച്ചിൽ നൂറ്റാണ്ട് കഴിഞ്ഞാലും വായൂലിണ്ടാകുമെന്ന്.\nവർഷങ്ങൾക്കിപ്പുറവും ഞാൻ കേട്ടത് സലോമീന്റെ കരച്ചിലായിരുന്നെന്ന് എനിക്കുറപ്പായിരുന്നു. അപ്പനുണ്ടാരുന്നെങ്കി അത് പറഞ്ഞ് കരയേങ്കിലും ചെയ്യാമായിരുന്നു. മാളികേലെ പണി കഴിഞ്ഞന്ന് ഞാൻ നേരേ ചെന്നത് അപ്പന്റെ കുഴിമാടത്തിലേക്കാരുന്നു. ആവോളം അപ്പനോട് കരഞ്ഞ് മനസ്സ് ശാന്താമാക്കീട്ടാണ് വീട്ടിലേയ്ക്ക് പോയത്. എനിക്ക് മനസ്ഥാപം തോന്നാൻ വേറേം കാരണമുണ്ടായിരുന്നു. അപ്പന്റെ കുഴിമാടത്തിന്റെ അപ്പുറത്തായിരുന്നു ദൈവത്തിന് നിരക്കാത്ത വഴിയിൽ മരിച്ചുപോയവരെ അടക്കാനുള്ള പറമ്പ്. സലോമീനേം അവിടാണല്ലോ അടക്കിയിരിക്കണതെന്ന് എനിക്കോർമ്മ വന്നതും അടിവയറ്റീക്കൂടെ ചുണ്ണാമ്പ് നീറ്റിയത് പോലെ ആളൽ പാഞ്ഞു.\nഎന്നാൽ അതിനേക്കാൾ വലുത് വരാനിരിക്കുന്നതേയുണ്ടായിരുന്നുള്ളൂ. വത്തിക്കാൻ ചാക്കോ വലിയ മുതലാളിയായി പിശാചിന്റെ വഴിയേ പോകാൻ തുടങ്ങിയിട്ട് നാളേറെയായിരുന്നു. എത്ര പെണ്ണുങ്ങടെ കരച്ചിലാ തോരാതെ വായുവിൽ അലഞ്ഞുതിരിയുന്നത്. ചാക്കോന്റെ ഇഷ്ത്തിന് ഒപ്പം നിക്കാത്തവരെ നാട്ടിൽ നിന്നോടിക്കാൻ എന്ത് കുതന്ത്രവും കാണിക്കുമായിരുന്നല്ലോ. ചാക്കോന്നല്ല, വത്തിക്കാനെന്ന് കേട്ടാൽപ്പോലും നാട്ടാര് പേടിച്ചോടിയൊളിക്കുന്ന പോലായില്ലേ കാര്യങ്ങൾ. എന്നാലും എന്നോട് മാത്രം ചാക്കോ തനിസ്വഭാവോം കൊണ്ട് വന്നതൊന്നുമില്ല. ഒന്നുരണ്ട് തവണ മാളിക പെയിന്റടിക്കാൻ പോകുകേം ചെയ്തു. അപ്പോഴൊക്കെ ഞാൻ അപ്പൻ പറഞ്ഞതെല്ലാം മറക്കുമായിരുന്നു. കണ്ണും കാതും മൂടിയേ ഞാൻ ചുവരുകളിൽ നിന്നും ചായം ചുരണ്ടിക്കളയുമായിരുന്നുള്ളൂ.\nഈ ലോകത്ത് എന്തൊക്കെ യുദ്ധങ്ങളുണ്ടാകുന്നു, മനുഷ്യന്മാര് തമ്മിത്തല്ലി ചാകുന്നു. വെശപ്പ് മാറ്റാൻ വഴിയില്ലാതെ എത്ര ജനങ്ങൾ വാവിട്ട് കരയുന്നു. ആ ദുരിതമെല്ലാം എന്നെങ്കിലും അവസാനിക്കുമെന്ന് ആരും പ്രതീക്ഷിക്കുന്നതുമില്ലല്ലോ. അതങ്ങിനാ, കഷ്ടപ്പാടുകൾ അവസാനിക്കുമെന്ന് വിചാരിക്കാൻ മാത്രം ധൈര്യം ലോകത്താർക്കുമില്ലാതായിപ്പോയി. ചാക്കോയുടെ കാര്യത്തിൽ നാട്ടാർക്കുണ്ടായിരുന്ന വികാരവും അങ്ങിനെയാരുന്നു. ചാക്കോ മരണം തീണ്ടാത്തവനായി എല്ലാക്കാലവും ഒരു ശല്യമായി തുടരുമെന്ന് എല്ലാരും ഉറപ്പിച്ചുകഴിഞ്ഞ ഒരു സമയത്തായിരുന്നു വേളാങ്കണ്ണീപ്പോയി മടങ്ങും വഴി ചാക്കോയുടെ ബെൻസ് കാർ ആറ്റിലേക്ക് മറിഞ്ഞത്. നാട്ടിലാരും വിശ്വസിച്ചില്ല. ചാക്കോയുടെ ശവം കൊണ്ടുവന്ന ആംബുലൻസ് മാളികേടെ മുറ്റത്ത് നിന്നപ്പോപ്പോലും ആരും ഒരക്ഷരം മിണ്ടിയില്ല. വെള്ളം കുടിച്ച് ചീർത്ത ചാക്കോ സുന്ദരനായിപ്പോയെന്ന് എനിക്ക് തോന്നിയിരുന്നു.\nമരിച്ചവരെപ്പറ്റി ദോഷം പറയാൻ പാടില്ലെന്ന് എന്റപ്പൻ എപ്പഴും പറയുമാരുന്നു. എന്നാലും ചാക്കോനെ അടക്കാൻ പോകുന്നത് അപ്പന്റെ കുഴിമാടത്തിന്റെയടുത്താണെന്ന് കേട്ടപ്പോൾ എനിക്ക് വല്ലാത്ത സങ്കടം വന്നു. അപ്പനെന്ത് തെറ്റ് ചെയ്തോവോ. ചാക്കോ മരിച്ച് പത്ത് പന്ത്രണ്ട് കൊല്ലം കഴിഞ്ഞിട്ടും എനിക്കാ സങ്കടം മാറിയില്ലാരുന്നു. അപ്പന്റെ ഓർമ്മദിവസം കുഴിമാടത്തിൽ മെഴുകിതിരി കത്തിച്ച് വയ്ക്കുമ്പോൾ അതിന്റെ വെട്ടം ചാക്കോയും കാണുമല്ലോന്ന് ഞാൻ ആവശ്യമില്ലാതെ വ്യസനിക്കാറുണ്ടായിരുന്നു. അപ്പന്റെ കുഴിമാടം അപ്പോഴേയ്ക്കും പേരിലേ ഉണ്ടായിരുന്നുള്ളൂ. ഭൂമീല് പുതിയ താമസക്കാര് വരുമ്പോ പഴയ ആൾക്കാര് മാറിക്കൊടുക്കണല്ലോ. അതേ ന്യായം തന്നെയായിരുന്നു മരിച്ചവരുടെ കാര്യത്തിലും. പുതിയ മരിച്ചവർ വന്നപ്പോ അപ്പന്റെ കുഴിമാടം മാന്തി എല്ലും പടലവും വാരിക്കളഞ്ഞ് കിടപ്പാടം ഉണ്ടാക്കിക്കൊടുത്തു.\nസെമിത്തേരി പരിശോധിക്കാൻ മെത്രാൻ വന്ന ദിവസം ഞാനും പോയിരുന്നു. അപ്പന്റെ കല്ലറ കൊട്ടിനോക്കിയിട്ട് പൊളിച്ചോളാൻ പറഞ്ഞപ്പോ എന്റെ ഉള്ളിൽ തുരുമ്പ് പിടിച്ച ജനൽക്കമ്പിയിൽ ഉരകടലാസ് പിടിയ്ക്കുന്നത് പോലെ തോന്നി. പിന്നൊരു കാര്യത്തിൽ സമാധാനവും ഉണ്ടായി. എന്തൊക്കെയായാലും അപ്പൻ ചാക്കോയുടെ സഹവാസത്തിൽ നിന്ന് രക്ഷപ്പെട്ടല്ലോ. അത്രേം ദൈവത്തിന് സ്തുതി.\nചാക്കോ മരിച്ചേപ്പിന്നെ നാട്ടിൽ ആകെയൊരു മൌനം മൂടിയിരുന്നു. അത്രേം അക്രമം കാണിക്കാൻ ത്രാണിയൊള്ള ആരും നാട്ടിലില്ലായിരുന്നു. ചാക്കോയുടെ മക്കളാകട്ടെ അമ്മച്ചിയേം കൊണ്ട് ദൂരനാട്ടിലെങ്ങോ പാർപ്പ് തുടങ്ങി. വല്ലപ്പോഴും കൂടി മാളികേല് വന്ന് അവധിക്കാലം ആഘോഷിച്ച് മടങ്ങുകയേയുള്ളൂ. വരുമ്പോഴൊക്കെ ആഘോഷമായിരിക്കും. എന്നാലും ചാക്കോയുടെ മക്കളെന്ന് ആരെക്കൊണ്ടും പറയിപ്പിക്കാതെ നോക്കാനും അവർ ശ്രദ്ധിച്ചിരുന്നു.\nഎന്റപ്പൻ പറയുമായിരുന്നു, അവനവൻ ചെയ്ത് കൂട്ടിയ പാപങ്ങളെല്ലാം വരാനിരിക്കുന്ന തമുറകളേം ബാധിക്കുമെന്ന്. എന്നാൽ ചാക്കോയുടെ മക്കളുടെ കാര്യത്തിൽ അങ്ങിനെയൊന്നും ഉണ്ടായില്ല. അവരൊക്കെവലിയ നെലേലെത്തി പെണ്ണും പെടക്കോഴീമായി സുഖമായി ജീവിക്കുകയായിരുന്നു. അപ്പോ ചാക്കോ ചെയ്തതൊന്നും പാപമല്ലായിരുന്നോ എന്ന ചോദ്യം ഇടയ്ക്കിടെ എന്നെ അലട്ടുമായിരുന്നു. അല്ലെങ്കിലും പാവങ്ങള് പാപം ചെയ്യുമ്പോഴല്ലേ അതിന്റെ ഫലം മക്കൾക്കും കിട്ടൂള്ളൂ. പണക്കാരുടെ പാപം ദൈവം കണ്ടില്ലെന്ന് നടിക്കുമായിരിക്കും. അപ്പനൊരു ദിവസം സ്വപ്നത്തിൽ വന്ന് ചിരിച്ചപ്പോൾ ഞാൻ മനസ്സിലാക്കിയത് ശരിയാണെന്ന് തോന്നി.\nചാക്കോയുടെ കാര്യത്തിൽ എനിക്ക് തെറ്റ് പറ്റിയെന്ന് പിന്നീടാണ് മനസ്സിലായത്. ഒരു വേനലവധിയ്ക്ക് ചാക്കോയുടെ മക്കൾ അമ്മച്ചീനേം കൊണ്ട് മാളികേല് വന്നപ്പോഴായിരുന്നു അത്. മെത്രാൻ സെമിത്തേരി പരിശോധിക്കാൻ വന്ന ദിവസം തന്നെ ചാക്കോയുടെ ഭാര്യ അവസാനത്തെ ശ്വാസം വലിച്ചു. കുറേ പെണ്ണുങ്ങടെ കരച്ചിലിൽ വീർപ്പുമുട്ടുന്ന കിടപ്പുമുറിയിൽ വച്ചായിരുന്നു അന്ത്യം. മക്കൾ ഒന്നും സംഭവിക്കാത്ത പോലെ ശവമടക്കിനുള്ള കാര്യങ്ങൾ അന്വേഷിക്കാൻ തുടങ്ങി. മെത്രാൻ ചാക്കോയുടെ ശവക്കല്ലറ കൊട്ടി നോക്കിയിട്ട് തൃപ്തി പോരാതെ മുഖം ചുളിച്ചു. വെറെ കുഴിയിലടക്കാൻ ചാക്കോയുടെ മക്കളും തയ്യാറല്ലായിരുന്നു. എന്നാ കല്ലറ പൊളിക്കെന്ന് മെത്രാൻ പറഞ്ഞു.\nഎന്റപ്പൻ കെട്ടുകഥകളും പറയുമായിരുന്നു. അപ്പൻ പുസ്തകം വായിക്കുന്നതൊന്നും ഞാൻ കണ്ടിട്ടില്ല. എന്നാലും കേട്ടാൽ കോരിത്തരിക്കുന്ന കഥകൾ പറയാൻ അപ്പന് വല്ലാത്ത മിടുക്കായിരുന്നു. എനിക്കെന്തോ കഥ പറച്ചിലൊന്നും വലിയ താല്പര്യമില്ലാതെ പോയി. എന്റെ സഹോദരങ്ങൾക്കും അങ്ങിനെ തന്നെയായിരുന്നു. ജീവിക്കാൻ തന്നെ സമയമില്ലാത്തപ്പോ അപ്പനിതെന്തിന്റെ കേടായിരുന്നെന്ന് അവർ പരിഹസിക്കുമായിരുന്നു.\nപക്ഷേ, എനിക്ക് മാത്രമേ അപ്പനെ മനസ്സിലാക്കാൻ പറ്റിയിട്ടുള്ളൂ. അപ്പൻ കഥ പറഞ്ഞിട്ടുണ്ടെങ്കി അതിൽ കാര്യവും കാണുമെന്ന് എനിക്കറിയാമായിരുന്നു. മരിക്കണേക്കും മുമ്പേ അപ്പൻ പറഞ്ഞ കഥയിലെല്ലാം അവസാനിപ്പിക്കാൻ പറ്റാത്ത ഒരു തുമ്പുണ്ടാകുമായിരുന്നു. അപ്പൻ എന്തോ മനസ്സിലൊളിപ്പിച്ചാണ് പറയുന്നതെന്ന് അറിയായിരുന്നെങ്കിലും അതെന്താണെന്ന് ചോദിക്കാൻ എനിക്ക് പേടിയായിരുന്നു.\nപാപ്പീ, നമ്മള് മരിച്ചാലും ഈ ലോകം വിട്ട് പോകാൻ പറ്റില്ലടാ. നമ്മടെ പാപവും പുണ്യവുമെല്ലാം പൂർത്തിയാകാതെ കെടക്കുന്നുണ്ടാകും. അത് കണ്ട് വ്യസനിക്കാൻ വേണ്ടി ഇവിടിങ്ങനെ അലഞ്ഞ് നടക്കാനാ എല്ലാരടേം വിധി, അപ്പൻ അവസാനം പറഞ്ഞ വാക്കുകളാണ്. അല്ലെങ്കി മരിച്ച് വന്നവരുടെ വഴി മുടക്കിക്കിടന്ന ചാക്കോയുടെ ശവം മാന്തിയെടുത്തപ്പോൾ മെത്രാനടക്കം വിരണ്ട് പോയതെന്തിനാ?\nആ കാഴ്ച കണ്ടവരൊക്കെ ലോകാവസാനം അടുത്തൂന്ന് വിചാരിച്ച് നിലവിളിച്ചോടി. കുഞ്ഞുങ്ങളേം കെട്ടിപ്പിടിച്ച് അമ്മമാർ ഓടിയ ഓട്ടം ഞാനിന്നും മറക്കില്ല. ദൈവനിന്ദ പറഞ്ഞോണ്ട് നടന്ന കൂട്ടം തെറ്റിയ കുഞ്ഞാടുകൾ പോലും അന്ന് ഭയന്ന് വിറച്ചിരിക്കുന്നത് എന്റെ കണ്ണ് കൊണ്ട് കണ്ടതാ. അപ്പനുണ്ടായിരുന്നെങ്കി ഒരു രഹസ്യച്ചിരിയുമായി എന്തെങ്കിലും കഥ പറഞ്ഞേനേയെന്ന് ഞാനോർത്തു.\nപുതിയൊരു ശവപ്പെട്ടി കൊണ്ടുവന്ന് ചാക്കോയുടെ ശവം കിടത്തി സെമിത്തേരിയുടെ നടുക്ക് വച്ചിരുന്നു. മരിച്ചപ്പോഴേക്കാൾ കുറച്ച് പ്രായം കൂടിയ പോലെയുണ്ടായിരുന്നു. എങ്കിലും മണ്ണിന്റെ കെട്ടിപ്പിടുത്തത്തിനൊന്നും വഴങ്ങിക്കൊടുക്കാതെ മുഷ്കനായിട്ടായിരുന്നു ചാക്കോയുടെ കിടപ്പ്. അപ്പന്റെ ശവം ഇങ്ങനെ കിടക്കുമ്പോ അമ്മേടെ ശവം അടക്കുന്നതിനെക്കുറിച്ചായിരുന്നു ചാക്കോയുടെ മക്കളുടെ ആലോചന. സെമിത്തേരീലാണെങ്കി മാന്താൻ പാകത്തിലൊള്ള കുഴിയൊന്നും ഉണ്ടായിരുന്നില്ല.\nകാശ് കൊടുക്കാണെങ്കി ഏതെങ്കിലും കുഴി ഒപ്പിച്ചെടുത്താ അപ്പനെ അടക്കിത്തരാമെന്ന് ആരൊക്കെയോ പറഞ്ഞെങ്കിലും മക്കള് സമ്മതിച്ചില്ല. കുടുംബപ്പേരെഴുതിയ കല്ലറയിലേ അടക്കാൻ പറ്റൂന്ന് അവർ വാശി പിടിച്ചപ്പോ ഞാൻ പോലും ഞെട്ടിപ്പോയി. ചാക്കോയുടെ മക്കൾ തന്നെയാണോന്ന് സംശയം തോന്നിപ്പോകും. മാത്രല്ല, ഒരിക്കൽ സെമിത്തേരിയിൽ അടക്കിക്കഴിഞ്ഞാപ്പിന്നെ മണ്ണോട് ചേരണമെന്നാണ് നിയമം. എന്നാലേ കുടുംബക്കാര് വരുമ്പോ സ്ഥലമൊഴിഞ്ഞ് കൊടുക്കാൻ പറ്റൂ.\nഎന്റപ്പൻ പറയുമായിരുന്നു, നാട് വിട്ട് പോയവന്റെ കിടപ്പാടം അന്യാധീനപ്പെട്ട് പോകുമെന്ന്. ഇല്ലെങ്കി ഉയർത്തെഴുന്നേൽക്കണം. അപ്പൻ അന്നത് പറഞ്ഞേന്റെ ഉള്ളുകള്ളി എനിക്കിപ്പഴാണ് മനസ്സിലായത്. ചാക്കോയ്ക്ക് ഇതൊക്കെ സംഭവിക്കുമെന്ന് അപ്പനറിയാരുന്ന പോലെ. അപ്പൻ ഒരു കഥേം പറഞ്ഞിരുന്നു. കടൽത്തീരത്ത് അടിഞ്ഞ ഒരു ശവത്തിന്റെ കഥ. ഭയങ്കര സുന്ദരനായ ഒരു ശവമായിരുന്നു അത്. നാട്ടിലെ പെണ്ണുങ്ങളെല്ലാം ആ ശവത്തിനെ പ്രേമിക്കാൻ തുടങ്ങി. ആ ശവം ഒരു ഗ്രാമത്തിനെത്തന്നെ മാറ്റിക്കളഞ്ഞു. എസ്തപ്പാൻ എന്നായിരുന്നു ആ ശവത്തിന്റെ പേര്. ഒടുക്കം എല്ലാരും കൂടെ എസ്തപ്പാനെ കടലിലൊഴുക്കി യാത്രയയ്ക്കുകയായിരുന്നു. കഥ നല്ലതായിരുന്നെങ്കിലും എനിക്ക് അത്ര വിശ്വാസം വന്നില്ല. എന്റെ സംശയം അപ്പന് മനസ്സിലായി. പാപ്പീ, കഥ കേക്കുമ്പോ വിശ്വാസം വരില്ലടാ... നേരിട്ട് കാണുമ്പോ നീ അപ്പനെ ഓർക്കും... അപ്പൻ പറഞ്ഞു.\nചാക്കോയുടെ ശവം കടലിലൊതുക്കാമെന്ന് തീരുമാനമായപ്പോൾ ഞാൻ അപ്പനെ അടക്കിയിരുന്നിടത്ത് പോയി മുട്ടിപ്പായി പ്രാർത്ഥിച്ചു. അപ്പനെ കേട്ടിരുന്നെങ്കി എനിക്ക് എന്തൊക്കെ രഹസ്യങ്ങൾ തുറന്നു കിട്ടുമായിരുന്നെന്ന് സങ്കടം വന്നു. അപ്പോഴേക്കും ചാക്കോയെ കയറ്റിയ ഒരു ശവപ്പെട്ടി കടൽ ലക്ഷ്യമാക്കി യാത്രയായിരുന്നു.\nമൂന്ന് വഞ്ചികൾ കടലിലേയ്ക്കിറക്കി. ഒന്നിൽ ചാക്കോയുടെ ശരീരവും മറ്റ് രണ്ടെണ്ണത്തിൽ കല്ലും കയറും മെത്രാനും. നടുക്കടലിലെങ്ങോ വഞ്ചികൾ മറയും വരെ ഞങ്ങൾ നോക്കി നിന്നു. ചാക്കോയില്ലാതെ വഞ്ചികൾ തിരിച്ചെത്തിയ ശേഷമേ എല്ലാവർക്കും ശ്വാസം വീണുള്ളൂ. എന്നിട്ടും എനിക്ക് സംശയം തീർന്നില്ലായിരുന്നു.\nഅപ്പൻ പറഞ്ഞ കഥയിൽ ഞാൻ വിട്ടുപോയ എന്തെങ്കിലും ഉണ്ടായിരുന്നോയെന്ന് ആലോചിക്കുകയായിരുന്നു. അന്നത്തേക്കാളും കര പിടിച്ചെടുത്ത കടൽ വേലിയേറ്റത്തിൽ അലറുന്നുണ്ടായിരുന്നു. അടിവയറ്റിലെ ഒരു വിലാപം തികട്ടി വരുന്നത് പോലെയായിരുന്നു തിരമാലകൾ. ഞാനിങ്ങനെ ദിവസോം വൈകുന്നേരം കടൽത്തീരത്ത് വന്ന് കുറച്ച് നേരം നോക്കിയിരിക്കും. വേറൊന്നുമല്ല, അപ്പൻ എസ്തപ്പാന്റെ കഥ പറഞ്ഞോണ്ടിരുന്നപ്പഴാ നെഞ്ചുളുക്കി വീണതും എനിക്കപ്പനില്ലാണ്ടായതും. കഥയുടെ അവസാനം എസ്തപ്പാൻ തിരിച്ച് വരുമോന്ന് അപ്പനേടെങ്ങനാ ചോദിക്കുകാന്നാ ദിവസോം ഞാനിവിടിരുന്ന് ആലോചിക്കുന്നത്.\nസമകാലിക മലയാളം വാരിക, ഒക്ടോബർ 2018\nahmed March 9, 2020 at 6:02 AM


റിയാദ് കെഎംസിസി ഇടപെടലാല് ഉത്തർപ്രദേശ് സ്വദേശിയുടെ മൃതദേഹം നാട്ടിലെത്തിച്ചു\nറിയാദ് കെഎംസിസി ഇടപെടൽ മൂന്നരമാസത്തിന് ശേഷം ഉത്തർപ്രദേശ് സ്വദേശിയുടെ മൃതദേഹം നാട്ടിലെത്തിച്ചു. നവംബർ2ന് റിയാദ് സുമേശി ഹോസ്പിറ്റലിൽ വെച്ച് മരണപ്പെട്ട ഉത്തർപ്രദേശ് സ്വദേശി ചന്ദ്രപ്രകാശ് സിങ്ങിൻ്റെ മരണവിവരം റിയാദ് പോലീസ് അറിയിച്ചതിനാലാണ് റിയാദ് കെഎംസിസി വെൽഫെയർ വിങ്ങ് ചെയർമാൻ സിദ്ദീഖ് തുവ്വൂർ വിഷയത്തിലിടപെടുന്നത്.\nപോലീസ് സ്റ്റേഷനിൽ നിന്ന് ലഭിച്ച പാസ്പോർട്ട് കോപ്പി വെച്ച് എമ്പസിയിൽ വിവരം അറിയിച്ചു. മരണപ്പെട്ട ചന്ദ്ര പ്രകാശിൻ്റെ സുഹൃത്ത് നൽകിയ വിവരം അടിസ്ഥാനമാക്കി കുടുംബവുമായി ബന്ധപ്പെട്ടു. കമ്പനിയുടെ വിവരങ്ങൾക്ക് വേണ്ടി അന്വേഷണം ആരംഭിച്ചു. പോലീസും , എമ്പസിയുമായി നിരന്തരം ബന്ധപ്പെട്ടു കൊണ്ടിരുന്നു.\nഒടുവിൽ കമ്പനിയുടെ വിവരം ലഭിച്ചെങ്കിലും കമ്പനിയിൽ 10 ദിവസം മാത്രമാണ് ജോലി ചെയ്തതെന്നും, പിന്നീട് ഒളിച്ചോടിയെന്നുമാണ് വിവരം ലഭിച്ചത്. ഒളിച്ചോടിയതായി രേഖാമൂലം റിപ്പോർട്ട് ചെയ്തിട്ടുമില്ല. ഇഖാമ ലഭിക്കാത്തതിനാൽ പാസ്സ്പോർട്ട് വിഭാഗത്തിൽ വിവരങ്ങളില്ലെന്ന കാരണത്താൽ മരണ സർട്ടിഫിക്കറ്റും, ഫൈനൽ എക്സിറ്റും നേടാനായില്ല.\nകോവിഡ് പ്രോട്ടോക്കോൾ നിലവിലുള്ളതിനാൽ അധിക ദിവസം ബോഡി മോർച്ചറിയിൽ സൂക്ഷിക്കാറില്ല. മറവ് ചെയ്യാനുള്ള രേഖ പോലീസിൽ നിന്ന് മോർച്ചറിയിലേക്കയക്കുകയും ചെയ്തു. അമ്മക്ക് മകൻ്റെ മൃതദേഹം കാണണമെന്ന അഭ്യർത്ഥന പ്രകാരം പോലീസും, മോർച്ചറിയുമായും ബന്ധപ്പെട്ട് മൃതദേഹം സൗദിയിൽ മറവ് ചെയ്യരുതെന്ന് സിദ്ദീഖ് ആവശ്യപ്പെട്ടു. സ്പോൺസർ ചുമതലപ്പെടുത്തിയ കമ്പനി പ്രതിനിധിയുടെ അലംഭാവം കാരണം നടപടികൾ വൈകി.\nസ്പോൺസറെ നേരിട്ട് കണ്ടെങ്കിലും കമ്പനി പ്രതിനിധി അനാസ്ഥ തുടർന്നു. ഒടുവിൽ പോലീസുമായി ബന്ധപ്പെട്ട് കമ്പനിയുടെ സേവനം ബന്ധാക്കുകയായിരുന്നു. രേഖകളെല്ലാം ശരിയായി ടിക്കറ്റ് കൺഫേം ചെയ്തു. ഇന്നലെ രാത്രി എയർപോർട്ടിലെത്തിക്കേണ്ട മൃതദേഹം തിരിച്ചറിയാനും രേഖകളിൽ ഒപ്പിടാനും കമ്പനി പ്രതിനിധി എത്തിയില്ല.\nസാമൂഹ്യ പ്രവർത്തകൻ പോലീസുമായി ബന്ധപ്പെട്ട് അദ്ദേഹത്തിൻ്റെ പേരിലേക്ക് രേഖകൾ മാറ്റുകയും, മൃതദേഹത്തിൻ്റെ ഫോട്ടോ അമ്മക്ക് അയച്ച് തിരിച്ചറിയുകയും, എയർപോർട്ടി ലേക്കെത്തിക്കുകയും ചെയ്തു. ഇന്ന് രാവിലെ 10.30 നുളള എയർ ഇന്ത്യ വിമാനത്തിൽ മൃതദേഹം ഡൽഹിയിലേക്ക് കൊണ്ട് പോയി. എയർപോർട്ടിലെ നടപടികൾ പൂർത്തിയാക്കാൻ വെൽഫെയർ വിങ്ങ് ഉപവിഭാഗം ദാറുസ്സലാം കൺവീനർ ഉമ്മർ അമാനത്തും, രേഖകൾ തയ്യാറാക്കുന്നതിനായി ശിഹാബ് പൂത്തേഴത്ത്, ദഖ്വാൻ എന്നിവരും സഹായത്തിനുണ്ടായിരുന്നു. ഇന്ത്യൻ എമ്പസി , പോലീസ് സ്റ്റേഷൻ, സുമേശി മോർച്ചറി ,കാർഗോ ഓഫീസ്, എയർപോർട്ട് കാർഗോ എന്നിവിട ങ്ങളുടെ ഉദ്യോഗസ്ഥരുടെ ആത്മാർത്ഥമായ ഇടപെടലുകൾ പ്രശംസനീയമാണെന്ന് സിദ്ദീഖ് തുവ്വൂർ അറിയിച്ചു.


എന്താണ് ഗോള്‍ഡ് ഓവര് ഡ്രാഫ്റ്റ്? ബിസിനസുകാര്‍ക്ക് ഏറെ ലാഭകരംKeralafinance | keep learning, start investing\nഎന്താണ് ഗോള്‍ഡ് ഓവര് ഡ്രാഫ്റ്റ്? ബിസിനസുകാര്‍ക...\nഎന്താണ് ഗോള്‍ഡ് ഓവര് ഡ്രാഫ്റ്റ്? ബിസിനസുകാര്‍ക്ക് ഏറെ ലാഭകരം\nഇപ്പോള് കേന്ദ്രസര്‍ക്കാര് ആകര്‍ഷകമായ സ്വര്‍ണ നിക്ഷേപ പദ്ധതികള് പ്രഖ്യാപിച്ചിട്ടുണ്ട്. അതിനിടയില് നേരത്തെയുണ്ടായിരുന്ന, ഇപ്പോഴും ലഭ്യമായ ഒരു വായ്പാ സൗകര്യത്തെ പരിചയപ്പെടുത്തുകയാണ്. നിങ്ങള് ഒരു ബിസിനസുകാരനാണോ ? ഇടക്കിടെ പണത്തിന്റെ ആവശ്യമുണ്ടോ? എങ്കില് നിങ്ങള്‍ക്കു യോജിച്ച പരിപാടിയാണ് ഗോള്‍ഡ് ഓവര് ഡ്രാഫ്റ്റ്.\nപുതിയ തരം സ്വര്‍ണ വായ്പാ പദ്ധതിയെന്ന് ഇതിനെ വിളിച്ചാലും കുഴപ്പമില്ല. നിങ്ങള് സ്വര്‍ണം പണയം വെച്ചാല് അര്‍ഹമായ തുക നിങ്ങളുടെ എക്കൗണ്ടിലേക്ക് പാസ് ചെയ്യും. മറ്റൊരു രീതിയില് പറഞ്ഞാല് അത്രയും രൂപയുടെ ഓവര്‍ഡ്രാഫ്റ്റിന് നിങ്ങള് അര്‍ഹനായി. അതേ സമയം പലിശ നല്‍കേണ്ടതില്ല.\nഎത്ര രൂപയാണോ പിന്‍വലിക്കുന്നത് അതിനു മാത്രം ബാങ്ക് പലിശ ഈടാക്കുകയുള്ളൂ. വായ്പാ കാലവധിക്കുള്ളില് എത്ര തവണ വേണമെങ്കിലും അര്‍ഹമായ തുക എടുക്കാനും തിരിച്ചടയ്ക്കാനും അനുവദിക്കുന്നു. ഉപയോഗിക്കുന്ന തുകയ്ക്ക് മാത്രം പലിശ നല്‍കിയാല് മതി. സാധാരണ വായ്പയില് ഒറ്റതവണയേ തുക പിന്‍വലിക്കാന് പറ്റൂ. പണം എക്കൗണ്ടില് സൂക്ഷിച്ചാലും പലിശ മുഴുവന് നല്‍കേണ്ടതുണ്ട്. എന്നാല് ഈ സ്‌കീമില് പിന്‍വലിച്ച തുകയ്ക്ക് മാത്രം പലിശ.\nമാര്‍ക്കറ്റ് വിലയുടെ 60 മുതല് 65 ശതമാനം വരെ വായ്പ ലഭിക്കും. 22 കാരറ്റ് സ്വര്‍ണം പോലും ഈടായി സ്വീകരിക്കും. പണത്തിന് അത്യാവശ്യം വന്നാല് ഡെബിറ്റ് കാര്‍ഡോ ചെക്കോ ഉപയോഗിച്ച് പണം പിന്‍വലിക്കാം. പേഴ്‌സണല് ലോണുകളേക്കാള് എന്തുകൊണ്ടും ലാഭകരമാണ്.\nഫെഡറല് ബാങ്കിന്റെ അപ്‌ന ഗോള്‍ഡ്, സൗത്ത് ഇന്ത്യന് ബാങ്കിന്റെ സിപ് ഗോള്‍ഡ് പവര്, വിജയ ബാങ്കിന്റെ ഗോള്‍ഡ് ക്യാഷ് ക്രെഡിറ്റ് എന്നിവ ഇത്തരത്തിലുള്ള സ്‌കീമുകളാണ്. ഫെഡറല് ബാങ്ക് ഒരു വര്‍ഷത്തിനും വിജയാ ബാങ്ക് രണ്ടു വര്‍ഷത്തിനും സൗത്ത് ഇന്ത്യന് ബാങ്ക് മൂന്നു വര്‍ഷത്തിനുമാണ് ഓഡി നല്‍കുന്നത്. പലിശ നിരക്ക് വ്യക്തിഗത വായ്പയേക്കാളും കുറവായിരിക്കും.\nMonday 23 November 2015 06:21:11 PM Gold\ngold, gold overdraft, bank, loan, overdraft, സ്വര്‍ണം, ഗോള്‍ഡ് ഓവര് ഡ്രാഫ്റ്റ്, ബാങ്ക്, വായ്പ\nBanks offers overdraft facility against gold loans.\nവണ് ഇന്ത്യ വണ് ഗോള്‍ഡ് റേറ്റ് അവതരിപ്പിച്ച് മലബാര് ഗോള്‍ഡ് ആന്‍ഡ് ഡയമണ്ട്‌സ്\nമൂന്നാം വര്‍ഷവും സ്വര്‍ണ വില താഴോട്ട്, പുതുവര്‍ഷത്തില് വാങ്ങുന്നത് ശരിയാണോ?\nഇന്ത്യയില് സ്വര്‍ണവിലയെ സ്വാധീനിക്കുന്ന ഘടകള് എന്തെല്ലാം?


പ്രത്യാശയുടെ സാമൂഹ്യപരമായ മാനം പ്രധാനപ്പെട്ടതാണ് - Sathyadeepam\n|^| Home -> Pangthi -> പാപ്പാ പറയുന്നു... -> പ്രത്യാശയുടെ സാമൂഹ്യപരമായ മാനം പ്രധാനപ്പെട്ടതാണ്\nവത്തിക്കാനില് എല്ലാ ബുധനാഴ്ചയും നല്‍കുന്ന ക്രൈസ്തവപ്രത്യാശയെക്കുറിച്ചുള്ള മതബോധനത്തില് പ്രത്യാശയുടെ സംഘടിതവും സാമൂഹ്യവുമായ മാനങ്ങളെയാണ് കഴിഞ്ഞ ആഴ്ചയില് പാപ്പ കൂടുതല് പരാമര്‍ശിച്ചത്. ക്രൈസ്തവപ്രത്യാശ ഒരേ സമയം വ്യക്തിപരവും സമൂഹപരവുമാണ്. ആര്‍ക്കും വ്യക്തിപരമായി പ്രത്യാശയില് പടുത്തുയരുവാന് സാധ്യമല്ല. ക്രൈസ്തവ പ്രത്യാശയെന്നത് ഒരു കൂട്ടായ്മയില് പരസ്പരമുള്ള പരിഗണനയിലും പിന്തുണയിലും മൂര്‍ത്തമാക്കപ്പെടുകയാണ് ചെയ്യുന്നത്.\nപ്രയാസങ്ങളുടേയും പ്രശ്നങ്ങളുടേയും മദ്ധ്യേ പ്രത്യാശയില് തുടരുക എന്നത് എളുപ്പമുള്ള സുകൃതമല്ല. വി. പൗലോസ് ശ്ലീഹാ തെസലോനിയായിലെ സഭയ്ക്ക് എഴുതിയ ലേഖനത്തിലൂടെ പരസ്പരമുള്ള പ്രാര്‍ത്ഥനയിലും മറ്റുള്ളവരുടെ ആവശ്യങ്ങളോടുള്ള പരിഗണനയിലും പ്രത്യാശയില് പരസ്പരം സഹായിച്ച് നിലനില്‍ക്കാന് ആദിമസഭയിലെ അംഗങ്ങളെ പ്രോത്സാഹിപ്പിച്ചു. ദൈനംദിനജീവിതത്തിലെ വിവിധ ആവശ്യങ്ങളില് നമ്മള് പരസ്പരം സഹായിക്കുന്നതുപോലെ പ്രത്യാശയും ഒരു ആവശ്യമായി കണ്ട് അതില് വളരുവാന് സഹായിക്കണം. പ്രത്യേകിച്ച് അജപാലനപരമായ മാര്‍ഗനിര്‍ദേശങ്ങള് നല്‍കുവാന് ഉത്തരവാദിത്വമുള്ളവര് വിശ്വാസത്തില് തളര്‍ന്നുപോവുന്നവരും നിരാശയിലേക്ക് കടക്കുന്നവരുമായവര്‍ക്ക് ആത്മീയ ശുശ്രൂഷയുടെ ശക്തിയിലും പരസ്പരമുള്ള ബഹുമാനത്തിലും കൂട്ടായ്മയില് സഹായവും പിന്തുണയും നല്‍കണം. പൗലോസ് അപ്പസ്തോലന് ആദിമ ക്രൈസ്തവസമൂഹത്തിലെ അംഗങ്ങളെ പരസ്പരം പ്രത്യാശയില് നിരന്തരം വളരാന് പ്രോത്സാഹിപ്പിച്ചുകൊണ്ടേയിരുന്നതായി നമ്മള് മനസ്സിലാക്കുന്നു.\nക്രൈസ്തവ പ്രത്യാശ എപ്പോഴും ഉപവിപ്രവര്‍ത്തനങ്ങളുമായി ബന്ധപ്പെട്ടാണിരിക്കുന്നത്. പത്യാശയുടെ സാക്ഷികളും വക്താക്കളും സമൂഹജീവിതത്തെ പരിപോഷിപ്പിക്കുന്നവരും വികസിപ്പിക്കുന്നവരുമാകണം. സഭയാകുന്ന ശരീരത്തില്, പരിശുദ്ധാത്മാവില്, കര്‍ത്താവിന്‍റെ പരിപാലനയില് ആശ്രയിച്ച് സകലജനവിഭാഗത്തിനും പ്രത്യാശയുടെ ജീവിക്കുന്ന അടയാളമാവുകയാണ് വേണ്ടത്. പ്രത്യാശിക്കുന്നവന് സഹോദരരുടെ ഐക്യത്തില് ഒരു ദിവസം അനശ്വരതയില് ഒന്നിക്കുന്ന ദിവസത്തിനായാണ് കാതോര്‍ത്തിരിക്കുന്നത്.\nമിഡില് ഈസ്റ്റ് രാജ്യങ്ങളില്‍നിന്ന് ധാരാളം തീര്‍ത്ഥാടകര് ഇത്തവണ പാപ്പയെ ദര്‍ശിക്കാനെത്തിയിരുന്നു. പ്രത്യാശിച്ചാല് മാത്രം പോരാ പ്രത്യാശയില് വളരണമെന്ന് പാപ്പ ആഹ്വാനം ചെയതു. അവരുടെ വിശ്വാസത്തിലുള്ള നിലനില്‍പ് അനേകരെ പ്രത്യാശയില് വളര്‍ത്തുന്നുവെന്ന് പാപ്പ പറഞ്ഞു. ഇറ്റാലിയന് ഭാഷയില് പാപ്പ സംസാരിച്ചത് അറബി സംസാരിക്കുന്ന തീര്‍ത്ഥാടകര്‍ക്കായി അപ്പോള് തന്നെ അറബിഭാഷയില് തര്‍ജമചെയ്യുകയുണ്ടായി.\nഏത് ദൈവികസുകൃതവും ഒരേ സമയം ദാനവും അദ്ധ്വാനിച്ച് നേടിയെടുക്കേണ്ട പുണ്യവുമാണ്. ഉദാഹരണത്തിന് രക്ഷയെന്നത് സൗജന്യകൃപയാണെങ്കിലും ബലവാന്മാര് അത് നേടിയെടുക്കുന്നു എന്നു പറയുന്നതിന്‍റെ പൊരുളും ഈ അര്‍ത്ഥത്തില്‍തന്നെയാണ് മനസ്സിലാക്കുന്നത്. മറ്റൊരു ഉദാഹരണം വിശ്വാസമാണ്. ദൈവികദാനമാണെങ്കിലും ബോധപൂര്‍വം വളര്‍ത്തിയെടുക്കേണ്ടതാണ്. പ്രത്യാശ എന്ന ദൈവികസുകൃതത്തിന്‍റെ കാര്യത്തില് ഇത് ഏറെ ശരിയാണ്. നിരന്തരം പരിശ്രമിച്ച് വളര്‍ത്തിയെടുക്കേണ്ടത് വ്യക്തിപരവും സാമൂഹ്യവുമായ ആവശ്യമാണ്. പരോത്മുഖതയിലേക്ക് നീങ്ങുന്നതാണ് പ്രത്യാശയെന്ന തിരിച്ചറിവ് ഇതില് വളരാനും അനേകരെ വളര്‍ത്തുവാനും നമുക്ക് ഇടയാകട്ടെ എന്ന് പ്രത്യാശിക്കാം.


Sun Dec 05 2021 16:47:35 GMT+0530 (India Standard Time)\nNSH4 Aug 2021 7:09 AM GMT\nധന്‍ബാദ്: ജാര്‍ഖണ്ഡിലെ അഡീഷനല് ജില്ലാ ജഡ്ജി ഉത്തം ആനന്ദിന്റെ ദുരൂഹമരണവുമായി ബന്ധപ്പെട്ട് അറസ്റ്റിലായ രണ്ടുപേരെയും നുണപരിശോധനയ്ക്ക് വിധേയരാക്കും. അതോടൊപ്പം തന്നെ ലയേഡ് വോയിസ് അനാലിസിസ്, ബ്രെയിന് മാപ്പിങ് എന്നിവയും നടത്തും. ധന്‍ബാദ് പോലിസാണ് ഇരുവരെയും നാര്‍ക്കോ അനാലിസിസ് അടക്കമുള്ള പരിശോധനയ്ക്ക് വിധേയമാക്കുമെന്ന് അറിയിച്ചത്. ഈ പരിശോധനകള് നടത്താന് പോലിസിന് കോടതിയുടെ അനുമതി ലഭിച്ചു. ഗുജറാത്ത് എഫ്എസ്എല്ലിലായിരിക്കും ഈ ടെസ്റ്റുകളും നടത്തുക. ഞങ്ങള് ഗുജറാത്ത് എഫ്എസ്എല്ലുമായി ബന്ധപ്പെിട്ടുണ്ട്. അവരില്‍നിന്ന് തിയ്യതി കിട്ടിയിട്ടുണ്ട്- ധന്‍ബാദ് ജില്ലയിലെ സീനിയര് പോലിസ് സൂപ്രണ്ട് സഞ്ജീവ് കുമാര് പറഞ്ഞു.\nവിഷയത്തില് സിബിഐ അന്വേഷണത്തിന് ജാര്‍ഖണ്ഡ് സര്‍ക്കാര് ശനിയാഴ്ച ശുപാര്‍ശ ചെയ്തിരുന്നു. കൂടാതെ സിബിഐ അന്വേഷണം വേണമെന്ന ആവശ്യം ജാര്‍ഖണ്ഡ് ഹൈക്കോടതിയും അംഗീകരിച്ചു. അന്വേഷണം ഏറ്റെടുക്കാന് സിബിഐയ്ക്ക് ഹൈക്കോടതി നിര്‍ദേശം നല്‍കിയിട്ടുണ്ട്. കേസില് സിബിഐ അന്വേഷണത്തിന് സംസ്ഥാന സര്‍ക്കാര് ശുപാര്‍ശ ചെയ്തിട്ടുണ്ട്. സിബിഐ ഏറ്റെടുക്കുന്നതുവരെ ഞങ്ങളുടെ അന്വേഷണം തുടരും. വിവിധ ടീമുകള് വിവിധ സ്ഥലങ്ങളില് ചോദ്യം ചെയ്യുകയും അന്വേഷിക്കുകയും ചെയ്യുന്നുണ്ടെന്നും പോലിസ് വ്യക്തമാക്കി.\nഅതേസമയം, കേസ് അന്വേഷിക്കാന് രൂപീകരിച്ച പ്രത്യേക അന്വേഷണസംഘം (എസ്‌ഐടി) അതിന്റെ പുരോഗതി റിപോര്‍ട്ട് ചൊവ്വാഴ്ച ജാര്‍ഖണ്ഡ് ഹൈക്കോടതിയില് സമര്‍പ്പിച്ചു. കേസ് കേന്ദ്ര ബ്യൂറോ ഓഫ് ഇന്‍വെസ്റ്റിഗേഷന് കൈമാറാന് സംസ്ഥാന സര്‍ക്കാര് തീരുമാനിച്ചതായി അഡ്വക്കേറ്റ് ജനറല് മുഖേന കോടതിയെ അറിയിച്ചു. കേസ് നിരീക്ഷിക്കുന്നത് തുടരുമെന്നും കോടതി പറഞ്ഞു. ധന്‍ബാദ് ജില്ലയിലെ അഡിഷനല് ഡിസ്ട്രിക്ട് ആന്റ് സെഷന്‍സ് കോര്‍ട്ടില് ജഡ്ജിയായിരുന്നു കൊല്ലപ്പെട്ട ജസ്റ്റിസ് ഉത്തം ആനന്ദ്.\nജൂലൈ 28ന് പതിവ് പ്രഭാത സവാരിക്കിറങ്ങിയ ജസ്റ്റിസ് ആനന്ദിനെ ഒരു ഓട്ടോ പിന്നില്‍നിന്ന് വന്നിടിച്ചിടുകയായിരുന്നു. ജഡ്ജിയെ ബോധപൂര്‍വം ഇടിച്ചതാണെന്ന് സംശയിക്കാവുന്ന സിസിടിവി ദൃശ്യങ്ങള് പിന്നാലെ പുറത്തുവന്നു. തലയ്ക്ക് പരിക്കേറ്റ് റോഡരികില് കിടന്ന ജഡ്ജിയെ വഴിയാത്രക്കാരന് ആശുപത്രിയിലെത്തിച്ചെങ്കിലും രണ്ടുമണിക്കൂറിന് ശേഷം മരിച്ചു. ഹൈക്കോടതിയും പിന്നാലെ സുപ്രിംകോടതിയും സംഭവത്തില് സ്വമേധയാ കേസെടുത്തു.\nPolice Conduct Narco Test Accused Jharkhand Judge's Death


ഇന്നലെ അന്തരിച്ച മോഹനന് വൈദ്യര്‍ക്ക് കോവിഡ് പോസ്റ്റീവ് ആയിരുന്നെന്ന് പരിശോധനാഫലം - ഇ വാർത്ത | evartha mohanan vaidar positive\nഇന്നലെ അന്തരിച്ച മോഹനന് വൈദ്യര്‍ക്ക് കോവിഡ് പോസ്റ്റീവ് ആയിരുന്നെന്ന് പരിശോധനാഫലം\nഇന്നലെ മരിച്ച മോഹനന് വൈദ്യര്‍ക്ക് കോവിഡ് സ്ഥിരീകരിച്ചു. മരണാനന്തരം നടത്തിയ കോവിഡ് പരിശോധനയിലാണ് മോഹനന് നായര് എന്ന മോഹനന് വൈദ്യര്‍ക്ക് കോവിഡ് വൈറസ് ബാധ സ്ഥിരീകരിച്ചത്. നിലവില് തിരുവനന്തപുരം മെഡിക്കല് കോളേജ് മോര്‍ച്ചറിയില് സൂക്ഷിച്ച മൃതദേഹം നടപടികള് പൂര്‍ത്തിയാക്കിയ ശേഷം ബന്ധുക്കള്‍ക്ക് വിട്ടു നല്‍കും.\nതിരുവനന്തപുരം കാലടിയിലെ ബന്ധുവീട്ടില് കുഴഞ്ഞുവീണ ഇദ്ദേഹത്തെ തിരുവനന്തപുരം മെഡിക്കല് കോളേജ് ആശുപത്രിയിലേക്ക് എത്തിക്കുകയായിരുന്നു. ആശുപത്രിയില് എത്തുംമുമ്പ് മരണം സംഭവിച്ചിരുന്നതായി മെഡിക്കല് കോളേജ് ആശുപത്രി അധികൃതര് പറഞ്ഞു.\nശനിയാഴ്ച രാത്രി 9.20നാണ് മെഡിക്കല് കോളേജില് എത്തിച്ചത്. ആലപ്പുഴ സ്വദേശിയായ മോഹനന് വൈദ്യര് കുറച്ചുനാളായി കാലടിയിലെ ബന്ധുവീട്ടിലാണ് താമസിച്ചിരുന്നത്. മൂന്ന് ദിവസമായി വയറിളക്കമുണ്ടായിരുന്നതായി ബന്ധുക്കള് ആശുപത്രി അധികൃതരോട് പറഞ്ഞു. മൃതദേഹം കോവിഡ് പരിശോധനയ്ക്ക് ശേഷം ബന്ധുക്കള്‍ക്ക് വിട്ടുകൊടുക്കും. മോഹനന് വൈദ്യരുടെ ചികിത്സാരീതികള്‍ക്കെതിരെയും പ്രചാരണങ്ങള്‍ക്കെതിരെയും വ്യാപക പരാതികള് ഉയര്‍ന്നിരുന്നു. കോവിഡിന് വ്യാജ ചികിത്സ നല്‍കിയതിന് തൃശൂരില് പൊലീസ് അറസ്റ്റ് ചെയ്തിരുന്നു. അശാസ്ത്രീയ ചികിത്സയെ തുടര്‍ന്ന് ഒന്നരവയസ്സുകാരി മരിച്ചെന്ന പരാതിയിലും ഇദ്ദേഹത്തിനെതിരെ പൊലീസ് കേസെടുത്തിരുന്നു.


നോട്ട് അസാധുവാക്കിയതോടെ വേശ്യാവൃത്തി കുറഞ്ഞെന്ന് നിയമമന്ത്രി രവി ശങ്കര് പ്രസാദ് - ഇ വാർത്ത | evartha\nനോട്ട് അസാധുവാക്കിയതോടെ വേശ്യാവൃത്തി കുറഞ്ഞെന്ന് നിയമമന്ത്രി രവി ശങ്കര് പ്രസാദ്\nനോട്ട് അസാധുവാക്കല് മൂലം വേശ്യാവൃത്തിയില് ഗണ്യമായ കുറവുണ്ടായതായി നിയമ മന്ത്രി രവിശങ്കര് പ്രസാദ്. വേശ്യാവൃത്തി കൂടാതെ ക്വട്ടേഷന് കൊലകളിലും, കശ്മീരിലെ കല്ലേറിലും വലിയ തോതില് കുറവുണ്ടായിട്ടുണ്ടെന്നും രവിശങ്കര് പ്രസാദ് അഭിപ്രായപ്പെട്ടു.\n‘ബീഹാര്, പശ്ചിമ ബംഗാള്, അസം തുടങ്ങിയ രാജ്യത്തിന്റെ വിവിധ ഭാഗങ്ങളില് നിന്നുള്ള സ്ത്രീകള് ഡല്‍ഹി പോലുള്ള വലിയ നഗരങ്ങളിലേക്ക് കടത്തപ്പെടുന്നുണ്ട്. ഇതിന് ഇടനിലക്കാര് വന് തുകകള് കൈപറ്റുന്നുമുണ്ട്. എന്നാല് നോട്ട് അസാധുവാക്കലിന് ശേഷം അത്തരമൊരു പ്രവണതയില് കാര്യമായ മാറ്റമുണ്ടായെന്നും രവി ശങ്കര് പ്രസാദ് അവകാശപ്പെടുന്നു.


ksrtc md stand is stable | സ്വിഫ്റ്റില് പിന്നോട്ടില്ല, നിലപാടില് ഉറച്ച് ബിജു പ്രഭാകര്; ആശങ്കകളുണ്ടെങ്കില് മന്ത്രിതല ചര്‍ച്ചയുള്‍പ്പടെ നടത്താം; വിജിലന്‍സ് അന്വേഷണത്തിന് ശുപാര്‍ശ ചെയ്യും; ഉന്നത ഉദ്യോഗസ്ഥര് തന്നെ എംഡിയെ ഓടിക്കാന് ശ്രമിച്ചപ്പോള് തുറന്ന് പറച്ചില്; - Malayalivartha.com Widgets Magazine\n17 JANUARY 2021 11:54 AM IST\nജീവനക്കാരുടെ എതിര്‍പ്പ് ശക്തമാകുമ്പോഴും നിലപാടിലുറച്ച് കെഎസ്ആര്‍ടിസി എംഡി ബിജു പ്രഭാകര്. ഒരു വിഭാഗം പേര് തനിക്കെതിരെ തെറ്റിധാരണ പരത്തിയതിനാലാണ് തുറന്ന് പറച്ചില് വേണ്ടിവന്നതെന്ന് അദ്ദേഹം ഇന്ന് വ്യക്തമാക്കി. ഉന്നത ഉദ്യോഗസ്ഥര് തന്നെ എംഡിയെ ഓടിക്കാന് ശ്രമിച്ചപ്പോഴാണ് തുറന്ന് പറച്ചില് നടത്തിയതെന്നും സ്വിഫ്റ്റില് പിന്നോട്ടില്ലെന്നും അദ്ദേഹം വ്യക്തമാക്കി.\nഎംഡിയും യൂണിയനുകളും തമ്മില് നാളെ ചര്‍ച്ച നടത്തും. എന്നാല് സ്വിഫ്റ്റ് പി്ന്നിട്ടില്ലെന്നും അദ്ദേഹം വ്യക്തമാക്കി. അതെ സമയം സ്വിഫ്റ്റിന്റെ പൂര്‍ണ്ണനിയന്ത്രണം കെഎസ്ആര്‍ടിസിക്കാണെന്നും എംഡി പറഞ്ഞു. ആശങ്കകളുണ്ടെങ്കില് മന്ത്രിതല ചര്‍ച്ചയുള്‍പ്പടെ നടത്തുമെന്നും ബിജു പ്രഭാകര് വ്യക്തമാക്കി. കെഎസ്ആര്‍ടിസിയിലെ സാമ്പത്തിക ക്രമക്കേടില് എംഡി വിജിലന്‍സ് അന്വേഷണത്തിന് ശുപാര്‍ശ ചെയ്യും. എക്‌സിക്യൂട്ടീവ് ഡയറക്ടര് ശ്രീകുമാറിന്റെ വിശദീകരണത്തിന് ശേഷമാകും തുടര് നടപടി.\n2012 മുതല് 2015 വരെയുള്ള കാലയളവില് കെഎസ്ആര്‍ടിസിയുടെ 100 കോടി രൂപ കാണാതായ സംഭവത്തില് അന്നത്തെ അക്കൗണ്ട്‌സ് മനേജറും ഇന്നത്തെ എക്‌സിക്ട്ടീവ് ഡയറക്ടറുമായ ശ്രീകുമാറിന് വീഴ്ചയുണ്ടായെന്ന് വാര്‍ത്താസമ്മേളനത്തില് മാനേജിങ് ഡയറക്ടര് ബിജു പ്രഭാകര് വ്യക്തമാക്കിയിരുന്നു. ശ്രീകുമാറിനെ എറണാകുളത്തേക്ക് സ്ഥലം മാറ്റിയിരുന്നു.\nകിഫ്ബി വഴിയുള്ള കെഎസ്ആര്‍ടിസി സ്വിഫ്റ്റ് നവീകരണ പദ്ധതിയെ യൂണിയനുകള് എതിര്‍ത്തതാണ് കെഎസ്ആര്‍ടിസി എംഡിയുടെ രോഷത്തിന്റെയും തുറന്ന് പറച്ചിലന്റെയും കാരണം. സ്‌പെയര്‍പാര്‍ട്‌സ് വാാങ്ങുന്നതിലും ഇന്ധനം വാങ്ങുന്നതിലും ക്രമക്കേടുണ്ടെന്നും. 10 ശതമാനം ജീവനക്കാരെങ്കിലും തട്ടിപ്പുകാരാണെന്നും ഇന്നലെ ബിജു പ്രഭാകര് ആരോപിച്ചിരുന്നു.\nകെ.എസ്.ആര്.ടി.സി.യിലെ അഞ്ചുശതമാനം ജീവനക്കാര് ശമ്പളംവാങ്ങി ഡ്യൂട്ടിസമയത്ത് ഇഞ്ചിയും മഞ്ഞളും കൃഷിചെയ്യാന് പോകുന്നുവെന്ന് എം.ഡി. ബിജുപ്രഭാകറിന്റെ പരാമര്‍ശവും വിവാദമായിരുന്നു. ഇതോടെ ജീവനക്കാരെ ഒന്നടങ്കം ആക്ഷേപിച്ചുവെന്നാരോപിച്ച് ട്രാന്‍സ്പോര്‍ട്ട് ഡെമോക്രാറ്റിക് ഫെഡറേഷന് പ്രവര്‍ത്തകര് ചീഫ് ഓഫീസിലേക്ക് പ്രകടനം നടത്തി.\nഎന്നാല്, ജീവനക്കാരെ അടച്ചാക്ഷേപിച്ചിട്ടില്ലെന്നും ഒരുവിഭാഗം ചെയ്യുന്ന തെറ്റ് ചൂണ്ടിക്കാട്ടുകമാത്രമാണ് ചെയ്തതെന്നും ബിജു പ്രഭാകര് വിശദീകരിച്ചു. അതെ സമയം ഇടതു-വലത് സംഘടനകള് എം.ഡിക്കെതിരെ കൈകോര്‍ക്കുകയാണ്. ഇതെ സഹാചര്യം തന്നെയാണ് മുമ്പ് ടോമില് തച്ചങ്കരി എം.ഡിയായിരുന്നപ്പോഴും ഉണ്ടായത്. മുഖ്യമന്ത്രിയുടെ ഫിന്തുണയുണ്ടായിട്ടും കെ.എസ്.ആര്.ടി.സിയില് ശുദ്ധികലശം നടത്താന് അദ്ദേഹത്തിന് സാധിച്ചില്ല. അന്നും സംഘടനകള് എല്ലാം അദ്ദേഹത്തിന് എതിരായിരുന്നു.\nതമിഴ്‌നാട്ടില് രാഹുല് ഗാന്ധിക്ക് കടലില് പോകാന് വിലക്ക് (1 minute ago)\nകുവൈത്തില് മലയാളി യുവാവ് കൊവിഡ് ബാധിച്ച് മരിച്ചു (7 minutes ago)\nപിഎസ്‌സി ഉദ്യോഗാര്‍ത്ഥികളുടെ ന്യായമായ ആവശ്യങ്ങള്‍ക്ക് നിയമപരമായി ചെയ്യാന് സാധിക്കുന്നതെല്ലാം ചെയ്യുമെന്ന് മുല്ലപ്പള്ളി (17 minutes ago)\nബംഗാളില് ബിജെപിയെ തടയാന് മമതയ്ക്ക് പിന്തുണ പ്രഖ്യാപിച്ച് തേജസ്വി യാദവ്... (26 minutes ago)\nസഹപ്രവർത്തകയായ വനിതാ ഐപിഎസ് ഓഫിസറെ ഡിജിപി പീഡിപ്പിക്കാൻ ശ്രമിച്ചു... ഡിജിപിക്കെരെ മദ്രാസ് ഹൈക്കോടതി സ്വമേധയാ കേസെടുത്തു... (41 minutes ago)\nനൃത്തം ചെയ്തും കായികാഭ്യാസം നടത്തിയും വോട്ടർമാരെ കയ്യിലെടുത്ത് രാഹുൽ ഗാന്ധി... (51 minutes ago)\nസ്കൂട്ടറില് കടത്താൻ ശ്രമിച്ച മൂന്ന് കിലോഗ്രാം കഞ്ചാവുമായി രണ്ട് യുവാക്കള് അറസ്റ്റിൽ... താമരശ്ശേരിയിൽ നിന്നാണ് ഇവരെ പിടികൂടിയത്... (53 minutes ago)\nബലാത്സംഗക്കേസിലെ പ്രതിയോട് ഇരയെ വിവാഹം കഴിക്കാൻ കഴിയുമോ എന്ന് സുപ്രീംകോടതി ചീഫ് ജസ്റ്റിസ് (55 minutes ago)\nവര്‍ഷങ്ങള്‍ക്കു ശേഷം ഗൗതമി നായര് വീണ്ടും അഭിനയരംഗത്തേക്ക് മടങ്ങി വരുന്നു (55 minutes ago)


നടിയെ ആക്രമിക്കപ്പെട്ട കേസില് ദൃശ്യങ്ങള് പകര്‍ത്താന് ആവശ്യപ്പെടുന്ന ശബ്ദം സ്ത്രീയുടേത്, പെന്‍ഡ്രൈവിന്റെ ഉളളടക്കം കേസുമായി ഒത്തുപോകുന്നതല്ലന്ന് ദിലീപ് കോടതിയില് - Pathram Online\nനടിയെ ആക്രമിക്കപ്പെട്ട കേസില് ദൃശ്യങ്ങള് പകര്‍ത്താന് ആവശ്യപ്പെടുന്ന ശബ്ദം സ്ത്രീയുടേത്, പെന്‍ഡ്രൈവിന്റെ ഉളളടക്കം കേസുമായി ഒത്തുപോകുന്നതല്ലന്ന് ദിലീപ് കോടതിയില്\nകൊച്ചി: നടിയെ ആക്രമിച്ച കേസില് ദൃശ്യങ്ങള് പകര്‍ത്താന് ആവശ്യപ്പെടുന്ന ശബ്ദം സ്ത്രീയുടേതെന്ന് പ്രതിഭാഗം അഭിഭാഷകന് കോടതിയില്.കുറ്റപത്രങ്ങളില് വൈരുദ്ധ്യമുണ്ടെന്നും തനിക്കെതിരായ രേഖകളുടെ പകര്‍പ്പ് ലഭ്യമാക്കണമെന്നും ദിലീപ് കോടതിയില് ആവശ്യപ്പെട്ടു. പെന്‍ഡ്രൈവിന്റെ ഉളളടക്കം പ്രോസിക്യൂഷന്റെ കേസുമായി ഒത്തുപോകുന്നതല്ല. അതിനാല് പെന്‍ഡ്രൈവിന്റെ പകര്‍പ്പ് ലഭ്യമാക്കണം. കേസില് രണ്ട് ഹര്‍ജികളാണ് ദിലീപ് അങ്കമാലി കോടതിയില് നല്‍കിയത്.\nഅതേസമയം, നടിയെ ആക്രമിച്ച കേസില് അങ്കമാലി മജിസ്ട്രേറ്റ് കോടതി പ്രതി മാര്‍ട്ടിന്റെ രഹസ്യ മൊഴിയെടുത്തു. ക്രമിനല് നടപടി ക്രമം അനുസരിച്ച് മജിസ്ട്രേറ്റ് നേരിട്ടാണ് മൊഴിയെടുത്തത്.\nനടി ആക്രമിക്കപ്പെട്ട കേസില് ദിലീപിന്റെ പേര് പറഞ്ഞാല് മാപ്പുസാക്ഷിയാക്കാമെന്ന് എ വി ജോര്‍ജ് ഉറപ്പുനല്‍കി,...


സ്റ്റീവനേജില് നോമ്പുകാല ധ്യാനം ദൈവ സാന്നിധ്യ അനുഭവമായി.\nസ്റ്റീവനേജ്: വെസ്റ്റ് മിനിസ്റ്റര് അതിരൂപതയിലെ നോമ്പുകാല നവീകരണ ധ്യാനങ്ങളുടെ ഭാഗമായി സ്റ്റീവനേജില് നടത്തിയ ദ്വിദിന ധ്യാനം ദൈവ സാമീപ്യ അനുഭവമായി.\nപ്രൊഫസ്സറും പണ്ഡിതനും ധ്യാന ഗുരുവും, പ്രശസ്ത വാഗ്മിയുമായ റവ.ഫാ ഡോ. അഗസ്റ്റിന് പുത്തന്‍പുര ( അമേരിക്ക, അലബാമ) ആണ് ധ്യാനം നയിച്ചത്. സ്നേഹിക്കുകയും അനുഗ്രഹിക്കുകയും സംരക്ഷിക്കുകയും ക്ഷമിക്കുകയും ചെയ്യുന്ന സ്നേഹ പിതാവായ ദൈവത്തെ നാം വിസ്മരിക്കുമ്പോഴും, എപ്പോഴും അനുധാവനം ചെയ്യുന്നവാനാണ് നമ്മുടെ ദൈവം. വിദ്വേഷവും, കോപവും, പകയും ദൈവ സമക്ഷം ഉപേക്ഷിക്കുവാന് നമ്മള് മനസ്സാവുമ്പോള് രോഗ പീഡകളും തടസ്സങ്ങളും മാറി സന്തോഷകരമായ ജീവിതവും, മാനസികവും ശാരീരികവുമായ ആരോഗ്യവും വീണ്ടെടുക്കാന് കഴിയും.\nവലിയ നോമ്പിലെ ദൗത്യം അനുരന്ജനവും, ദാനധര്‍മാദിതികളും, പ്രാര്‍ത്ഥനയും ആവണം. ധ്യാനചിന്തകള്‍ക്ക് അനുഭവ ജ്ഞാനത്തിലൂന്നിയ,അറിവിന്റെ നിറകുടം, തിരുവചനത്തില് അധിഷ്ടിതമായി നടത്തിയ പങ്കിടല് ഏവര്‍ക്കും ഹൃദ്യമായ ഒരു നവ്യാനുഭവമായി.\nധ്യാനാരംഭത്തില്, വെസ്റ്റ് മിനിസ്റ്റര് അതിരൂപതാ സീറോ മലബാര് ചാപ്ലിന് ഫാ ജോസ് തയ്യില് ധ്യാന ഗുരുവിനെ സ്വാഗതം ചെയ്തു. ട്രസ്റ്റി അപ്പച്ചന് കണ്ണഞ്ചിറ നന്ദി പറഞ്ഞു. ഷാജി ഫിലിഫ്, സജന് സെബാസ്റ്റ്യന്, സിമി ജിനേഷ്, ബീനാ ജോയി എന്നിവര് നേതൃത്വം നല്‍കി.\nപത്തു കല്പനകളെക്കുറിച്ചുള്ള ബഹുമാനപ്പെട്ട പുത്തന്‍പുര അച്ചന്റെ ധ്യാന ചിന്തകള് കുമ്പസാരത്തിനു കൂടുതല് അര്തപൂര്‍ണ്ണത നല്‍കാന് സഹായിച്ചു. അനുതാപ ശുശ്രുഷകള്‍ക്ക്, ചാപ്ലിന് ഫാ ജോസ് തയ്യില്, ഫാ. സേവ്യര് തറമേല്, ധ്യാന ഗുരു എന്നിവര് നേതൃത്വം നല്‍കി. സമാപനമായി ആഘോഷമായ വിശുദ്ധ കുര്‍ബ്ബാനയും ആരാധനയും വാഴ്വും ആശീര്‍വ്വാദവും ഉണ്ടായിരുന്നു. വലിയ നോമ്പിലൂടെ ചരിക്കുമ്പോള്, വചന ശുശ്രുക്ഷയിലൂടെ ജീവിത നവീകരണം പ്രാപിക്കുവാനും, ആത്മീയമായി ഒരുങ്ങുന്നതിനും, പുനരുദ്ധാനത്തിന്റെ പ്രതീക്ഷയും, ഉണര്‍വ്വും, ദിവ്യാനുഭവവും മനസ്സിലാക്കുവാനും അഗസ്റ്റിന് പുത്തന്‍പുര അച്ചന്റെ ധ്യാനം ഏറെ സഹായകമായി.\nവെസ്റ്റ് മിനിസ്റ്റര് അതിരൂപതയിലെ കുര്‍ബ്ബാന കേന്ദ്രങ്ങളിലെ കുട്ടികള്‍ക്ക് വേണ്ടി ചാപ്ലിന് ഫാ ജോസ് തയ്യില് നേതൃത്വം എടുത്തു, ധ്യാന ദിവസങ്ങളില് നടത്തുന്ന പ്രത്യേക സെഷന്‍സ് കുട്ടികള്‍ക്ക് പ്രതീക്ഷയും താല്‍പ്പര്യവും അനുഗ്രഹവും ദൈവാനുഭവവും നല്‍കിവരുന്നു.


കാത്തിരിപ്പുകൾക്കൊടുവിൽ ഹോണ്ടയുടെ തകർപ്പൻ ക്രൂയിസര് ബൈക്ക് വിപണിയിലെത്തി : റോയൽ എൻഫീൽഡ്, ജാവ ഇനി വിയർക്കും | HONDA|Royal enfield|jawa|HONDA INDIA|HONDA MOTORCYLES|HONDA HINESS CB 350\nകാത്തിരിപ്പുകൾയ്ക്ക് വിരാമമിട്ട് ഹോണ്ടയുടെ തകർപ്പൻ ക്രൂയിസര് ബൈക്ക് ഹൈനസ് CB 350 ഇന്ത്യൻ വിപണിയിലെത്തി. 350 സിസി വിഭാഗത്തിൽ തിളങ്ങി നിൽക്കുന്ന റോയൽ എൻഫീൽഡ്, ജാവ ബൈക്കുൾക്ക് കടുത്ത വെല്ലുവിളിയാണ് ഹൈനസ് CB 350 . ആരും സ്വന്തമാക്കാൻ കൊതിക്കുന്ന രീതിയിൽ ഒരു ക്ലാസിക് റെട്രോ രൂപകൽപ്പനയാണ് ബൈക്കിന് നൽകിയിരിക്കുന്നത്. എല്ലാ കോണുകളില് നിന്നും ലളിതവും വൃത്തിയുള്ളതുമായ രൂപകല്‍പ്പനയാണ് നൽകിയിട്ടുള്ളത്.\nക്രോം ഫിനിഷ് ചെയ്ത നിരവധി ഘടകങ്ങൾ നൽകിയിട്ടുണ്ട്. ഫ്രണ്ട്, റിയര് ഫെന്‍ഡറുകള്, എക്സ്ഹോസ്റ്റ്, എഞ്ചിന് കവര് എന്നിവയില് ക്രോം ഫിനിഷിങ്ങ് കൂടുതൽ ലുക്ക് സമ്മാനിക്കുന്നു. 15 ലിറ്റര് വലിയ ഇന്ധന ടാങ്കിന്റെ ഇരുവശത്തും ഹെറിടേജ്-ഇന്‍സ്‌പൈയര്‍ഡ് ഹോണ്ട ലോഗോയും , പിന്‍വശത്ത് വൃത്താകൃതിയിലുള്ള വിങ്കറുകളുള്ള എല്‍ഇഡി ടൈല്‍ലൈറ്റും ഉൾപ്പെടുത്തിയിട്ടുണ്ട്. ചെറിയ ഡിസ്‌പ്ലേയുള്ള അനലോഗ് ഇന്‍സ്ട്രുമെന്റ് ക്ലസ്റ്റർ, ബ്ലൂടൂത്ത് കണക്റ്റിവിറ്റി, ടേണ്-ബൈ-ടേണ് നാവിഗേഷന്, മെസേജ്, കോള് അലേര്‍ട്ടുകള്, വോയ്സ് കണ്‍ട്രോള് ടെക് എന്നിവയാണ് മറ്റു സവിശേഷതകൾ.\n348.36 സിസി സിംഗിള് സിലിണ്ടര് എയര് കൂള്‍ഡ് ഫ്യൂൽ ഇഞ്ചക്ടഡ് എഞ്ചിൻ 20.8 bhp കരുത്തും 30 Nm torque ഉം ഉത്പാദിപ്പിച്ച് ഹൈനസിന് നിരത്തിൽ കരുത്തും, അഞ്ച് സ്പീഡ് ഗിയര്‍ബോക്സ് കുതിപ്പും നൽകുന്നു. ബ്രാന്‍ഡിന്റെ HSTC (ഹോണ്ട സെലക്ടബിള് ടോര്‍ക്ക് കണ്‍ട്രോള്) സിസ്റ്റത്തിനൊപ്പം അസിസ്റ്റും സ്ലിപ്പര് ക്ലച്ചും ഉൾപ്പെടുത്തിയിട്ടുണ്ട്. മുന്‍വശത്ത് സ്റ്റാന്‍ഡേര്‍ഡ് ടെലിസ്‌കോപ്പിക് ഫോര്‍ക്കും, പിന്‍വശത്ത് ഹൈഡ്രോളിക്സ് ഡ്യുവല് ഷോക്ക് അബ്‌സോര്‍ബറുകളാണ് നൽകിയിട്ടുള്ളത്. ഗ്യാസ് ചാർജ്ഡ് ഷോക്ക് അബ്‌സോര്‍ബർ പിന്നിൽ നൽകാത്തത് ഒരു പോരായ്മയായി തോന്നുന്നു. യാത്രാസുഖം എത്രത്തോളം ലഭിക്കുമെന്ന് സംശയമുണ്ട്. നൽകിയിട്ടുള്ള . വലിയ സിംഗിള് പീസ് സീറ്റ് റൈഡറിനും പില്യനും ഒരുപരിധി വരെ യാത്ര സുഖകരമാക്കുമെന്ന് കരുതാം. മുന്നില് 310 mm ഡിസ്‌കും പിന്നില് 240 mm ഡിസ്‌കും ബ്രേക്കിംഗ്, ഡ്യുവല്-ചാനല് ABS സംവിധാനം ബൈകിന്റെ സുരക്ഷാ വർദ്ധിപ്പിക്കുന്നു.\nAlso read : സാഹിത്യ നൊബേല് പുരസ്‌കാരം ലൂയിസ് ഗ്ലൂക്കിന്; പുരസ്‌കാരം നേടുന്ന 16ാമത്തെ വനിത\nDLX, DLX പ്രോ എന്നിങ്ങനെ രണ്ട് വേരിയന്റുകളിലാകും ഹോണ്ട ഹൈനസ് CB 350 ലഭ്യമാകും. മൂന്ന് സിംഗിള്-ടോണ് നിറങ്ങളില് അടിസ്ഥാന വേരിയന്റ് എത്തുക. പ്രെഷ്യസ് റെഡ് മെറ്റാലിക്, പേള് നൈറ്റ് സ്റ്റാര് ബ്ലാക്ക്, മാറ്റ് മാര്‍ഷല് ഗ്രീന് മെറ്റാലിക് എന്നിവയാണ് നിറങ്ങൾ. ടോപ്പ്-സ്‌പെക്ക് DLX പ്രോ, വെര്‍ച്വസ് വൈറ്റിനൊപ്പം അത്‌ലറ്റിക് ബ്ലൂ മെറ്റാലിക്, സ്പിയര് സില്‍വര് മെറ്റാലിക്കിനൊപ്പം പേള് നൈറ്റ് സ്റ്റാര് ബ്ലാക്ക്, മാറ്റ് മാസ്സിവ് ഗ്രേ മെറ്റാലിക്കിനൊപ്പം മാറ്റ് സ്റ്റീല് ബ്ലാക്ക് മെറ്റാലിക് എന്നി ഡ്യുവല്-ടോണ് പെയിന്റ് സ്‌കീമുകളിലും സ്വന്തമാക്കാം. 1.85 ലക്ഷം രൂപ മുതലാണ് ഹോണ്ട ഹൈനസ് CB 350യുടെ\nപ്രാരംഭ എക്‌സ്-ഷോറൂം വില.\nHONDA Royal enfield jawa HONDA INDIA HONDA MOTORCYLES HONDA HINESS CB 350\nആരോഗ്യമുള്ള താടിക്ക് വേണ്ട പരിചരണം എന്തൊക്കെ........


International Yoga Day | അയഞ്ഞ വസ്ത്രം, കുളി, വിശ്രമം; യോഗക്കു മുൻപും ശേഷവും ചെയ്യേണ്ട കാര്യങ്ങൾ | International Yoga Day 2022: Follow These Steps Before and After Your Yoga Sessions for Health Benefits – News18 Malayalam\nInternational Yoga Day | അയഞ്ഞ വസ്ത്രം, കുളി, വിശ്രമം;യോഗക്കു മുൻപും ശേഷവും ചെയ്യേണ്ട കാര്യങ്ങൾ\nശാരീരിക ക്ഷമത വർധിപ്പിക്കുക മാത്രമല്ല, മനസും ശരീരവും തമ്മിലുള്ള സന്തുലിതാവസ്ഥ നിലനിർത്താനും യോഗ സഹായിക്കുന്നു.\nLast Updated : June 21, 2022, 11:01 IST\nഇന്ന് അന്താരാഷ്ട്ര യോഗ ദിനമാണ് (International Yoga). ഇന്ത്യയിൽ 5,000 വർഷങ്ങൾക്ക് മുൻ‌പേ യോഗ നിലവിലുണ്ടെങ്കിലും അതിന്റെ പ്രധാന്യം മനസിലാക്കി, ലോകമെമ്പാടും ഉള്ളവർ ഇപ്പോൾ യോഗ അഭ്യസിക്കാറുണ്ട്. ശാരീരിക ക്ഷമത വർധിപ്പിക്കുക മാത്രമല്ല, മനസും ശരീരവും തമ്മിലുള്ള സന്തുലിതാവസ്ഥ നിലനിർത്താനും യോഗ സഹായിക്കുന്നു. മറ്റ് തരത്തിലുള്ള വ്യായാമങ്ങളിൽ നിന്ന് വ്യത്യസ്തമായി യോഗക്ക് ഒരു തരത്തിലുള്ള വാം അപ്പ് സെഷനും (warm-up) ആവശ്യമില്ല. എന്നാൽ യോഗയുടെ ഗുണങ്ങൾ പൂർണമായും ലഭിക്കാൻ യോഗ ചെയ്യുന്നതിനു മുൻപും ചെയ്തതിനു ശേഷവും ചില കാര്യങ്ങൾ ശ്രദ്ധിക്കേണ്ടതുണ്ട്. അവ ഏതൊക്കെയാണെന്നു നോക്കാം.\nയോഗക്കു മുൻപ് എന്തൊക്കെ ചെയ്യണം?\n1. ലഘു ഭക്ഷണം - വെറും വയറ്റിലോ അല്ലെങ്കിൽ മിതമായി അളവിലുള്ള ഭക്ഷണം കഴിച്ച് അൽപ സമയത്തിനു ശേഷമോ ആയിരിക്കണം യോഗ പരിശീലിക്കേണ്ടത്. യോഗ പരിശീലിക്കുന്നതിനു തൊട്ടു മുൻപ് ഭക്ഷണം കഴിക്കരുത്. യോഗ ചെയ്യുന്നതിനു മുൻപുള്ള മൂന്ന് മണിക്കൂറിൽ വയറു നിറച്ച് ഭക്ഷണം കഴിക്കരുത്.\n2. വെള്ളം കുടിക്കുക - എല്ലാ ദിവസവും ധാരാളം വെള്ളം കുടിക്കേണ്ടത് അത്യാവശ്യമാണ്. പക്ഷേ നിങ്ങൾ യോഗ ചെയ്യുന്നതിനു മുൻപുള്ള സമയത്ത് ഒരുപാട് വെള്ളം കുടിക്കുന്നത് ഒഴിവാക്കുക. വ്യായാമത്തിന് മുൻപ് വയർ നിറഞ്ഞിരുന്നാൽ ചില യോഗാസനങ്ങൾ ചെയ്യുമ്പോൾ അസ്വസ്ഥത ഉണ്ടായേക്കാം.\nAlso Read- ഇന്ന് അന്താരാഷ്ട്ര യോഗാ ദിനം; ദിവസവും സൂര്യ നമസ്കാരം ചെയ്യുന്നത് കൊണ്ടുള്ള ഗുണങ്ങൾ\n3. യോഗ ചെയ്യാൻ അനുയോജ്യമായ വസ്ത്രം ധരിക്കുക - യോഗ ചെയ്യുമ്പോൾ അയഞ്ഞ വസ്ത്രം ധരിക്കുക. പക്ഷേ ഒരുപാട് അയഞ്ഞത് ആയിരിക്കരുത്. എന്തെങ്കിലും അസ്വസ്ഥത ഉണ്ടാക്കുന്ന തരത്തിലുള്ള ആഭരണങ്ങളും യോഗ ചെയ്യുമ്പോൾ ധരിക്കരുത്. നിങ്ങൾക്ക് നീളമുള്ള മുടിയാണ് ഉള്ളതെങ്കിൽ യോഗ ചെയ്യുന്ന സമയത്ത് അത് കെട്ടി വെയ്ക്കാനും ശ്രദ്ധിക്കുക\nയോഗക്കു ശേഷം എന്തൊക്കെ ചെയ്യണം?\n1. വിശ്രമം - യോഗ ചെയ്തതിനു ശേഷം, നിങ്ങൾ 10 മിനിറ്റ് ശവാസനം ചെയ്യുകയോ അല്ലെങ്കിൽ ചെറുതായൊന്ന് മയങ്ങുകയോ ചെയ്യാം. വിശ്രമാവസ്ഥയിലുള്ള, എന്നാൽ നമ്മൾ ചുറ്റുപാടുകളെക്കുറിച്ച് പൂർണ അവബോധത്തോടെ ഇരിക്കുന്ന പോസ് ആണിത്.\n2. കുളിക്കുക - യോഗ ചെയ്തു കഴിഞ്ഞ് 20-30 മിനിറ്റു നേരം കഴിഞ്ഞ് ഒന്നു കുളിച്ച് ശരീരം തണുപ്പിക്കാം. അതിനു മുൻപ് വിയർപ്പ് ഉണങ്ങാൻ അനുവദിക്കുക. ശരീരം സാധാരണ താപനിലയിലേക്ക് എത്തിയതിനു ശേഷം മാത്രം കുളിക്കുക.\n3. വെള്ളം കുടിക്കുക - യോഗ ചെയ്തതിനു ശേഷം നിങ്ങൾ ധാരാളം വെള്ളം കുടിക്കുന്നുണ്ട് എന്ന് ഉറപ്പാക്കുക. സാധാരണ വെള്ളമോ അല്ലെങ്കിൽ തേങ്ങാ വെള്ളമോ കുടിക്കുന്നത് നല്ലതാണ്.\n4. യോഗ ചെയ്ത് അൽപ സമയത്തിനു ശേഷം ഭക്ഷണം കഴിക്കുക - യോഗ ചെയ്തതിനു ശേഷം ഉടൻ തന്നെ ഭക്ഷണം കഴിക്കരുത്. യോഗയ്ക്ക് ശേഷം പതിനഞ്ചോ മുപ്പതോ മിനിറ്റ് കഴിഞ്ഞ് ലഘുഭക്ഷണം കഴിക്കാം.


തൊഴിലില്ലായ്മ നിരക്ക് സൗദിയില് കൂടുന്നതായി റിപ്പോര്‍ട്ട് ,Saudi Arabia unemployment rate riseskeralaonlinenews.com | Malayalam news, kerala news, onlinenews,\nTuesday May 21st, 2019 - 11:03:am\nതൊഴിലില്ലായ്മ നിരക്ക് സൗദിയില് കൂടുന്നതായി റിപ്പോര്‍ട്ട്\nUpdated: Tuesday 10 July 2018 09:28:49 PM\nറിയാദ്: വിദേശ തൊഴിലാളികളെ ആശ്രയിക്കുന്നത് കുറയ്ക്കാന് രാജ്യം തീരുമാനിച്ചിട്ടും രാജ്യത്തെ തൊഴിലില്ലായ്മ നിരക്കില് കുറവില്ലെന്ന് റിപ്പോര്‍ട്ട്. പ്രവാസികള്‍ക്കുള്ള തൊഴിലവസരങ്ങളില് 2.3 ശതമാനം ഇടിവാണ് 2018ലെ ഇടിവാണ് 2018ലെ ആദ്യ മൂന്ന് മാസങ്ങളിലുണ്ടായത്. ജനറല് അതോറിറ്റി ഫോര് സ്റ്റാസ്റ്റിക്സിന്റെ കണക്കുകളാണ് ഇത് പറയുന്നത്.\nഅതേ സമയം സൗദി പൗരന്മാര്‍ക്കിടയിലെ തൊഴിലില്ലായ്മ നിരക്കില് വര്‍ധന രേഖപ്പെടുത്തിയത് ശ്രദ്ധേയമായി. 2017ലെ നാലാംപാദത്തില് 12. 8 ശതമാനമുണ്ടായിരുന്ന തൊഴിലില്ലായ്മ നിരക്ക് ആദ്യപാദത്തില് 12.9 ശതമാനമായി കൂടി. സൗദി വനിതകള്‍ക്കിടിയിലെ തൊഴിലില്ലായ്മ നിരക്ക് നാലാപാദത്തിലെ 31. 10 ശതമാനത്തില് നിന്ന് 30.9ശതമാനമായി കുറഞ്ഞു.\nസൗദി പുരുഷന്മാര്‍ക്കിടയിലെ തൊഴിലില്ലായ്മ നിരക്ക് 7.6ശതമാനമായി കൂട്ടുകയും ചെയ്തു. നിരവധി മേഖലകളിലെ തൊഴിലുകള് സൗദി പൗരന്മാര്‍ക്കായി നീക്കിവെക്കണമെന്ന ഉത്തരവ് ഈ വര്‍ഷം ആദ്യം വന്നിരുന്നു. അടുത്ത പത്ത് വര്‍ഷത്തിനുള്ളില് ഒരു ദശലക്ഷം തൊഴിലവസരങ്ങള് സൗദി പൗരന്മാര്‍ക്കായി സൃഷ്ടിക്കുകയെന്ന ലക്ഷ്യത്തോടെയാണ് സ്വദേശിവല്‍ക്കരണ പദ്ധതികള് പുരോഗമിക്കുന്നത്.\nകിലുക്കത്തിലെ കോമഡി സീനുകൾ എഴുതി തയ്യാറാക്കിയത്!! ലാലിന്റേയും ജഗതിയുടേയും ടൈമിങ്ങാണ് ഹൈലൈറ്റ്\nലോകകപ്പ് ഓസ്‌ട്രേലിയ നേടില്ല, ഇന്ത്യക്കുമില്ല!! ഇത്തവണ അവര്‍ക്ക്, പോണ്ടിങിന്റെ പ്രവചനം\nഎല്ലാം ചിത്രങ്ങളും സുഡാനിയും പറവയുമായാൽ ബോറാണ്!! റിയലിസ്റ്റിക് എന്ന പേരിൽ ബോറടിപ്പിക്കരുത്..\nRead more topics: Saudi Arabia, unemployment, rate, rises,\nSaudi Arabia unemployment rate rises\nസൗദി അറേബ്യയിൽ നോർക്ക റൂട്ട്‌സ് മുഖേന നഴ്‌സ് നിയമനം\n37 പൗരന്‍മാരുടെ തലവെട്ടി വധശിക്ഷ നടപ്പാക്കി സൗദി; രണ്ട് പേരുടെ മൃതദേഹം മറ്റുള്ളവര്‍ക്ക് പാഠമാകാന് കെട്ടിത്തൂക്കി\nസൗദിയില് 2019ല് പൊതുസ്ഥലത്തെ തലവെട്ടല് റെക്കോര്‍ഡിലേക്ക്; മൂന്ന് മാസത്തിനിടെ നടപ്പാക്കിയത് 43 പേരുടെ വധശിക്ഷ\nകുട്ടികൾക്ക് ശാരീരികവും ആത്മീയവുമായ പോഷണങ്ങൾ നൽകണം : ഫൈസല് നന്മണ്ട\nഒമാനില് ശക്തമായ മഴ ; ഒരാൾ മരിച്ചു ആറുപേരെ കാണാനില്ല\nകുവൈത്തിൽ പ്രവർത്തകരെ ആവേശത്തിലാഴ്ത്തി റംസാൻ വർക്ക്‌ഷോപ് ലീഫ്\nബുദ്ധിമാന്ദ്യമുള്ള പെണ്‍കുട്ടിയെ പീഡിപ്പിച്ച കേസിലെ പ്രതിയെ കോടതി വെറുതെവിട്ടു\nമോഷണക്കേസിൽ ശിക്ഷിക്കപ്പെട്ട മലയാളി യുവാവിന്‍റെ കൈപ്പത്തി മുറിച്ചുമാറ്റാൻ സൗദി കോടതിയുടെ ഉത്തരവ്\nസൗദി അറേബ്യയിലെ സ്നാപ്പ് ചാറ്റ് താരം ദന അൽ ഖ്വത്താനി അന്തരിച്ചു\nസൗദി എണ്ണ പമ്പിങ് സ്റ്റേഷനുകള്‍ക്ക് നേരെ ഡ്രോണ് ആക്രമണം\nബലാത്സംഗ കേസില് സിറോ മലബാര് വൈദികന് ലണ്ടനില് അറസ്റ്റില്\nവാടകക്കാരന് വീട് സ്വന്തമാക്കി; റിയാദില് നിന്ന് സഹായ അഭ്യര്‍ത്ഥനയുമായി വയനാട് സ്വദേശി; വീഡിയോ\nമൂക്കിന്റെ വളവ് നിവര്‍ത്താന് ശസ്ത്രക്രിയ നടത്തിയ 24കാരി ഗുരുതരാവസ്ഥയില്


FACT CHECK: തെരഞ്ഞെടുപ്പ് ഫണ്ടുമായി ബന്ധപ്പെട്ട് ക്രമക്കേട് കാട്ടിയെന്ന് ഡോ. കെ.എസ് രാധാകൃഷ്ണന് കെ. സുരേന്ദ്രനെതിരെ ആരോപണം ഉന്നയിച്ചു എന്ന് വ്യാജ പ്രചരണം... - FactCrescendo | The leading fact-checking website in India\nനിയമസഭാ തെരഞ്ഞെടുപ്പിന് ശേഷം സംസ്ഥാന ബിജെപി നേതൃത്വത്തിനെതിരെ ഒരു കുഴല് പണമിടപാട് വിവാദം ഉയര്‍ന്നു വന്നിരുന്നു. അടിസ്ഥാന രഹിതമായ ആരോപണമാണ് ഇതെന്നും ബിജെപിയുടെ പ്രതിച്ഛായയ്ക്ക് മങ്ങലേല്‍പ്പിക്കാനുള്ള ബോധപൂര്‍വമായ ശ്രമത്തിന്‍റെ ഭാഗമാണ് ഇതെന്നും ബിജെപി സംസ്ഥാന പ്രസിഡണ്ട് കെ സുരേന്ദ്രന് പത്ര സമ്മേളനം നടത്തി വിശദീകരിച്ചിരുന്നു.\nവിവാദങ്ങള്‍ക്ക് പിന്നാലെ സാമൂഹ്യ മാധ്യമങ്ങളില് പ്രചരിക്കുന്ന ഒരു വാര്‍ത്തയാണ് ഇവിടെ കൊടുത്തിട്ടുള്ളത്. തെരഞ്ഞെടുപ്പില് ബിജെപിയുടെ തൃപ്പൂണിത്തുറ മണ്ഡലം സ്ഥാനാര്‍ഥിയായിരുന്ന ഡോ. കെ.എസ് രാധാകൃഷ്ണന് കെ. സുരേന്ദ്രനെതിരെ തെരഞ്ഞെടുപ്പ് ഫണ്ടുമായി ബന്ധപ്പെട്ട് ചില രൂക്ഷമായ ആരോപണങ്ങള് ഉന്നയിച്ചു എന്നാണത്.\nഇത്തരത്തില് പ്രചരിക്കുന്ന ഒരു പോസ്റ്റില് നല്‍കിയിരിക്കുന്ന വിവരണം ഇങ്ങനെയാണ്:\nവളരെ പ്രതീക്ഷയോട് കൂടിയാണ് കഴിഞ്ഞ നിയമസഭാ തെരഞ്ഞെടുപ്പിൽ ബിജെപി സ്ഥാനാർഥിയായി ഞാൻ തൃപ്പൂണിത്തുറയിൽ ജനവിധി തേടിയത്. കഴിഞ്ഞ 2016 നിയമസഭാ തെരഞ്ഞെടുപ്പിൽ ബിജെപിക്ക് 30000 വോട്ടും 2019 പാര്ലമെന്റ് തെരഞ്ഞെടുപ്പിൽ 40000 വോട്ടും പഞ്ചായത്ത് തെരഞ്ഞെടുപ്പിൽ 42000 വോട്ടും നേടിയ സീറ്റ് അതായത് എങ്ങനെ പോയാലും 35000 പാർട്ടി അനുഭാവികൾ ഉള്ള മണ്ഡലം. അത് കൂടാതെ ഞാൻ ജനിച്ചു വളർന്ന നാട്. വ്യക്തിപരമായി എനിക്ക് ഒരുപാട് ബന്ധങ്ങലുള്ള മണ്ഡലത്തിൽ എനിക്ക് 10000 വോട്ട് അങ്ങനെയും ഉള്ള മണ്ഡലം അതാണ് തൃപ്പൂണിത്തുറ. അവിടെയാണ് ഞാൻ 20000 വോട്ടോടെ മൂന്നാം സ്ഥാനത്തായിപ്പോയത്. ആദ്യഘട്ടപ്രചാരണം തീർന്നപ്പോൾ കേന്ദ്രഫണ്ടിൽ നിന്ന് അനുവദിച്ച 50 ലക്ഷം ചിലവായി. എ ക്ലാസ് മണ്ഡലമായത് കൊണ്ട് 6C കിട്ടുമെന്നൊന്നും ഞാൻ കരുതിയില്ല. മാക്സിമം4കിട്ടുമെന്ന് കരുതി. പക്ഷെ രണ്ടാം ഘട്ടം മുതൽ ഫണ്ടിങ് മന്ദഗതിയിലായി. പ്രചാരണവും അതിനനുസരിച്ചു ഡൌൺ ആയി വന്നു. തുടക്കത്തിൽ പ്രചാരത്തിനു കൂടെ ഉണ്ടായിരുന്ന പലരെയും വിളിച്ചിട്ട് കിട്ടാതെയായി. പ്രവർത്തകരെ ഞാൻ പിറവം മണ്ഡലത്തിൽ നിന്ന് സ്വന്തം ചിലവിൽ ഇറക്കി പ്രചാരണം മുന്നോട്ട് നീക്കി. ഫണ്ട് വരൂന്നില്ലായെന്ന് അധ്യക്ഷനെ വിളിച്ചു നിരന്തരം പരാതി പറഞ്ഞതിന്റെ അടിസ്ഥാനത്തിൽ സുരേന്ദ്രൻ ഫണ്ടുമായി മംഗലാപുരത്തു നിന്ന് ഹെലികോപ്റ്ററിൽ പുറപ്പെട്ടെങ്കിലും ഹെലികോപ്റ്റർ ലാൻഡ് ചെയ്യുന്ന ആലുവയിൽ പോലീസ് ചെക്കിങ് ഉണ്ടെന്നും സുരേന്ദ്രനെ സംശയമുണ്ടെന്നും രഹസ്യഇൻഫർമേഷൻ കിട്ടിയതിന്റെ അടിസ്ഥാനത്തിൽ കാശ് തൃശൂർ ജില്ലയിലെ ഏതോ കുഗ്രാമത്തിലേക്ക് ഹെലികോപ്റ്ററിൽ നിന്ന് വലിച്ചെറിഞ്ഞു. പിന്നീട് വിളിച്ചപ്പോൾ സുരേന്ദ്രനോ ഉത്തരവാദപെട്ടവരോ ഫോൺ എടുക്കാതെയായി. മുൻനിരനേതാക്കന്മാർ ആരും മണ്ഡലത്തിലേക്ക് തിരിഞ്ഞു നോക്കാതെ വന്നപ്പോൾ എനിക്ക് കാര്യം ക്ലിയർ ആയി. അവിടം മുതൽ ഞാൻ അലേർട്ട് ആയി. സുരേന്ദ്രനുമായി അടുത്ത ബന്ധമുള്ള തൃപ്പൂണിത്തുറയിലെ നേതാക്കൾ രഹസ്യമായി ബാബുവിന് വേണ്ടി ശബരിമലവിഷയം മുൻനിർത്തി വോട്ട് ചോദിക്കുന്നത് അറിയുവാനിടയായി.സുരേന്ദ്രൻ ഹെലികോപ്റ്ററിൽ തൃപ്പൂണിത്തുറയിലൂടെ ആകാശവീഥിയിൽ കൂടി പറക്കുന്നത് പല തവണ കണ്ടു.പ്രചാരണം ഏതാണ്ട് അവിടം കൊണ്ട് നിർത്തി. കിടപ്പാടം പോകരുതല്ലോ. തൊട്ടടുത്ത ദിവസം ബിജെപി പ്രവർത്തകർ തനിക്ക് വോട്ട് ചെയ്യും എന്ന് പരസ്യമായി ബാബു പറഞ്ഞ രാത്രിയിൽ കെ സുരേന്ദ്രൻ എന്നെ കാണുവാൻ തൃപ്പൂണിത്തുറയിലെ എന്റെ പ്രചാരണ ഓഫിസിലെത്തി. പക്ഷെ അത് എന്റെ പാർട്ടിക്കാരുടെ തലയെണ്ണി2കോടി രൂപ ബാബുവിനോട് കോഴ വാങ്ങി തിരിച്ചു പോകുന്ന വഴിക്കായിരുന്നു എന്ന് വളരെ വൈകി ആണ് ഞാൻ അറിഞ്ഞത്. വ്യക്തമായി പറഞ്ഞാൽ6കോടി കേന്ദ്രഫണ്ട് അനുവദിച്ച തൃപ്പൂണിത്തുറയിൽ 1 കോടി രൂപ മാത്രം എനിക്ക് നൽകിയ കെ സുരേന്ദ്രൻ2കോടി രൂപ കോഴ വാങ്ങി 15000 ബിജെപി വോട്ട് ബാബുവിന് മറിച്ചുകൊടുത്തു. അപ്പോഴേക്കും ഞാൻ 15 ലക്ഷത്തോളം രൂപയുടെ കടക്കാരൻ ആയിക്കഴിഞ്ഞിരുന്നു.”\nഞങ്ങള് പോസ്റ്റിനെ കുറിച്ച് കൂടുതല് അന്വേഷിച്ചു. അടിസ്ഥാന രഹിതമായ ആരോപണങ്ങളാണ് ഇതെന്നാണ് മനസ്സിലാക്കാന് കഴിഞ്ഞത്.\nഞങ്ങള് പോസ്റ്റിലെ പ്രചാരണവുമായി ബന്ധപെട്ട കീ വേര്‍ഡ്സ് ഉപയോഗിച്ച് തിരഞ്ഞെങ്കിലും ഡോ.കെ എസ് രാധാകൃഷ്ണന് കെ സുരേന്ദ്രനെ വിമര്‍ശിച്ചു എന്ന തരത്തില് യാതൊരു വാര്‍ത്തയും കാണാന് കഴിഞ്ഞില്ല. തൃപ്പൂണിത്തുറയില് ബിജെപിക്ക് വേണ്ടത്ര വോട്ട് ലഭിച്ചില്ലെന്നും എന്താണ് സംഭവിച്ചതെന്ന് അന്വേഷിച്ചു കണ്ടെത്തണമെന്നും മെയ്4ന് ഏഷ്യാനെറ്റ് പ്രസിദ്ധീകരിച്ച വാര്‍ത്തയില് അദ്ദേഹം പറയുന്നുണ്ട്. ഇക്കാര്യം അദ്ദേഹം നേരിട്ട് പറയുന്നത് വീഡിയോയില് കാണാം.\nഇതല്ലാതെ തെരഞ്ഞെടുപ്പ് ഫണ്ട് സംബന്ധിച്ചോ കെ സുരേന്ദ്രനെ കുറ്റപ്പെടുത്തിയോ അദ്ദേഹം എന്തെങ്കിലും പറഞ്ഞതായി വാര്‍ത്തകളില്ല. ഇതുകൂടാതെ ഞങ്ങള് അദ്ദേഹത്തിന്‍റെ ഫേസ്ബുക്ക് പേജ് പരിശോധിച്ചിരുന്നു. ഇങ്ങനെ സൂചന നല്‍കുന്ന യാതൊരു പരാമര്‍ശങ്ങളും അതില് കണ്ടെത്താന് കഴിഞ്ഞില്ല.\nകൂടുതല് വ്യക്തതയ്ക്കായി ഞങ്ങള് ഡോ. കെ എസ് രാധാകൃഷ്ണനോട് നേരിട്ട് ഇക്കാര്യം അന്വേഷിച്ചിരുന്നു. അദ്ദേഹം ഞങ്ങളുടെ പ്രതിനിധിയോട് വിശദമാക്കിയത് ഇങ്ങനെയാണ്: ഇത് വെറും വ്യാജ പ്രചാരണമാണ്. ഇങ്ങനെയൊരു പ്രചരണം സാമൂഹ്യ മാധ്യമങ്ങളില് പ്രചരിക്കുന്നതായി ശ്രദ്ധയില് പെട്ടു. ഇതിനെതിരെ നിയമ നടപടികള് സ്വീകരിക്കാന് ഒരുങ്ങുകയാണ് ഞാന്. അടിസ്ഥാന രഹിതമായ ആരോപണം നടത്തി രാഷ്ട്രീയ മുതലെടുപ്പിന് ശ്രമിക്കുകയാണ്.”\nതെരഞ്ഞെടുപ്പ് ഫണ്ടുമായി ബന്ധപ്പെട്ട് ബിജെപി സംസ്ഥാന അധ്യക്ഷന് കെ സുരേന്ദ്രനെതിരെ സാമ്പത്തിക ക്രമക്കേട് നടത്തിയെന്ന് ഡോ.കെ എസ് രാധാകൃഷ്ണന് ആരോപിച്ചു എന്ന മട്ടില് പ്രചരിക്കുന്നത് വ്യാജ വാര്‍ത്തയാണെന്ന് അന്വേഷണത്തില് വ്യക്തമായിട്ടുണ്ട്.\nപോസ്റ്റിലെ പ്രചരണം തെറ്റാണ്. ബിജെപി സംസ്ഥാന അധ്യക്ഷന് കെ സുരേന്ദ്രന് തെരഞ്ഞെടുപ്പ് ഫണ്ടില് ക്രമക്കേട് കാട്ടിയെന്ന് ഡോ. കെ എസ് രാധാകൃഷ്ണന് ആരോപണം ഉന്നയിച്ചു എന്ന മട്ടില് പ്രചരിക്കുന്നത് അടിസ്ഥാന രഹിതമായ വാര്‍ത്തയാണ് എന്ന് ഡോ. കെ എസ് രാധാകൃഷ്ണന് തന്നെ വ്യക്തമാക്കിയിട്ടുണ്ട്.\nതനിക്കെതിരെ സാമൂഹ്യ മാധ്യമങ്ങളില് വ്യാജ പ്രചരണം നടത്തുകയാണെന്നും ഇതിനെതിരെ പോലീസ് അധികാരികള്‍ക്ക് പരാതി നല്‍കിയിട്ടുണ്ട് എന്നും വ്യക്തമാക്കി ഡോ. കെ എസ് രാധാകൃഷ്ണന് ഫേസ്ബുക്ക് പേജില് ഒരു പോസ്റ്റ് പ്രസിദ്ധീകരിച്ചിട്ടുണ്ട്.\nTitle:തെരഞ്ഞെടുപ്പ് ഫണ്ടുമായി ബന്ധപ്പെട്ട് ക്രമക്കേട് കാട്ടിയെന്ന് ഡോ. കെ.എസ് രാധാകൃഷ്ണന് കെ. സുരേന്ദ്രനെതിരെ ആരോപണം ഉന്നയിച്ചു എന്ന് വ്യാജ പ്രചരണം…\nTagged BJPheistkeralamoneyകെ സുരേന്ദ്രന്‍ഡോ. കെ എസ് രാധാകൃഷ്ണന്‍ബിജെപി


ഉത്തരകൊറിയയില് വി.കെ. സിങ് രഹസ്യസന്ദര്‍ശനം നടത്തി - themediasyndicate\nഉത്തരകൊറിയയില് വി.കെ. സിങ് രഹസ്യസന്ദര്‍ശനം നടത്തി\nന്യൂഡല്‍ഹി: ഉത്തരകൊറിയയില് വിദേശകാര്യ സഹമന്ത്രി ജനറല് വി.കെ. സിങ് രഹസ്യസന്ദര്‍ശനം നടത്തി. ചൊവ്വാഴ്ചയും ബുധനാഴ്ചയുമായിരുന്നു സന്ദര്‍ശനം. 20 വര്‍ഷത്തിനുശേഷമാണ് ഇന്ത്യയില്‍നിന്നൊരു മന്ത്രി ഉത്തരകൊറിയയിലെത്തുന്നത്. ഉത്തരകൊറിയന് സര്‍ക്കാര് പ്രതിനിധികള്‍ക്കൊപ്പം സിങ് നില്‍ക്കുന്ന ചിത്രം അവിടത്തെ സര്‍ക്കാരിന്റെ ഔദ്യോഗിക പത്രമായ റോഡോങ് സിന്‍മുന് പ്രസിദ്ധീകരിച്ചു.\nഎന്നാല് സിങ് ഉത്തരകൊറിയയിലേക്കുപോകുന്ന വിവരം മന്ത്രാലയം പുറത്തുവിട്ടിരുന്നില്ല. ഉത്തരകൊറിയന് വൈസ് പ്രസിഡന്റ് കിം യോങ് ഡേയുമായും വിദേശ, സാംസ്‌കാരിക മന്ത്രിമാരുമായും സിങ് വിവിധ വിഷയങ്ങള് ചര്‍ച്ചചെയ്തെന്ന് വിദേശകാര്യമന്ത്രാലയം ബുധനാഴ്ച പ്രസ്താവനയില് അറിയിച്ചു.\nരാഷ്ട്രീയ, പ്രാദേശിക, സാമ്പത്തിക, വിദ്യാഭ്യാസ, സാംസ്‌കാരിക രംഗങ്ങളില് ഇരുരാജ്യവും തമ്മില് സഹകരിക്കുന്നതിനെക്കുറിച്ചായിരുന്നു സിങ്ങിന്റെ ചര്‍ച്ചയെന്ന് മന്ത്രാലയം പറഞ്ഞു. ഉത്തര-ദക്ഷിണ കൊറിയകളുടെ സമാധാനശ്രമവും യു.എസ്. പ്രസിഡന്റ് ഡൊണാള്‍ഡ് ട്രംപുമായുള്ള ചര്‍ച്ചയും പാകിസ്താനുമായുള്ള ബന്ധവും ചര്‍ച്ചാവിഷയമായി. ട്രംപുമായുള്ള ചര്‍ച്ചയ്ക്ക് തടസ്സമുന്നയിച്ചിരിക്കുകയാണ് ഉത്തരകൊറിയ.\nആണവവ്യാപനഭീഷണിയെക്കുറിച്ചും ഉത്തരകൊറിയയുടെ ആണവപരിപാടിക്ക് പാകിസ്താനുമായുള്ള ബന്ധത്തെക്കുറിച്ചും സിങ് സംസാരിച്ചു. സുഹൃദ്രാജ്യമെന്ന നിലയില് ഇന്ത്യയുടെ സുരക്ഷയെ ബാധിക്കുന്ന ഒരു പ്രവൃത്തിയും അനുവദിക്കില്ലെന്ന് ഉത്തരകൊറിയ ഉറപ്പുനല്‍കിയെന്ന് മന്ത്രാലയം പറഞ്ഞു. ഉത്തരകൊറിയയിലെ ഇന്ത്യന് സ്ഥാനപതിയായി അതുല് ഗോട്സുര്‍വേ ചുമതലയേറ്റതിനു പിന്നാലെയാണ് സിങ്ങിന്റെ സന്ദര്‍ശനം. തിങ്കളാഴ്ചയാണ് അദ്ദേഹം ചുമതലയേറ്റത്.\nപുറംലോകവുമായി ബന്ധമില്ലാതെ കഴിഞ്ഞിരുന്ന ഉത്തരകൊറിയയുമായി ഇന്ത്യ ബന്ധം പുനഃസ്ഥാപിക്കാന് തുടങ്ങുന്നു എന്നതിന്റെ സൂചനയാണ് സിങ്ങിന്റെ സന്ദര്‍ശനം നല്‍കുന്നത്. ആണവായുധ, മിസൈല് പരീക്ഷണങ്ങള് നടത്തിയ ഉത്തരകൊറിയയുടെ നടപടിയെ യു.എസിനും മറ്റുരാജ്യങ്ങള്‍ക്കുമൊപ്പം ചേര്‍ന്ന് കഴിഞ്ഞവര്‍ഷം ഇന്ത്യയും വിമര്‍ശിച്ചിരുന്നു. ഉത്തരകൊറിയയുടെ നടപടിയെ വിമര്‍ശിച്ചെങ്കിവും അവിടത്തെ നയതന്ത്രകാര്യാലയം പൂട്ടണമെന്ന യു.എസ്. മുന് വിദേശകാര്യ സെക്രട്ടറി റെക്സ് ടിലേഴ്സന്റെ ആവശ്യം ഇന്ത്യ അംഗീകരിച്ചിരുന്നില്ല.\nTags: north-korea-v.k singh-visitഉത്തരകൊറിയവി.കെ. സിങ് രഹസ്യസന്ദര്‍ശനം\nബിജെപിയ്‌ക്കെതിരെ തുറന്ന പോര്; അന്തരിച്ച ബിജെപി എംപിയുടെ മകന് ഉപതിരഞ്ഞെടുപ്പില് ശിവസേന സ്ഥാനാര്‍ത്ഥി\nകിരോഡി ലാല് മീണ വീണ്ടും ബി.ജെ.പിയിലേക്ക്


പ്രതിദിനകണക്കിൽ റെക്കോർഡ് വർധനവ്; രോഗികളുടെ എണ്ണത്തിൽ ബ്രസീലിനെ മറികടന്ന് ഇന്ത്യ രണ്ടാം സ്ഥാനത്ത് | Asian Metro News\nപ്രതിദിനകണക്കിൽ റെക്കോർഡ് വർധനവ്; രോഗികളുടെ എണ്ണത്തിൽ ബ്രസീലിനെ മറികടന്ന് ഇന്ത്യ രണ്ടാം സ്ഥാനത്ത്\nകണക്കുകൾ അനുസരിച്ച് ഇന്ത്യയില് ഇതുവരെ ആകെ 1,35,27,71 കോവിഡ് കേസുകളാണ് സ്ഥിരീകരിച്ചരിക്കുന്നത്. വേൾഡോമീറ്ററിന്‍റെ കണക്ക് പ്രകാരം ബ്രസീലിൽ 13,482,543 പേർക്കാണ് ഇതുവരെ കോവിഡ് സ്ഥിരീകരിച്ചിട്ടുള്ളത്. അമേരിക്കയില് 31,918,591 പേർക്കും\nഐസിയു ബെഡ് കിട്ടിയില്ല; പത്തനംതിട്ടയിൽ ചികിത്സ വൈകിയതിനാൽ 38 കാരനായ കോവിഡ് രോഗി മരിച്ചു 0


സമ്ബര്‍ക്കത്തിലൂടെ രോഗം പടരാനുള്ള സാധ്യത വര്‍ധിച്ചതായി മുഖ്യമന്ത്രി; ഇതര സംസ്ഥാനങ്ങളില് നിന്നെത്തിയ 70 പേര്‍ക്ക് കോവിഡ് - Expose Kerala\nസമ്ബര്‍ക്കത്തിലൂടെ രോഗം പടരാനുള്ള സാധ്യത വര്‍ധിച്ചതായി മുഖ്യമന്ത്രി; ഇതര സംസ്ഥാനങ്ങളില് നിന്നെത്തിയ 70 പേര്‍ക്ക് കോവിഡ്\nതിരുവനന്തപുരം: സമ്പര്‍ക്കത്തിലൂടെ കോവിഡ് 19 രോഗം പടരാനുള്ള സാധ്യത വര്‍ധിച്ചതായി മുഖ്യമന്ത്രി പിണറായി വിജയന്. ഇതര സംസ്ഥാനങ്ങളില് നിന്നെത്തിയ 70 പേര്‍ക്ക് രോഗം സ്ഥിരീകരിച്ചതായി മുഖ്യമന്ത്രി. സമ്ബര്‍ക്കത്തിലൂടെ 187 പേര് രോഗബാധിതരായി. സംസ്ഥാനത്ത് കേസുകളുടെ എണ്ണം വര്‍ധിക്കുന്നത് ആശങ്കയുണ്ടാക്കുന്നു. അതിനാല് ജാഗ്രത കര്‍ശനമായി തുടരേണ്ടതുണ്ട്. ക്വാറന്റൈന് ലംഘനത്തിന് 65 കേസുകള് രജിസ്റ്റര് ചെയ്തതായി മുഖ്യമന്ത്രി പറഞ്ഞു.\nഞായറാഴ്ച്ച സമ്ബൂര്‍ണ ലോക്ക്ഡൗണ് തുടരും. സ്ഥിതിഗതിയുടെ ഗൗരവം മനസിലാക്കാത്ത ചില പ്രവര്‍ത്തികള് കാണുന്നുണ്ട്. ചിലയിടങ്ങളില് ഉത്സവം നടത്താനും കൂട്ടപ്രാര്‍ത്ഥന നടത്താനും പദ്ധതിയിടുന്നുണ്ട്. എന്നാല് ആള്‍ക്കൂട്ടത്തിന്റെ കാര്യത്തില് ഒരിളവും ഉണ്ടാകില്ല. കര്‍ശന നിയന്ത്രണ തുടരുമെന്നും മുഖ്യമന്ത്രി അറിയിച്ചു.\nക്വാറന്റീനില് കഴിയുന്നവര് പുറത്തിറങ്ങരുത്. നിര്‍ദ്ദേശം ലംഘിക്കുന്നവരെ കണ്ടെത്താനായി എല്ലാ ജില്ലകളിലും മോട്ടോര് സൈക്കിള് ബ്രിഗേഡ് സംവിധാനം ഏര്‍പ്പെടുത്തും. നിരീക്ഷണത്തില് കഴിയുന്നവരുടെ വീടുകളിലും സമീപത്തും പൊലീസുകാര് ബൈക്കില് പട്രോളിങ് നടത്തും.ശനിയാഴ്ചകളിലെ സര്‍ക്കാര് ഓഫീസ് അവധി തുടരണോയെന്ന് ആലോചിക്കും. നാളെ അവധിയാണ്. ഞായറാഴ്ച സമ്ബൂര്‍ണ ലോക്ക് ഡൗണായി തുടരും. എല്ലാവരും സഹകരിക്കണം.\nവീടുകളില് ക്വാറന്റീനില് കഴിയുന്നവര് നിര്‍ദ്ദേശം ലംഘിച്ചതിന് സംസ്ഥാനത്ത് 65 കേസ് രജിസ്റ്റര് ചെയ്തു. തിരുവനന്തപുരത്ത് 53 കേസ്, കാസര്‍കോട് 11.അതിര്‍ത്തിയിലും ചെക്‌പോസ്റ്റിലും പൊലീസുകാരെ അധികമായി നിയോഗിച്ചു. നാല് വിമാനത്താവളങ്ങളിലായി വിദേശത്ത് നിന്ന് 17 വിമാനങ്ങള് വന്നു. കൊച്ചി തുറമുഖത്ത് മൂന്ന് കപ്പലും എത്തി. 3732 പേര് വിദേശ നിന്നെത്തി. കേരളത്തില് നിന്ന് 33000 അതിഥി തൊഴിലാളികളുമായി 29 ട്രെയിനുകള് പോയി. കപ്പലുകളില് ആളുകള് കൂട്ടത്തോടെ എത്തി. അവരില് മൂന്ന് പേര്‍ക്ക് തമിഴ്‌നാട്ടില് രോഗബാധ സ്ഥിരീകരിച്ചിട്ടുണ്ട്. ഈ സാഹചര്യത്തില് സഹയാത്രക്കാര്‍ക്ക് പ്രത്യേക പരിശോധന നടത്തും.


ഭാരതീയ സൈന്യത്തിന്റെ നാവിക വിഭാഗമാണ് ഭാരതീയ നാവികസേന. 5000 ത്തോളം വർഷങ്ങൾ പഴക്കമുള്ളതാണ് ഭാരതത്തിന്റെ നാവികപാരമ്പര്യം. വലിപ്പത്തിൽ ലോകത്തിൽ നാലാം സ്ഥാനത്താണ് ഭാരതീയ നാവിക സേന. 55,000 ഓളം അംഗബലമാണിതിനുള്ളത്. മൂന്ന് പ്രാദേശിക നിയന്ത്രണകേന്ദ്രങ്ങൾ (റീജിയണൽ കമ്മാൻഡുകൾ) ആണ് നാവിക സേനക്കുള്ളത്. സ്വാതന്ത്ര്യത്തിനു മുമ്പ് ബോംബൈ മറൈൻ, ഇന്ത്യൻ നേവി, ഇന്ത്യൻ മറൈൻ എന്നീ പേരുകളിലാണ് അറിയപ്പെട്ടിരുന്നത്. 1932ൽ റോയൽ ഇന്ത്യൻ നേവി സ്ഥാപിതമായി. സ്വാതന്ത്ര്യത്തോടെ ഇന്ത്യൻ നേവി സ്ഥാപിതമായി. ആദ്യകാലങ്ങളിൽ ഉയർന്ന തസ്തികകളിലെല്ലാം ബ്രിട്ടീഷുകാരായിരുന്നു. കാലക്രമേണ പൂർണ്ണമായും ഇന്ത്യക്കാരായിത്തീരുന്നു. ഇന്ത്യൻ നേവിയുടെ ആദ്യത്തെ കമാൻഡർ ഇൻ ചീഫ് അഡ്മിറൽ എഡ്വാർഡ് പെറി ബ്രിട്ടീഷുകാരനായിരുന്നു. 1958ലാണ് ഈ സ്ഥാനത്തേക്ക് ആദ്യത്തെ ഇന്ത്യക്കാരൻ നിയമിതനാകുന്നത്. (ആർ.ഡി. കതാരി- വൈസ് അഡ്മിറൻ)\nയുദ്ധസമയത്ത് ഇന്ത്യയുടേയും സുഹൃദ്രാജ്യങ്ങളുടെയും കപ്പലുകളുടെ സുരക്ഷിതമായ ഗതാഗതത്തിന് ഉറപ്പുവരുത്തുകയും അതുവഴി അവശ്യ വസ്തുക്കളുടെ സംഭരണവും വിതരണവും സുഗമമാക്കുകയും ചെയ്യുന്നതിലും ഇന്ത്യൻ നാവികസേന സാരമായ പങ്കു വഹിക്കുന്നുണ്ട്. \nനാവികഭടന്മാർക്ക് ശാസ്ത്രം, കണക്ക്, മെറ്റിയറോളജി, സമാന്യവിജ്ഞാനം തുടങ്ങിയ വിഷയങ്ങളിൽ കൂടുതൽ പരിജ്ഞാനം കൊടുക്കുന്നതിന് നാവിക ഉദ്യോഗസ്ഥൻമാരും സിവിലിയൻമാരും ചേർന്നു പ്രവർതിക്കുന്ന ഒരു വിഭാഗമാണിത്.\n"https://ml.wikipedia.org/w/index.php?title=ഇന്ത്യൻ_നേവി&oldid=3256706" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 11 ഡിസംബർ 2019, സമയം: 16:02


കശ്മീരില് നുഴഞ്ഞുകയറ്റ ശ്രമങ്ങള് വ്യാപകം ; സ്ഥിതി വിലയിരുത്തി ജമ്മുകശ്മീര് ഡിജിപി\nലഷ്‌കര് ഇ തൊയ്ബ ഭീകരനായ ആസിഫ് മഖ്ബൂലിനെ കഴിഞ്ഞ ദിവസം ഏറ്റുമുട്ടലില് വധിച്ചിരുന്നു.\nകശ്മീരില് ഭീകരരുടെ നുഴഞ്ഞുകയറ്റ ശ്രമങ്ങള് വ്യാപകമായി റിപ്പോര്‍ട്ട് ചെയ്തിട്ടുണ്ടെന്ന് ജമ്മുകശ്മീര് ഡിജിപി ദില്‍ബാഗ് സിങ്. രജൗരി, പൂഞ്ച്, ഗുരേസ്, കര്‍ണാഹ്, കേരന്, ഗുല്‍മാര്‍ഗ് മേഘലകളിലാണ് നുഴഞ്ഞകയറ്റ ശ്രമമെന്ന് ഡിജിപി പറഞ്ഞു.\nലഷ്‌കര് ഇ തൊയ്ബ ഭീകരനായ ആസിഫ് മഖ്ബൂലിനെ കഴിഞ്ഞ ദിവസം ഏറ്റുമുട്ടലില് വധിച്ചിരുന്നു. ഇതു സംബന്ധിച്ച് വിളിച്ചുചേര്‍ത്ത പത്ര സമ്മേളത്തിലാണ് ഡിജിപി നിലവിലെ സ്ഥിതി വിശദീകരിച്ചത്.\nകഴിഞ്ഞ ദിവസങ്ങളില് നടന്ന കല്ലേറുകളില് നിരവധി പേര്‍ക്ക് പരിക്കേറ്റതായും ഡിജിപി പറഞ്ഞു. നിയന്ത്രണങ്ങള് കര്‍ശനമാക്കി ചെറിയ തോതില് സേനയെ വിന്യസിച്ചിരിക്കുകയാണ് ചെയ്തിരിക്കുന്നത്.\nകശ്മീരിലെ നിയന്ത്രണങ്ങളില് ഓരോ ദിവസവും അയവു വരുത്തുന്നുണ്ടെന്നും 90 ശതമാനം മേഖലകളിലും ഇപ്പോള് നിയന്ത്രണങ്ങളില്ലെന്നും ഡിജിപി പറഞ്ഞു. ടെലിഫോര് എക്‌സ്‌ചേഞ്ചുകള് പ്രവര്‍ത്തനം തുടരുന്നു. എന്നാല് മൊബൈല് സേവനങ്ങള്‍ക്കുള്ള നിയന്ത്രണം കുറച്ചു കഴിഞ്ഞേ അയവുണ്ടാകൂ.കൂടുതല് മേഖലകളില് വോയ്‌സ് കോള് സേവനങ്ങള് പുനസ്ഥാപിക്കുന്നത് ആലോചിക്കുന്നുണ്ടെന്നും ഡിജിപി പറഞ്ഞു.\nനിയന്ത്രണ രേഖയോട് ചേര്‍ന്നുള്ള പ്രദേശങ്ങളിലേക്ക് വലിയ തോതില് ഭീകരരെ എത്തിച്ചതായി നേരത്തെ റിപ്പോര്‍ട്ടുണ്ടായിരുന്നു. പിന്നാലെയാണ് നുഴഞ്ഞുകയറ്റ ശ്രമം ഉണ്ടായത്.


കാനം ഇ.ജെ. - വിക്കിപീഡിയ\nമലയാളത്തിലെ ഒരു നോവലിസ്റ്റും നാടകകൃത്തുമായിരുന്നു കാനം ഇ.ജെ. എന്നറിയപ്പെടുന്ന ഇ.ജെ. ഫിലിപ്പ്.\nനേത്രരോഗവിദഗ്ദ്ധനായിരുന്ന കാനം പടിഞ്ഞാറ്റുപകുതിയിലെ ഫീലിപ്പോസ് ആശാന്റെ കൊച്ചു മകനായിരുന്നു ഇദ്ദേഹം. കങ്ങഴ ഹൈസ്കൂളിൽ നിന്നും മലയാളം ഹയ്യർ പാസ്സായ ഫിലിപ്പ് പട്ടാളത്തിൽ ചേർന്നു. തിരിച്ചു വരുമ്പോൾ ബി ക്ളാസ്സ് മെഡിക്കൽ പ്രാക്റ്റീഷണറാകാൻ യോഗ്യത നേടിയിരുന്നുവെങ്കിലും സാഹിത്യവാസന ഉണ്ടായിരുന്നതിനാൽ, അദ്ദേഹം കാനം സി.എം.എസ്സ് മിഡിൽസ്കൂളിൽ അദ്ധ്യാപകനായി ചേർന്നു. പിന്നീട് മുണ്ടക്കയം, കുമ്പളാംപൊയ്ക, കോട്ടയം എന്നിവിടങ്ങളിലെ സി.എം എസ്സ്. സ്കൂളുകളിൽ ജോലി നോക്കി. അദ്ധ്യാപികയായിരുന്ന ശോശാമ്മയയിരുന്നു ഭാര്യ. സോഫി, സാലി, സാജൻ, സൂസി, സേബ എന്നിവർ മക്കൾ. 1982 ജൂൺ 13നു അന്തരിച്ചു.\n"ബാഷ്പോദകം" എന്ന കവിതാസമാഹാരം ആയിരുന്നു അദ്ദേഹത്തിന്റെ ആദ്യ കൃതി. അതിലെ "കുടിയിറക്ക്" എന്ന കവിത കഥാപ്രസംഗം ആയും ടാബ്ളോ ആയും സ്കൂൾ വാർഷികങ്ങളിൽ പേരെടുത്തു. "ജീവിതം ആരംഭിക്കുന്നു" ആയിരുന്നു ആദ്യ നോവൽ. മനോരമ വാരികയിൽ വന്ന "ഈ അരയേക്കർ നിന്റേതാണ്"," പമ്പാനദി പാഞ്ഞൊഴുകുന്നു" എന്നീ നീണ്ടകഥകളിലൂടെ പ്രസിദ്ധനായി. തുടർന്നു മനോരമയിൽ ചേർന്നു. 1967ൽ സ്വന്തമായി "മനോരാജ്യം" എന്ന വാരിക തുടങ്ങി. കാട്ടുമങ്ക, ഹൈറേഞ്ച് തുടങ്ങിയവ ഏറെ വായനക്കാരെ നേടി. അറുപതുകളിലെ കൌമരപ്രായക്കരായ മലയാളികളിൽ വായനാശീലം വളർത്തിയത് കാനം ഈ.ജെയും മോഹൻ ഡി. കങ്ങഴയും (ഡിറ്റക്റ്റീവ് നോവലിസ്റ്റ്) മുട്ടത്തു വർക്കിയുമായിരുന്നു. വായനക്കാരെ അകർഷിക്കാനുള്ള മസാല ചേർത്തു ആദ്യമായി " നീണ്ടകഥകൾ" സൃഷ്ടിച്ചത് കാനം ഈജെയാണ്. പക്ഷേ "പൈങ്കിളി" എന്ന പേരു വീണതു 'പാടാത്ത പൈങ്കിളി'യുടെ കർത്താവ് മുട്ടത്തു വർക്കിയ്ക്കാണ്.\nതിരുവല്ലയിലെ അമ്മാളുകുട്ടി കൊലക്കേസ്സ് ആധാരമാക്കി എഴുതിയ " ഭാര്യ" എന്ന നോവൽ ഏറെ ജനപ്രീതി നേടി. ഉദയാ ഈ നോവലിനെ അടിസ്ഥാനമാക്കി നിർമ്മിച്ച അതേ പേരിലുള്ള ചലച്ചിത്രം വളരെ പ്രസിദ്ധമാണ്. സത്യനും രാഗിണിയും ആയിരുന്നു താരങ്ങൾ. വയലാർ രാമവർമ്മ ഈ ചിത്രത്തിനു വേണ്ടി എഴുതിയ "പെരിയാറേ", "ഓമനക്കൈയ്യിലൊരൊലിവില കൊമ്പുമായ്" എന്നിവ ഇന്നും പോപ്പുലറാണ്.7നാടകങ്ങളും2കവിതാസമാഹാരങ്ങളും നൂറിൽപ്പരം നോവലുകളും കാനത്തിന്റേതായിട്ടുണ്ട്. 23 നോവലുകൾ എണ്ണം ചലച്ചിത്രങ്ങളാക്കപ്പെട്ടു. എല്ലാത്തിനും അദ്ദേഹം തിരക്കഥ എഴുതി.5ചിത്രങ്ങൾക്കു ഗാനമെഴുതി. 'അവൾ വിശ്വസ്തയായിരുന്നു' എന്ന ചിത്രത്തിലെ "തിരയും തീരവും ചുംബിച്ചുറങ്ങി"  തുടങ്ങിയ ചലച്ചിത്രഗാനങ്ങൾ വളരെ പ്രസിദ്ധമാണ്.\n↑ "അരങ്ങിലെ പെൺപെരുമ". മാതൃഭൂമി. ശേഖരിച്ചത് 2013 സെപ്റ്റംബർ 8. Check date values in: |accessdate= (help)\n↑ "ആർക്കൈവ് പകർപ്പ്". മൂലതാളിൽ നിന്നും 2016-03-04-ന് ആർക്കൈവ് ചെയ്തത്. ശേഖരിച്ചത് 2010-05-21.\n"https://ml.wikipedia.org/w/index.php?title=കാനം_ഇ.ജെ.&oldid=3628071" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 12 ഓഗസ്റ്റ് 2021, സമയം: 04:27\nഈ താൾ അവസാനം തിരുത്തപ്പെട്ടത്: 04:27, 12 ഓഗസ്റ്റ് 2021.


വെറും 1 മിനിറ്റിൽ പച്ച മാങ്ങ കൊണ്ടുള്ള ഈ ട്രിക് ആരും അറിയാതെ പോകല്ലേട്ടാ 😍😍 ഗ്യാസ് പോലുംകത്തിക്കേണ്ട 👌👌 - Classic Movies\nവെറും 1 മിനിറ്റിൽ പച്ച മാങ്ങ കൊണ്ടുള്ള ഈ ട്രിക് ആരും അറിയാതെ പോകല്ലേട്ടാ 😍😍 ഗ്യാസ് പോലുംകത്തിക്കേണ്ട 👌👌\nമാങ്ങാ കാലം വരവായി. മാങ്ങയും മാമ്പഴവുമൊന്നും ഇഷ്ടപ്പെടാത്തവർ ഉണ്ടാകില്ല.കണ്ണിമാങ്ങാ മുതൽ നമ്മുടെ വായ്ക്ക് രുചിയേകുന്നവയാണ്. മാങ്ങാ കൊണ്ട് വ്യത്യസ്തങ്ങളായ പരീക്ഷങ്ങലോക്കെ സോഷ്യൽ മീഡിയയിൽ പ്രചാരത്തിൽ വരാറുണ്ട്. അത്തരത്തിൽ പുതുമയുള്ള ഒരു റെസിപ്പി ആണിത്.\nഇതിനായി മാങ്ങാ നല്ലവണ്ണം കഴുകിയെടുക്കുക. തൊലിയോട് കൂടി ഈ മാങ്ങാ ഗ്രേറ്റ് ചെയ്തു എടുക്കുക. ഇത് ഒട്ടും വെള്ളത്തിന്റെ ആഗോഷം ഇല്ലതിരിക്കാൻ ശ്രദ്ധിക്കണം.തയ്യാറാക്കിവെച്ചിരിക്കുന്ന മാങ്ങയിലേക്ക് പച്ചമുളക്, വേപ്പില, മുളക്പൊടി, ഇഞ്ചി പേസ്റ്റ്, കായപ്പൊടി, ഉലുവപ്പൊടി, ഉപ്പ്, വിനെഗർ തുടങ്ങിയവയെല്ലാം ചേർത്ത് നല്ലതുപോലെ മിക്സ് ചെയ്യുക.\nകൂട്ടിച്ചേർക്കാനായി കയ്യുപയോകിക്കാതെ സ്പൂൺ ഉപയോഗിക്കുന്നതാണ് കൂടുതൽ നല്ലത്. ഈ മിക്സ് കൂടുതൽ കാലം കേടുകൂടാതെ സൂക്ഷിക്കാൻ നല്ലെണ്ണ ഉപയോഗിക്കാം. എങ്ങനെയാണ് തയ്യാറാക്കുന്നത് എന്ന് വിശദമായി വീഡിയോയിൽ പറഞ്ഞു തരുന്നുണ്ട്. നിങ്ങളും ട്രൈ ചെയ്തു നോക്കൂ.\nപഴം ഇനി2ആഴ്ചവരെ കേടാവില്ല,..!! ഈ സിമ്പിൾ കാര്യം ചെയ്താൽ👌👌\nകൃമികടി കൊണ്ട് ബുദ്ധിമുട്ടാറുണ്ടോ.? വിര ശല്യം പൂർണമായി മാറാൻ ഈ കാര്യങ്ങൾ അറിഞ്ഞിരിക്കണം.!! ലക്ഷണങ്ങളും ഫലപ്രദമായ പ്രതിവിധിയും.!!!


‘ചന്തപ്പെണ്ണ് എന്ന വിളി ഞാന് കോംപ്ലിമെന്റായി എടുക്കുന്നു’-റിമ കല്ലിങ്കല്\nജാതി പറഞ്ഞ് ആളുകളെ അധിക്ഷേപിക്കുന്നതിന് തുല്യമാണ് ചന്തപ്പെണ്ണ് എന്ന വിളിയെന്ന് നടി റിമ കല്ലിങ്കല്. എന്തെങ്കിലും കാര്യത്തിന് മുന്നോട്ടിറങ്ങി വന്നിട്ടുള്ള എല്ലാ സ്ത്രീകള്‍ക്കും അത് കേള്‍ക്കേണ്ടി വന്നിട്ടുണ്ട്. അതുകൊണ്ട് തന്നെ അത്തരം വിളികളെ കോംപ്ലിമെന്റായി സ്വീകരിക്കുന്നുവെന്നും അവര് പറഞ്ഞു. തിരുവനന്തപുരത്ത് നടന്ന സൂര്യ ഫെസ്റ്റിവലില് പങ്കെടുത്ത് സംസാരിക്കുകയായിരുന്നു റിമ.\nആക്ഷേപിക്കുകയാണ് അങ്ങനെ വിളിക്കുന്നവരുടെ ലക്ഷ്യമെങ്കിലും തനിക്ക് ആ വിളി കേള്‍ക്കുമ്പോള് അങ്ങനെയൊന്നും തോന്നാറില്ല. വിഷമവും ഉണ്ടാവാറില്ല. ഒരു സ്ത്രീയെന്ന നിലയില് അതിനെ പോസിറ്റീവായി കാണുന്നുണ്ട്. മെനക്കെട്ട് പണിയെടുക്കുന്ന സ്ത്രീകള്‍ക്ക് പൊതുവേ ഇത്തരം പഴികള് കേള്‍ക്കേണ്ടി വരാറുണ്ടെന്നും റിമ കൂട്ടിച്ചേര്‍ത്തു. വിവാഹത്തിനു ശേഷം സ്വപ്‌നങ്ങളുടെ പിറകെ പായാം എന്നു പെണ്‍കുട്ടികളെ പറഞ്ഞ് പഠിപ്പിക്കുന്ന നമ്മുടെ സംസ്‌ക്കാരം. ഇതൊക്കെ ഒരു സമയത്ത് തന്നെ അമ്പരപ്പിച്ചിട്ടുണ്ടെന്നും താരം പറഞ്ഞു.\nതിരക്കഥ എഴുതുമ്പോള് ഡബ്ലിയുസിസിക്ക് ഓക്കെയാണോ എന്നു നോക്കണമെല്ലോ എന്ന് ‘സുഡാനി ഫ്രം നൈജീരിയ’ തിരക്കഥാകൃത്ത് മുഹ്‌സിന് പാരാരി ഒരിക്കല് തന്നോട് പറയുകയുണ്ടായി. ചില സ്ത്രീകള് സ്ത്രീകള്‍ക്കായി നിലകൊണ്ടതിന്റെ ഗുണമാണ് ഇതെന്നും, സംഘടനയെ ശക്തിപ്പെടുത്താനുള്ള കൂടുതല് നടപടികള് സ്വീകരിക്കുമെന്നും താരം വ്യക്തമാക്കി.\nPrevious വിശ്വസിച്ച് കാണാം തലയുടെ വിശ്വാസം-മൂവി റിവ്യു\nNext ‘പേട്ട’യുടെ വിജയം സംവിധായകനും നിര്‍മാതാവിനും അവകാശപ്പെട്ടത്- രജനീകാന്ത്


കച്ചവടസാധനങ്ങൾ നശിപ്പിച്ചതായി പരാതി | Valayam\nകച്ചവടസാധനങ്ങൾ നശിപ്പിച്ചതായി പരാതി\nവളയം: കടയിൽ കച്ചവട ആവശ്യങ്ങൾക്കായി കൊണ്ടുവെച്ച സാധനങ്ങൾ സമൂഹവിരുദ്ധർ നശിപ്പിച്ചതായി പരാതി. വളയം ടാക്സിസ്റ്റാൻഡ് പരിസരത്തെ ഒ. പ്രേമന്റെ ഉടമസ്ഥതയിലുള്ള കടയിൽ വിൽപ്പനയ്ക്കായി കൊണ്ടുവെച്ച കോൺക്രീറ്റ് കട്ടിളകളാണ് സമൂഹവിരുദ്ധർ നശിപ്പിച്ചത്. ബുധനാഴ്ച രാത്രിയാണ് സംഭവം.\nകടയ്കുസമീപം വെച്ച പത്തോളം കോൺക്രീറ്റ് കട്ടിളകൾ തള്ളി താഴെയിട്ടനിലയിലാണ്. വീഴ്ചയിൽ ഇവയ്ക്ക് കേടുപാട് സംഭവിച്ചതിനാൽ ഉപയോഗ ശൂന്യമായി. വ്യാഴാഴ്ച രാവിലെ കട തുറക്കാനെത്തിയപ്പോഴാണ് സംഭവം ഉടമസ്ഥന്റെ ശ്രദ്ധയിൽപ്പെടുന്നത്. തുടർന്ന് ഉടമയായ പ്രേമൻ വളയം പോലീസിൽ പരാതി നൽകി.\nമോഷ്‌ടിച്ച ബൈക്കിൽ കഞ്ചാവുമായി യുവാവ് അറസ്റ്റിൽ


കാൽ നൂറ്റാണ്ട് മുൻപ് മതം നോക്കാതെ മയ്യത്ത് കുളിപ്പിച്ച് ശിവരാമൻ; വർഷങ്ങൾക്കിപ്പുറം ശിവരാമന് ചിതയൊരുക്കാൻ സ്ഥലം വിട്ടു നൽകി മുസ്ലീം കുടുംബം - Media Malayalam (മീഡിയ മലയാളം)\nHome Kerala കാൽ നൂറ്റാണ്ട് മുൻപ് മതം നോക്കാതെ മയ്യത്ത് കുളിപ്പിച്ച് ശിവരാമൻ; വർഷങ്ങൾക്കിപ്പുറം ശിവരാമന് ചിതയൊരുക്കാൻ സ്ഥലം...\nകാൽ നൂറ്റാണ്ട് മുൻപ് മതം നോക്കാതെ മയ്യത്ത് കുളിപ്പിച്ച് ശിവരാമൻ; വർഷങ്ങൾക്കിപ്പുറം ശിവരാമന് ചിതയൊരുക്കാൻ സ്ഥലം വിട്ടു നൽകി മുസ്ലീം കുടുംബം\nകാട്ടൂർ (തൃശൂർ): വർഷങ്ങൾക്ക് മുൻപ് ഒരു മതത്തിന്റെയും വേർതിരിവുകളില്ലാതെ മയ്യത്ത് കുളിപ്പിച്ച് അദ്ദേഹം ചെയ്ത നന്മ അദ്ദേഹത്തെ തന്നെ തേടിയെത്തി, അവസാനകാലം വിശ്രമിക്കാൻ ആറടിമണ്ണായി. കാൽ നൂറ്റാണ്ടു മുൻപാണ് കാട്ടൂർ കുട്ടമംഗലം മലയാറ്റിൽ ശിവരാമൻ (67) പിതാവിനു തുല്യം സ്നേഹിക്കുകയും ബാപ്പയെന്നു വിളിക്കുകയും ചെയ്തിരുന്ന അഹമ്മദ് മരിച്ചത്. ആൻ ശിവരാമൻ അഹമ്മദിന്റെ മക്കളോട് ഒരു ആഗ്രഹമേ പറഞ്ഞുള്ളൂ, മൃതദേഹം കുളിപ്പിക്കാൻ തന്നെ അനുവദിക്കണം എന്ന്. മക്കൾ അതു സമ്മതിച്ചു. കാലങ്ങൾക്കുശേഷം ശിവരാമൻ കഴിഞ്ഞ ദിവസം മരിച്ചത് മറ്റൊരു മുസ്‌ലിം കുടുംബത്തിന്റെ വാടക വീട്ടിൽ. ചിതയൊരുക്കാൻ സ്വന്തമായി മണ്ണില്ലാത്ത അവരുടെ വിഷമം മനസ്സിലാക്കി ആ വീട്ടുടമ സ്വന്തം പറമ്പിൽ ചിതയ്ക്ക് ഇടം നൽകി.\nചികിത്സയ്ക്കായി സ്ഥലവും വീടുമെല്ലാം വിൽക്കേണ്ടി വന്ന ശിവരാമന് സ്വന്തം മണ്ണിൽ ചിതയൊരുക്കിയത് കാട്ടൂർ പൊഞ്ഞനം ദുബായ്മൂല സ്വദേശിയും പൊഞ്ഞനം ജുമാ മസ്ജിദ് പ്രസിഡന്റ് പടവലപ്പറമ്പിൽ മുഹമ്മദാലിയുടെ മകനുമായ ഷാഹുൽ ഹമീദാണ്.\n30 വർഷത്തോളം ഖത്തറിൽ ഡ്രൈവറായിരുന്ന ശിവരാമൻ വർഷങ്ങളായി വൃക്ക– ഹൃദയ സംബന്ധമായ അസുഖങ്ങൾക്ക് ചികിത്സയിലായിരുന്നു. 8 വർഷമായി വാടകയ്ക്കാണു താമസം. അബുദാബിയിലായിരുന്ന ഷാഹുൽ ഹമീദ് ഒന്നര വർഷമായി നാട്ടിൽ വ്യാപാര സ്ഥാപനങ്ങൾ നോക്കിനടത്തുകയാണ്.\nശിവരാമന്റെ മരണവിവരം അറിയിച്ച ബന്ധുക്കൾ വടൂക്കരയിലെ ശ്മശാനത്തിൽ സംസ്കരിക്കാനാണ് ഉദ്ദേശിക്കുന്നതെന്നാണ് ഷാഹുൽ ഹമീദിനോട് പറഞ്ഞത്. എന്നാൽ, സ്വന്തം പറമ്പിൽ ചടങ്ങുകൾ ചെയ്യാൻ കഴിയാത്തതിൽ കുടുംബത്തിനു സങ്കടമുണ്ടെന്നു മനസ്സിലാക്കിയ ഷാഹുൽ ഹമീദ് വീടിനോടു ചേർന്ന പുരയിടത്തിൽ സംസ്കാരം നടത്താൻ അനുവദിച്ചു. ‘‘ആ കുടുംബത്തിന്റെ വിശ്വാസമനുസരിച്ച് അവരുടെ പ്രിയപ്പെട്ടവനെ യാത്രയാക്കാൻ കഴിയണമെന്നു തോന്നി.’’– ഷാഹുൽ ഹമീദ് പറഞ്ഞു.\nവ്യാഴാഴ്ചയായിരുന്നു സംസ്കാരം. അതിനു ശേഷം ലഭിച്ച ഫോൺ കോളുകളിൽ നിന്നാണ് 25 വർഷം മുൻപ് ശിവരാമൻ, അഹമ്മദിന്റെ മൃതദേഹം കുളിപ്പിക്കാൻ സന്നദ്ധത അറിയിച്ചതും മറ്റും ഷാഹുൽ ഹമീദ് അറിയുന്നത്\na quarter ofacentury ago without\nlooking at religion;\nSivaraman bathes his body\nPrevious articleസംസ്ഥാനത്തെ പതിനാലായിരത്തിലധികം റേഷൻ കടകളിൽ ഒരു വിഭാഗം അടുത്ത മാസം മുതൽ സ്മാർട്\nNext articleദ്രാവിഡമണ്ണിന്റെ മണമുള്ള ഗോത്രമഹോത്സവത്തിന് കോന്നിയിൽ തുടക്കമായി.


emalayalee.com - 'റൂബി 2018’ 25 ന്\n'റൂബി 2018’ 25 ന്\nകുവൈത്ത് സിറ്റി: കുവൈത്ത് കെ എംസിസി നാഷണല് കമ്മിറ്റി നാല്പതാം വാര്‍ഷികാഘോഷത്തിന്റെ ഭാഗമായി പ്രഖ്യാപിച്ച കാരുണ്യ പദ്ധതികളില് ഏറ്റവും പ്രധാനപ്പെട്ട സമൂഹ വിവാഹം ന്ധറൂബി 2018’” ഫെബ്രുവരി 25 നു രാവിലെ 10 മുതല് കോഴിക്കോട് ജെഡിടി ഓഡിറ്റോറിയത്തില് നടക്കും.\nപാണക്കാട് സയിദ് മുനവറലി ശിഹാബ് തങ്ങള് സമൂഹ വിവാഹത്തിനു മുഖ്യകാര്‍മികത്വം വഹിക്കും. സാന്പത്തിക പരാധീനതമൂലം വിവാഹം വൈകിപ്പോകുന്ന നിര്‍ധനരും നിരാലംബരുമായ 40 കുടുംബങ്ങളുടെ മംഗല്യമെന്ന സ്വപ്നമാണ് കുവൈത്ത് കെ എംസിസി നടത്തുന്ന ഈ സമൂഹ വിവാഹത്തോടെ പൂര്‍ത്തിയാകുന്നത്. ഏകദേശം 50 ലക്ഷം ഇന്ത്യന് രൂപയുടെ കാരുണ്യ പദ്ധതിയാണു റൂബി 2018.\nമുസ് ലിം ലീഗിന്റെയും പോഷക ഘടകങ്ങളുടേയും ദേശീയസംസ്ഥാന ഭാരവാഹികളും നേതാക്കന്മാരും ജനപ്രതിനിധികളും പരിപാടിയില് പങ്കെടുക്കും. പി.കെ.കുഞ്ഞാലിക്കുട്ടി എംപി ഇ.ടി. മുഹമ്മദ് ബഷീര് എംപി, കെ.പി.എ. മജീദ്, എം.കെ.രാഘവന് എംപി, ഡോ. എം.കെ.മുനീര് എംഎല്‍എ, എ.പി. ഉണ്ണിക്കൃഷ്ണന് (മലപ്പുറം ജില്ലാ പഞ്ചായത്ത് പ്രസിഡന്റ്), പി.എം.എ. സലാം, പി.കെ ഫിറോസ് (യൂത്ത് ലീഗ് സംസ്ഥാന ജനറല് സെക്രട്ടറി), അഡ്വ. കെ.പി.മറിയുമ്മ (സംസ്ഥാന പ്രസിഡന്റ് വനിത ലീഗ്), ചെര്‍ക്കളം അബ്ദുള്ള, അഡ്വ. ഫൈസല് ബാബു (യൂത്ത് ലീഗ് അഖിലേന്ത്യാ വൈസ് പ്രസിഡന്റ്), ഖമറുന്നീസ അന്‍വര്, അഡ്വ. ഫാത്തിമ തഹ് ലിയ (എംഎസ്എഫ് അഖിലേന്ത്യാ വൈസ് പ്രസിഡന്റ്), മിസ്ഹബ് കീഴരിയൂര് (എംഎസ്എഫ് സംസ്ഥാന പ്രസിഡന്റ്), വി.ടി.ബല്‍റാം എംഎല്‍എ, മുസ് ലിം ലീഗിന്റെയും പോഷക ഘടകങ്ങളുടേയും മറ്റു ദേശീയസംസ്ഥാന ഭാരവാഹികള്, യുഡിഎഫ് നേതാക്കള്, അറബ് പ്രമുഖര്, വിവിധ ജിസിസി കെ എംസിസി നേതാക്കള്, മത സാംസ്‌കാരിക സാമൂഹ്യ മേഖലകളിലെ പ്രമുഖ വ്യക്തിത്വങ്ങളും ചടങ്ങില് പങ്കെടുക്കും. പരിപാടിയുടെ നടത്തിപ്പിനായി മുസ് ലിം ലീഗിന്േ!റയും നാട്ടിലുള്ള കുവൈത്ത് കെ എംസിസി നേതാക്കന്മാരെ ഉള്‍പ്പെടുത്തി സംഘാടക സമിതിയും വിവിധ സബ് കമ്മറ്റികളും രൂപീകരിച്ചിട്ടുണ്ട്.


ജനം സഹികെട്ടു ,ഇന്ത്യയില് സമ്പൂര്‍ണ്ണ വിപ്ലവം വരുമെന്ന് മാര്‍കണ്ഡേയ കട്ജുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nജനം സഹികെട്ടു ,ഇന്ത്യയില് സമ്പൂര്‍ണ്ണ വിപ്ലവം വരുമെന്ന് മാര്‍കണ്ഡേയ കട്ജു\nന്യൂഡല്‍ഹി: അടുത്ത 10-15 വര്‍ഷത്തിനകം ഇന്ത്യയില് സമ്പൂര്‍ണ വിപ്ലവം വരാനിരിക്കുന്നുവെന്ന് മുന് സുപ്രീംകോടതി ചീഫ് ജസ്റ്റിസ് മാര്‍കണ്ഡേയ കട്ജു. ജാമിയ മില്ലിയ്യ ഇസ് ലാമിയ്യയിലെ വിദ്യാര്‍ത്ഥികളുമായി സംവദിക്കുകയായിരുന്നു അദ്ദേഹം.\n‘നമ്മുടെ രാജ്യം ഇപ്പോള് അകപ്പെട്ടിരിക്കുന്നത് ഒരു വന് അപകടത്തിലാണ്, ഒരു വന് വിപ്ലവത്തെ ഉറ്റുനോക്കുകയാണ് രാജ്യം. അടിമുടി പരിഷ്‌കരണമാണ് ഇപ്പോള് ഇന്ത്യക്ക് ഇപ്പോള് ആവശ്യമായിട്ടുള്ളത്. ഇപ്പോള് ഇവിടെ വലിയതോതില് ദാരിദ്ര്യവും തൊഴിലില്ലായ്മയുമാണുള്ളത്.\nമെട്രോ നഗരങ്ങളില് സൂപ്പര് സ്‌പെഷ്യാലിറ്റി ആസ്പത്രികളുണ്ടെങ്കിലും ദരിദ്രര്‍ക്ക് അത് അപ്രാപ്യമാണ്. അവര്‍ക്ക് ലഭിക്കുന്നത് മുറിവൈദ്യന്‍മാരെ മാത്രമാണ്. AIMMS ലൊക്കെ പാവപ്പെട്ടവര് റെയില്‍പാളം കണക്കെ നീണ്ട ക്യൂനില്‍ക്കുന്നത് നിങ്ങള്‍ക്ക് കാണാനാവും. ലോകത്തെ പോഷണക്കുറവുള്ള മൂന്നിലൊന്നു കുട്ടികളും നമ്മുടെ രാജ്യത്താണ്. അത്‌കൊണ്ട് തന്നെ ഇവിടെയൊരു വന്‍വിപ്ലവം വരാനിരിക്കുകയാണ് കട്ജു പറഞ്ഞു.\nഏത് തരത്തിലുള്ള വിപ്ലവമാണ് രാജ്യത്തുണ്ടാവുകയെന്ന ചോദ്യത്തിന് പക്ഷെ കട്ജു മറുപടി നല്‍കിയില്ല. പക്ഷെ, അത് പൂര്‍ണമായും ഇന്ത്യന് വിപ്ലവം തന്നെയായിരിക്കും. എന്നാല് അത് ചൈനീസ് വിപ്ലവം പോലെയോ ഫ്രഞ്ച് വിപ്ലവം പോലെയോ ആവില്ലെന്നും കട്ജു തുടര്‍ന്നു.\nഎന്താണ് ഇന്ത്യ? എന്ന വിഷയത്തില് ഡല്‍ഹി ജാമിയ മില്ലിയയില് സംഘടിപ്പിച്ച സിംപോസിയത്തില് സംസാരിക്കുകയായിരുന്നു അദ്ദേഹം. വടക്കന് അമേരിക്കയെ പോലെ ഇന്ത്യയിലെ 94 ശതമാനം പേരും ഇവിടെ കുടിയേറിപ്പാര്‍ത്തവരാണെന്ന് കട്ജുപറഞ്ഞു. ചിലര് വന്നത് വടക്ക് കിഴക്ക് നിന്നാണെങ്കില് വേറെ ചിലര് എത്തിയത് വടക്ക് പടിഞ്ഞാറു നിന്നാണെതേന്നേയുള്ളൂ എന്നും അദ്ദേഹം തുടര്‍ന്നു.


ചൈന വീണ്ടും ഇന്ത്യയുടെ മുന്‍നിര വ്യാപാര പങ്കാളി | Future Kerala\nന്യൂഡെല്‍ഹി: ഇന്ത്യയുടെ മുന്‍നിര വ്യാപാര പങ്കാളിയെന്ന സ്ഥാനം ചൈന സ്ഥാനം തിരിച്ചുപിടിച്ചു. കഴിഞ്ഞ വര്‍ഷം ഇരു രാജ്യങ്ങളുംതമ്മിലുള്ള ബന്ധം കിഴക്കന് ലഡാക്കിലെ അതിര്‍ത്തിയെച്ചൊല്ലി വഷളായിരുന്നു. നേരിട്ടുള്ള സംഘട്ടനം ഇരുപക്ഷത്തും നാശനഷ്ടം വിതച്ചു. സംഘര്‍ഷത്തില് ഇന്ത്യയുടെ 20 സൈനികര് വീരമൃത്യുവരിച്ചപ്പോള് കൊല്ലപ്പെട്ട ചൈനീസ് സേനയുടെ യഥാര്‍ത്ഥ കണക്ക് അവര് വെളിപ്പെടുത്തിയിട്ടില്ല. തുടര്‍ന്ന് 220 ചൈനീസ് ടെക് ആപ്ലിക്കേഷനുകള് ഇന്ത്യ നിരോധിച്ചു. ഏഷ്യന് എതിരാളികള് തമ്മിലുള്ള ഇഭയകക്ഷി വ്യാപാരം കഴിഞ്ഞ വര്‍ഷം 77.7 ബില്യണ് ഡോളറായിരുന്നു. കൊറോണക്കാലത്ത് ആഗോള വ്യാപാരത്തില് വന് ഇടിവുണ്ടായി. എന്നിരുന്നാലും മെഡിക്കല് ഉപകരണങ്ങള്‍ക്കും സപ്ലൈകള്‍ക്കും ഇപ്പോഴും ശക്തമായ ആവശ്യം ഉണ്ട്.\nകൂടുതല് സ്വാശ്രയമാകാനും ബെയ്ജിംഗുമായുള്ള വ്യാപാരം തടയാനും ഇന്ത്യ എത്ര ശ്രമിച്ചിട്ടും ചൈനീസ് നിര്‍മിത ഹെവി മെഷിനറികള്, ടെലികോം ഉപകരണങ്ങള്, വീട്ടുപകരണങ്ങള് എന്നിവയെ രാജ്യം ആശ്രയിക്കുന്നു എന്നതിന്‍റെ തെളിവാണ് വ്യാപാര മേഖലയിലെ ചൈനയുടെ കുതിപ്പ്. ചൈനയില് നിന്നുള്ള മൊത്തം ഇറക്കുമതി 58.7 ബില്യണ് ഡോളറിന്‍റേതാണ്. ഇത് യുഎസില് നിന്നും യുഎഇയില് നിന്നുമുള്ള ഇന്ത്യയുടെ മൊത്തം വാങ്ങലുകളേക്കാള് കൂടുതലാണ്. ഇന്ത്യയുടെ രണ്ടാമത്തെയും മൂന്നാമത്തെയും വലിയ വ്യാപാര പങ്കാളികളാണ് യുഎസും യുഎഇയും.\n“ചൈനീസ് ഇറക്കുമതിയെ തുടര്‍ച്ചയായി ആശ്രയിക്കുന്നത് ഇവ രാജ്യത്ത് ലഭ്യമല്ല എന്നതിനാലാണ്’അന്താരാഷ്ട്ര വ്യാപാരത്തില് വിദഗ്ധനായ സാമ്പത്തിക ശാസ്ത്രജ്ഞന് അമിതേന്ദു പലിത് പറഞ്ഞു. ‘ചൈനയില് നിന്നുള്ള ഇറക്കുമതി വിലകുറഞ്ഞതും വേഗത്തില് ലഭ്യവുമാണ്’ അദ്ദേഹം കൂട്ടിച്ചേര്‍ത്തു.\nPrevious ടപ്പര്‍വെയര് ഇന്ത്യ സ്റ്റോര് തിരുവല്ലയില് പ്രവര്‍ത്തനമാരംഭിച്ചു\nNext സമുദ്രോല്‍പ്പന്ന കയറ്റുമതി സാധ്യതകള്‍ക്ക് എംപിഇഡിഎ, എന്‍സിഡിസി ധാരണാപത്രം


വർക്കല താലൂക്ക് - വിക്കിപീഡിയ\nകേരളത്തിലെ തിരുവനന്തപുരം ജില്ലയിലെ ആറു താലൂക്കുകളിൽ ഒന്നാണ് വർക്കല താലൂക്ക്. വർക്കല ആണ് ഈ താലൂക്കിന്റെ ആസ്ഥാനം. തിരുവനന്തപുരം, നെടുമങ്ങാട്, നെയ്യാറ്റിൻകര, ചിറയിൻകീഴ്, കാട്ടാക്കട എന്നിവയാണ് ജില്ലയിലെ മറ്റു താലൂക്കുകൾ. കേരളത്തിൽ പുതുതായി രൂപീകരിച്ച താലൂക്കുകളിൽ ഒന്നാണു വർക്കല താലൂക്ക്.\n"https://ml.wikipedia.org/w/index.php?title=വർക്കല_താലൂക്ക്&oldid=3363843" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:50,3ജൂലൈ 2020.


നിങ്ങളുടെ ബിസിനസിന് യോജിച്ചതാണോ നിങ്ങളുടെ ടാഗ്‌ലൈന് ? | Branding tips by siju rajan\nനിങ്ങളുടെ ബിസിനസിന് യോജിച്ചതാണോ നിങ്ങളുടെ ടാഗ്‌ലൈന് ?\nപലപ്പോഴും ബ്രാന്ഡിംഗില് അധികം ആരും പ്രാധാന്യം നല്‍കാത്ത ഒന്നാണ് ലോഗോവിനോടൊപ്പം നല്‍കുന്ന ടാഗ് ലൈനുകള്. എന്നാല് പരസ്യങ്ങള് പരസ്പരം മത്സരിക്കുന്ന ഈ കാലത്ത് ഇവ നിങ്ങളുടെ ബിസിനസില് പ്രധാനപ്പെട്ടതായി വന്നേക്കാം.\n|26 Sep 2021 8:30 AM GMT\nപലപ്പോഴും ബ്രാന്ഡിങ്ങില് അധികം ആരും പ്രാധാന്യം നല്‍കാത്ത ഒന്നാണ് ലോഗോവിനോടൊപ്പം നല്‍കുന്ന ടാഗ് ലൈനുകള്. വളരെ പ്രശസ്തമായിട്ടുള്ള ടാഗ് ലൈനുകളാണ് - 'I'm lovin' it', 'Just Do It', 'Think Different', 'It's finger lickin' good'. ഒരു സ്ഥാപനത്തിന്റെ ഏറ്റവും പ്രധാന ഐഡന്റിറ്റി അതിന്റെ ലോഗോവാണ്. കാരണം വാക്കുകളെക്കാളും ഏറ്റവും ആദ്യം മനുഷ്യര് ശ്രദ്ധിക്കുന്നതും ഓര്‍ത്തെടുക്കുന്നതും ചിത്രങ്ങളാണ്. എന്നാല് പലപ്പോഴും ലോഗോകള്‍ക്ക് സ്ഥാപനത്തെക്കുറിച്ച് കൂടുതല് കാര്യങ്ങള് ആശയവിനിമയം നടത്താന് കഴിയണമെന്നില്ല. അപ്പോള് ലോഗോ കഴിഞ്ഞാല് ആളുകളുടെ ശ്രദ്ധയില്‍പെടുന്ന ഒന്നാണ് ടാഗ് ലൈനുകള്. അത് ലോഗോവിന് പറയാന് കഴിയാത്ത കാര്യങ്ങള് പറഞ്ഞുകൊടുക്കാന് കഴിയും.\nപ്രധാനമായും3തരം ടാഗ് ലൈനുകളാണുള്ളത്\nമറ്റ് ബ്രാന്ഡുകളില് നിന്നും നമ്മുടെ ബ്രാന്ഡിനെ വ്യത്യസ്തമാക്കുന്നതെന്ത് എന്ന് വിശദീകരിക്കുന്ന ടാഗ് ലൈനുകളാണിവ. ഉദാഹരണത്തിന് പണ്ട് IBM കമ്പനിയുമായി\nആപ്പിള് മത്സരിക്കുമ്പോള് അവരില് നിന്നും വ്യത്യസ്തരാണ് ഞങ്ങള് എന്നു കാണിക്കാന് ആപ്പിള് ഉപയോഗിച്ച ടാഗ് ലൈനാണ് 'Think Different'.\nഉത്പന്നം ഉപയോഗിച്ചാല് കിട്ടുന്ന റിസള്‍ട്ട് എന്തായിരിക്കും എന്ന് കാണിക്കുന്ന ടാഗ് ലൈനുകളാണിവ. ഉദാഹരണത്തിന് KFC യുടെ ടാഗ് ലൈനായ 'It's finger lickin' good'. KFC യുടെ രുചിയെ സൂചിപ്പിക്കുന്ന ടാഗ് ലൈനാണിത്. രുചി എന്നത് ഒരു റിസള്‍ട്ട് ആണല്ലോ.\nസ്ഥാപനം എന്താണോ ചെയ്യുന്നത് അതിനെ രേഖപ്പെടുത്തുന്നതാണ് ഇത്തരം ടാഗ് ലൈനുകള്. ഉദാഹരണത്തിന് കഴിഞ്ഞ 100 വര്‍ഷങ്ങളായി New York Times ഉപയോഗിച്ചുവരുന്ന ടാഗ് ലൈനാണ് 'All the News That's Fit to Print'. അവര് ചെയ്യുന്നതെന്താണോ അത് കൃത്യമായി സൂചിപ്പിച്ചിട്ടുണ്ട്. ഈ ലേഖനം എഴുതുന്ന ഞാന് എന്നും ഉപഗോഗിക്കുന്ന ടാഗ് ലൈനാണ് 'Influence, Inspire, Educate'. ഞാന് ചെയ്യുന്ന അല്ലെങ്കില് ചെയ്യാന് ആഗ്രഹിക്കുന്ന3കാര്യങ്ങളാണിത്.\nമികച്ച ടാഗ് ലൈനില് ഉണ്ടാകേണ്ട ഗുണങ്ങള് എന്തെല്ലാം?\nപ്രശസ്തമായിട്ടുള്ള ഏതൊരു ടാഗ് ലൈന് എടുത്ത് പരിശോധിച്ചാലും അതില്5വാക്കില് കുറവ് മാത്രമേ ഉണ്ടാവുകയുള്ളൂ. കാരണം ആളുകള്‍ക്ക് കുറഞ്ഞ വാക്കുകള് മാത്രമേ ഓര്‍മയില് നില്‍കുകയുള്ളൂ. പക്ഷെ ആ കുറഞ്ഞ വാക്കുകളിലൂടെ കൂടുതല് കാര്യങ്ങള് ആശയവിനിമയം നടത്താന് കഴിയണം.\n2.ബ്രാന്‍ഡിന്റെ സ്വഭാവത്തിന് അനുസരിച്ചവ:\nനമ്മുടെ സ്ഥാപനത്തിന്റെ വ്യക്തിത്വത്തിന് അനുസരിച്ചാവണം ടാഗ് ലൈന് നിര്‍മിക്കേണ്ടത്. പരമ്പരാഗത സ്വഭാവമുള്ള ബ്രാന്‍ഡ് ആണെങ്കില് അതിന്റെ ടാഗ് ലൈനിനും ആ ഗുണം വരണം. modern ബ്രാന്‍ഡ് ആണെങ്കില് അതിന് അനുസരിച്ചാവണം.\nലോഗോവിന്റെ വലിപ്പത്തിനും രൂപത്തിനും ചേര്‍ന്നതാവണം ടാഗ് ലൈനുകള്. അത് ലോഗ്വില് നിന്നും വേര്‍പെട്ട് നില്‍ക്കരുത്; ലോഗോവിന്റെ ഭാഗമാണെന്ന് തോന്നിക്കണം.\nവളരെ ലളിതമാവണം ടാഗ് ലൈനുകള്. എങ്കിലേ ആളുകള് ഓര്‍ക്കുകയുള്ളൂ. വായിച്ചെടുക്കാന് പ്രയാസമുള്ള വാക്കുകളോ വലിപ്പം കൂടിയ വാക്കുകളോ പാടില്ല. one plus ന്റെ ടാഗ് ലൈന് എത്ര ലളിതമാണെന്ന് നോക്കുക- 'NEVER SETTLE'.\nമറ്റ് ബ്രാന്‍ഡുകളെ പകത്തി ഒരിക്കലും ടാഗ് ലൈന് എഴുതരുത്. അത് തീര്‍ത്തും വ്യത്യസ്തമായിരിക്കണം. അല്ല എങ്കില് അത് നമ്മുടെ ബ്രാന്‍ഡിന്റെ മൂല്യത്തെ ഇടിക്കും. ഒപ്പം നിയമപരമായും പ്രശ്‌നം വരും. ഈയിടെ അമൂലിന്റെ പേരും ടാഗ് ലൈനും ഉപയോഗിച്ചതിന് മറ്റൊരു രാജ്യത്തുണ്ടായ നിയമപരമായ പ്രശ്‌നത്തെ കുറിച്ചുള്ള വാര്‍ത്ത നമ്മള് മറന്നുകാണില്ല.\nസ്ഥാപനത്തിന്റെ പേരോ ലോഗോവോ കൃത്യമായ അര്‍ത്ഥം കൈമാറണം എന്നില്ല. എന്നാല് ടാഗ് ലൈന് അത്തരത്തിലല്ല. അത് കൃത്യമായ അര്‍ത്ഥം കൈമാറുന്നതാവണം.\nഒരു കാര്യം പ്രത്യേകം ശ്രദ്ധിക്കേണ്ടത് ടാഗ് ലൈന് അനിവാര്യമായ കാര്യമല്ല എന്നതാണ്. ഒരു ബ്രാന്‍ഡിന്റെ പേര് കൃത്യമായി അവര് ചെയ്യുന്ന കാര്യം പറയുന്നുണ്ടെങ്കില് അവിടെ ടാഗ് ലൈന് ആവശ്യമായി വരുന്നില്ല. ഒപ്പം ലോകത്തിലെ പ്രമുഖ 10 ബ്രാന്‍ഡുകള് എടുത്താല് അതില് പകുതിയിലേറെ ബ്രാന്റുകളും ഇന്ന് ടാഗ് ലൈന് ഉപയോഗിക്കുന്നില്ല എന്നതാണ് വാസ്തവം. കാരണം ഒരു ഘട്ടം കഴിഞ്ഞാല് ആളുകള് ലോഗോ കണ്ടാല് നമ്മുടെ ബ്രാന്ഡിനെ മനസിലാക്കാന് തുടങ്ങിയാല് പിന്നെ ടാഗ് ലൈനിന്റെ ആവശ്യം വരുന്നില്ല.\nbranding tips siju rajan


പ്രതിപക്ഷത്തെ തരുര് നയിക്കും :: Janmabhumi Daily\nSaturday 25 May 2019 7:22 am IST\nന്യൂദല്‍ഹി: ഔദ്യോഗിക പ്രതിപക്ഷ സ്ഥാനം കിട്ടില്ലങ്കിലും ലോക് സഭയില് പ്രതിപക്ഷത്തെ നയിക്കുക കോണ്‍ഗ്രസ് തന്നെയാകും. പ്രതിപക്ഷ നിരയില് കൂടുതല് സീറ്റുള്ള പാര്‍ട്ടി കോണ്‍ഗ്രസാണ്. പ്രതിപക്ഷ നേതാവ് പദവി കിട്ടണമെങ്കില് 10 ശതമാനം സീറ്റ് കിട്ടണം. 55 സീറ്റിലെത്താത്തിനാല് സ്ഥാനം കിട്ടില്ല. കഴിഞ്ഞ തവണയും ഇതായിരുന്നു സ്ഥിതി.\nകര്‍ണാടകയില് നിന്നുള്ള മല്ലികാര്‍ജ്ജുന ഖാര്‍ഗെയായിരുന്നു അനൗദ്യോഗിക പ്രതിപക്ഷ നേതാവ്. കോണ്‍ഗ്രസിന് കൂടുതല് സീറ്റ് നല്‍കിയ സംസ്ഥാനം കര്‍ണാടകമായിരുന്നു. ഖാര്‍ഗെ ഇത്തവണ തോറ്റു. ഖാര്‍ഗയുടെ സ്ഥാനത്ത് ശശി തരൂര് ആയിരിക്കും എത്തുക. ഇത്തവണ കോണ്‍ഗ്രസിന് കൂടുതല് സീറ്റുള്ളതും കേരളത്തില്‍നിന്നാണ്.\nതിരുവനന്തപുരത്തുനിന്ന് ഹാട്രിക് ജയം നേടിയ ശശി തരൂര് ദേശീയ തലത്തില് അറിയപ്പെടുന്ന കോണ്‍ഗ്രസ് നേതാവാണ്.\nമറ്റ് കാരണങ്ങളാല് തരൂരിനു പകരം മറ്റൊരാളെ ചിന്തിച്ചാല് ഏറെ സാധ്യത കൊടിക്കുന്നില് സുരേഷിനാകും. എഴാം തവണ ലോക സഭയിലെത്തുന്ന സുരേഷിനോളം പാര്‍ലമെന്ററി പരിജയം ഉള്ള നേതാക്കള് കോണ്‍ഗ്രസിലില്ല. കഴിഞ്ഞ തവണ പിന്നോക്ക വിഭാഗത്തില് നിന്നുള്ളയാള് എന്ന പരിഗണകൂടി ഖാര്‍ഗെയ്ക്ക് കിട്ടിയിരുന്നു. അത് മാനദണ്ഡമാക്കിയാല് സുരേഷിന് പ്രതിപക്ഷത്തെ നയിക്കാന് അവസരം കിട്ടും.\nപ്രതിപക്ഷ നേതാവായിരുന്ന ഏക മലയാളി സി എം സ്റ്റീഫനായിരുന്നു. അടിയന്തരാവസ്ഥയക്ക് ശേഷം ജനതാ സര്‍ക്കാര് അധികാരത്തിലെത്തിയപ്പോള് കുറച്ചു നാളത്തേയ്ക്ക് ഇടുക്കിയില് നിന്ന് ജയിച്ച സ്റ്റീഫന് നേതാവായി. ആദ്യ ലോക് സഭയില് മലയാളിയായ എ കെ ഗോപാലനായിരുന്നു പ്രതിപക്ഷത്തെ ഏറ്റവും വലിയ ഒറ്റ കക്ഷിയുടെ നേതാവ് . പക്ഷേ പ്രതിപക്ഷ നേതാവായില്ല.\n1951ലെ പൊതുതെരഞ്ഞെടുപ്പില് ആകെയുള്ള 489 സീറ്റില് 364ഉം നേടി കോണ്‍ഗ്രസ് ഭരണകക്ഷിയായപ്പോള് 16 സീറ്റ് നേടിയ കമ്മ്യൂണിസ്റ്റ് പാര്‍ട്ടിയായിരുന്നു രണ്ടാമത്. 12 സീറ്റുമായി സോഷ്യലിസ്റ്റുകള് മൂന്നാം കക്ഷിയുമായി. ജനസംഘം നേതാവായിരുന്ന ശ്യാമപ്രസാദ് മുഖര്‍ജി പ്രതിപക്ഷത്തെ 32 അംഗങ്ങളെ കൂട്ടിച്ചേര്‍ത്ത് നാഷണല് ഡെമോക്രാറ്റിക് പാര്‍ട്ടി രൂപീകരിച്ചെങ്കിലും സ്പീക്കര് പ്രതിപക്ഷ നേതാവ് സ്ഥാനം മുഖര്‍ജിക്ക് പൂര്‍ണമായി നല്‍കിയില്ല. എന്നാല് പ്രതിപക്ഷ നേതാവ് എന്നനിലയിലുള്ള എല്ലാ പരിഗണനയും കിട്ടിയത് മുഖര്‍ജിക്കായിരുന്നു.\nയഥാര്‍ത്ഥത്തില് പ്രതിപക്ഷ നേതാവ് സ്ഥാനവും കാബിനറ്റ് പദവിയും മറ്റ് ആനുകൂല്യ്ങ്ങളും നിശ്ചയിച്ചത് 1977ലെ ജനത ഭരണകാലത്താണ്. അതിന്‍പ്രകാരം ആദ്യ പ്രതിപക്ഷ നേതാവായത് ആറാം ലോക്സഭയില് വൈ.ബി.ചവാന്. ചവാനുപകരം മലയാളിയായ സിഎം സ്റ്റീഫനെ പ്രതിപക്ഷ നേതാവാക്കി. നാല് മാസം തികയും മുന്‍പ് ചവാന് വീണ്ടും പ്രതിപക്ഷ നേതാവായി. ഒരു വര്‍ഷം മൂന്ന് പ്രതിപക്ഷ നേതാക്കന്മാരെ കാണാന് 1979ന് സാധിച്ചു. ഏഴ് എട്ട് ലോക്സഭയില് കോണ്‍ഗ്രസിന് മൃഗീയ ഭൂരിപക്ഷം ലഭിക്കുകയും പ്രതിപക്ഷ നേതാവാകാന് ആവശ്യമായ സീറ്റുകള് ഒരു പാര്‍ട്ടിയും കിട്ടാതിരുന്നതിനാലും പ്രതിപക്ഷ നേതാവ് ഉണ്ടായിരുന്നില്ല.\n9-ാം ലോക്സഭയില് വി.പി.സിംഗ് പ്രധാനമന്ത്രിയായപ്പോള് രാജീവ് ഗാന്ധി പ്രതിപക്ഷ നേതാവായി. (1989-90) വി.പി.സിംഗിന് പകരം ചന്ദ്രശേഖര് പ്രധാനമന്ത്രി പദത്തിലെത്തിയപ്പോള് ലാല് കൃഷ്ണ അദ്വാനി (90--91) പ്രതിപക്ഷ നേതാവായി. പ്രതിപക്ഷ നേതാവ് പി.വി.നരസിംഹറാവു പ്രധാനമന്ത്രിയായ ആദ്യ രണ്ടുവര്‍ഷം അദ്വാനിയായിരുന്നു പ്രതിപക്ഷ നേതാവ് (91-93) തുടര്‍ന്ന് വാജ്പേയിയുടെ 13 ദിവസത്തെ ഭരണത്തില് റാവു പ്രതിപക്ഷനേതാവായി. തുടര്‍ന്ന് ദേവഗൗഡയും എ.കെ.ഗുജ്റാളും ഭരിച്ചപ്പോഴും വാജ്പേയി തന്നെ (96-97) പ്രതിപക്ഷത്തെ നയിച്ചു. വീണ്ടും വാജ്പേയി അധികാരത്തിലെത്തിയപ്പോള് ആദ്യം ശരദ് പവാറും (98-99) പിന്നീട് സോണിയാഗാന്ധിയും (99-2004) പ്രതിപക്ഷ നേതാക്കളായി. മന്‍മോഹന്‍സിംഗിന്റെ പ്രതിപക്ഷ നേതാവ് അദ്വാനിയും (2004-09) തുടര്‍ന്ന് സുഷമ സ്വരാജു(2009 -14)മായി\nപ്രതിപക്ഷത്തെ ഗൂഢാലോചനക്കാരെ വഴിയേ അറിയാം - വി.എസ്\nകേരളത്തെ രേഷ്മ നയിക്കും


മഷിത്തണ്ട്: January 2009\nനാക്കിന്റെ ഗുണം - രണ്ടു കഥകള്\nഒരു ഗ്രാമത്തില് വളരെ ജ്ഞാനിയായ ഒരു വൃദ്ധന് പാര്‍ത്തിരുന്നു.\nപണ്ഡിതനായ അദ്ദേഹം കുട്ടികളെ പഠിപ്പിച്ചും അറിവു പകര്‍ന്നുകൊടുത്തും ദിവസം കഴിച്ചുകൊണ്ടിരിക്കെ ഒരു ദിവസം വാര്‍ദ്ധക്യസഹജമായ കാരണത്താല് ശയ്യാവലംബിയായി.\nവളരെയേറെ ശിഷ്യസമ്പത്തുണ്ടായിരുന്ന, സമാരാധ്യനായിരുന്ന അദ്ദേഹത്തെ കാണാന് അയല്‍ഗ്രാമങ്ങളില് നിന്നുപോലും ആള്‍ക്കാര് അദ്ദേഹത്തിന്റെ കുടിലിലെത്തി.\nരോഗവിവരം അറിഞ്ഞെത്തിയ എല്ലവരേയും അദ്ദേഹം തന്റെ തളര്‍ന്ന കണ്ണുകള് കൊണ്ടു നോക്കി സംതൃപ്തി അടഞ്ഞു. അദ്ദേഹത്തിന്റെ ശിഷ്യവൃന്ദങ്ങളെല്ലാം വൃദ്ധന്റെ കാല്‍ക്കലിരുന്നു. അദ്ദേഹം എന്തോ പറയാന് ശ്രമിക്കുന്നതായി അവര്‍ക്കു തോന്നി.\nവൃദ്ധന് തന്റെ ശിഷ്യഗണങ്ങളെ അരികില് വിളിച്ചു ഇങ്ങനെ പറഞ്ഞു.\n'നിങ്ങള് എന്റെ വായിലൊന്നു പരിശോധിക്കുവിന്. എന്നിട്ട് എത്ര പല്ലുകള് ബാക്കിയുണ്ട് എന്ന് ഒന്നു പറയുക"\nഅദ്ദേഹത്തിന്റെ ശിഷ്യന്‍മാരും ആരാധകരും ഓരോരുത്തരായി അദ്ദേഹത്തിന്റെ വായ പരിശോധിച്ചു. അതിനുശേഷം അവര് പറഞ്ഞു.\n'അങ്ങയുടെ പല്ലുകളെല്ലാം വളരെ മുമ്പേ തന്നെ കൊഴിഞ്ഞുപോയിരിക്കുന്നുവല്ലോ. ഒരെണ്ണം പോലും ബാക്കിയില്ല"\nവൃദ്ധന് ചോദിച്ചു. "നാക്കില്ലേ?"\nഎല്ലാവരും പറഞ്ഞു. "ഉണ്ട്, അങ്ങയുടെ വായയില് നാക്കുണ്ട്".\nവൃദ്ധന് ചോദിച്ചു. "അതെങ്ങനെ സംഭവിച്ചു? ജനിച്ച സമയത്ത് എനിക്കു നാക്കുണ്ടായിരുന്നു. പല്ലു വന്നതു പിന്നീടായിരുന്നുവല്ലോ. താമസിച്ചു വന്നവര് താമസിച്ചു പോകേണ്ടതാണ്. പക്ഷേ ഇവിടെയിപ്പോള് താമസിച്ചു വന്നത് നേരത്തെ പോയിരിക്കുന്നുവല്ലോ"\nശിഷ്യര് പറഞ്ഞു. 'ഗുരോ, അതിന്റെ കാരണം ഞങ്ങള്‍ക്കറിയില്ല."\nചെറുതായി ഒന്നു ചിരിച്ചുകൊണ്ട് വൃദ്ധന് തന്റെ ശിഷ്യരോടായി പറഞ്ഞു.\n"ഈ നാക്ക് വളരെ മൃദുവായിരുന്നതിനാലാണ് അത് ഇത്രയും കാലം നിലനിന്നത്. പല്ലുകള് താമസിച്ചു വന്നിട്ടും നേരത്തേ പോയത് അവ വളരെ കഠോരങ്ങളായിരുന്നതിനാലാണ്. ഇതുപോലെ നിങ്ങള് ഏറെക്കാലം ജീവിക്കണമെങ്കില് പല്ലുകളെപ്പോലെ കഠിനസ്വഭാവക്കാരാകാതിരിക്കുക. നാവിനെപ്പോലെ മൃദുവായ സ്വഭാവമുള്ളവരായിരിക്കുക. ഇതാണ് എനിക്കു അവസാനമായി നിങ്ങളോടു പറയാനുള്ളത്.\nധനികനും അല്പം അഹങ്കാരിയുമായ ഒരു വ്യവസായി ഒരിക്കല് നഗരത്തിലെ വലിയ ഒരു ഹോട്ടലില് ഭക്ഷണം കഴിക്കാനെത്തി. നഗരത്തിലെ ധനികന് തന്റെ ഹോട്ടലില് ഭക്ഷണം കഴിക്കാനെത്തിയതു കണ്ട് ഹോട്ടലുടമ വളരെ സന്തോഷത്തോടെ അയാള്‍ക്കു വേണ്ടുന്ന ഭക്ഷണത്തിന്റെ ഓര്‍ഡര് എടുക്കാനായി സ്വയം അദ്ദേഹത്തിന്റെ മേശക്കരികില് എത്തി.\nഹോട്ടലുടമയെ പരീക്ഷിക്കാനായി ധനികന് ഇങ്ങനെ പറഞ്ഞു.\n'ഈ ലോകത്തെ ഏറ്റവും നല്ലതും ഏറ്റവും മോശമായതുമായ സാധനം എനിക്കു വേണം. എന്റെ തീന്‍മേശയില് അതെത്തിക്കുവാന് താങ്കള്‍ക്കു കഴിയുമോ?"\nഹോട്ടലുടമ സന്തോഷത്തോടെ അയാളുടെ ഓര്‍ഡര് സ്വീകരിച്ചു.\nഅല്പസമയത്തിനുശേഷം വറുത്തു പൊരിച്ച ഒരു ബീഫ്‌കഷണം വ്യവസായിയുടെ മേശപ്പുറത്തെത്തിച്ചു. ഒപ്പം ഹോട്ടലുടമയുമെത്തി. ഹോട്ടലുടമ ധനികനോടു പറഞ്ഞു.\n"ഇത് ഇന്നു രാവിലേ അറുത്ത പോത്തിന്റെ നാവാണ്. ലോകത്തെ ഏറ്റവും നല്ലതും ഏറ്റവും മോശമായതുമായ 'സാധനം'ഇപ്പോള് അങ്ങയുടെ മേശപ്പുറത്തുണ്ട്. നാവാണ് ഈ ലോകത്തെ ഏറ്റവും നല്ലതും ഏറ്റവും മോശമായതുമെന്നു ഞാന് വിശ്വസിക്കുന്നു. ഇനി എല്ലാം അങ്ങയുടെ ഇഷ്ടം"\nധനികന് ആ ഹോട്ടലുടമയെ തന്റെ ആത്മസുഹൃത്തായി സ്വീകരിക്കുവാന് പിന്നെ അധികസമയം വേണ്ടി വന്നില്ല.\nഎഴുതിയത് ഗുരുജി at 12:06 PM , 10 അഭിപ്രായങ്ങള്\nകയ്‌ക്കുന്ന കോവയ്ക്ക (കുട്ടിക്കഥ)\nകൊച്ചുകൂട്ടുകാര്‍ക്കെല്ലാവര്‍ക്കും പുതുവത്സരാശംസകള്. ഒരു കഥകേട്ടിട്ട് കുറേ നാളായില്ലേ. പഴയൊരു മുത്തശ്ശിക്കഥ പറയാം.\nപണ്ട് പണ്ട് ഒരു ഗ്രാമത്തില് രണ്ടുകുട്ടികളുണ്ടായിരുന്നു, ദാമുവും ഗോപുവും. രണ്ടുപേരും നല്ല കൂട്ടുകാര്. അന്ന് ഇന്നത്തെപ്പോലെ സ്കൂളുകളൊന്നുമില്ല കേട്ടോ. ആശാന്‍പള്ളിക്കൂടത്തിലാണ് രണ്ടുപേരും അക്ഷരം പഠിക്കുവാന് പോകുന്നത്. ദാമു ഒരു വികൃതിയായിരുന്നു. ഒരു ദിവസം പള്ളിക്കൂടത്തില് നിന്നും തിരികെ വരുന്നവഴി ഒരു പറമ്പില് നിറയെ നല്ല കോവയ്ക്ക വിളഞ്ഞുനില്‍ക്കുന്നതു കണ്ടു.\nദാമു പറഞ്ഞു: “എടാ ഗോപൂ, നോക്കടാ നല്ല കോവയ്ക്ക. ഇത് വറവാക്കി തിന്നാന് എന്തു രസമാണെന്ന് നിനക്കറിയാമോ? വാ നമുക്ക് ഇത് കുറച്ച് പറിച്ചെടുത്തുകൊണ്ട് വീട്ടില് പോകാം”\nഅതു കേട്ട് ഗോപു പറഞ്ഞു : “വേണ്ടാ ദാമൂ, ഇത് മറ്റാരോ കൃഷി ചെയ്തിരിക്കുന്നതല്ലേ, ആരെങ്കിലും കാണും”\n“ആരും കാണുകയില്ല, നീ വാ” ദാമു ഗോപുവിനെ സമാധാനിപ്പിച്ചു. അങ്ങനെ ആരും കാണാതെ അവര് രണ്ടുപേരും ഓരോ ഇലക്കുമ്പിള് നിറയെ കോവയ്ക്കയും പറിച്ചുകൊണ്ട് വീട്ടിലെത്തി.\nദാമുവിന്റെ അമ്മയ്ക്കു സന്തോഷമായി. അവര് കോവയ്ക്ക അരിഞ്ഞ് ദാമുവിന് നല്ല കറിയും, വറവും ഒക്കെയുണ്ടാക്കി കൊടുത്തു. ഗോപു കോവയ്ക്കയുമായി എത്തിയപ്പോള് അവന്റെ അമ്മ അതെവിടെനിന്നാണെന്ന് ചോദിച്ചു മനസിലാക്കി. അവരെന്തുചെയ്തുവെന്നോ. ഗോപുവിനെ വഴക്കൊന്നും പറഞ്ഞില്ല. പകരം ഗോപുവിന്റെ അമ്മയും കോവയ്ക്ക കറിവച്ചു. പക്ഷേ അതില് ഒരു കാഞ്ഞിരക്കുരുകൂടി ചേര്‍ത്താണ് അവന്റെ അമ്മ കറിയുണ്ടാക്കിയത്! കാഞ്ഞിരക്കുരു എന്താണെന്ന് കൂട്ടുകാര്‍ക്കറിയാമോ? ഭയങ്കര കയ്‌പ്പുള്ള ഒരു കായയാണത്. പണ്ട് നമ്മുടെ നാട്ടില് എല്ലായിടത്തും ഉണ്ടായിരുന്ന ഒരു മരത്തിന്റെ കായ.\nഅങ്ങനെ ഗോപുവും സന്തോഷത്തോടെ ചോറുണ്ണാനിരുന്നു. പക്ഷേ കോവയ്ക്ക വായില് വച്ചപ്പോഴോ, ഭയങ്കര കയ്‌പ്പ്!\nഗോപു ചോദിച്ചു: “അയ്യേ അമ്മേ ഇതെന്താ ഈ കോവയ്ക്ക് കയ്‌ക്കുന്നത്“\nഅപ്പോള് ഗോപുവിന്റെ അമ്മ പറഞ്ഞു: “മോനേ, ഈ കോവയ്ക്ക നീ കട്ടുകൊണ്ടുവന്നതല്ലേ, മറ്റുള്ളവരുടെ സാധനങ്ങള് മോഷ്ടിക്കരുത്. കട്ടെടുക്കുന്ന വസ്തുക്കള് കയ്‌ക്കും കേട്ടോ?”\nഅതൊരു പുതിയ അറിവായീരുന്നു ഗോപുവിന്. ഗോപു പിന്നീടൊരിക്കലും മോഷ്ടിക്കാന് പോയില്ല.\nഎന്നാല് ദാമുവോ? അവന്റെ അമ്മ എന്നും അവന് കട്ടുകൊണ്ടുവരുന്ന പച്ചക്കറികള് കൊണ്ട് അവന് നല്ല നല്ല കറികളുണ്ടാക്കിക്കൊടുത്തു. അവനതു തിന്ന് തടിച്ചുകൊഴുത്തു. വലുതായപ്പോള് അവന് വലിയൊരു കള്ളനായി മാറുകയും ചെയ്തു. നാട്ടുകാര്‍ക്കെല്ലാം ശല്യമായി തീര്‍ന്ന ഒരു പെരുങ്കള്ളന്.\nഇതില് നിന്നും കൂട്ടുകാര് എന്തുപഠിച്ചു? കട്ടെടുക്കരുത്. മറ്റുള്ളവരുടെ ഒരു സാധനങ്ങളും നമ്മള് അവരുടെ സമ്മതമില്ലാതെ എടുക്കരുത്. സ്കൂളില് പോകുമ്പോള് മറ്റുകുട്ടികളുടെ സാധനങ്ങള്, മറ്റു വീടുകളില് പോയാല് അവിടെനിന്ന് എന്തെങ്കിലും, കടകളില് നിന്ന് സാധനങ്ങള് - അങ്ങനെ എന്തുമാവട്ടെ, ഒരു കൊച്ചു സാധനം പോലും കട്ടെടുക്കരുത്. അത് നല്ല ശീലമല്ല.\nഎഴുതിയത് അപ്പു ആദ്യാക്ഷരി at 8:59 AM , 13 അഭിപ്രായങ്ങള്


ആരോപണ-പ്രത്യാരോപണങ്ങളുമായി കാപ്പനും ജോസും - KeralaVoice\nHome Headline ആരോപണ-പ്രത്യാരോപണങ്ങളുമായി കാപ്പനും ജോസും\nആരോപണ-പ്രത്യാരോപണങ്ങളുമായി കാപ്പനും ജോസും\nകോട്ടയം : ജയസാധ്യത വിലയിരുത്തി പാര്‍ട്ടികളും മുന്നണികളും കൂട്ടലും കിഴിക്കലും തുടരുന്നതിനിടെ പാലാ നിയമസഭ മണ്ഡലത്തില് ആരോപണ-പ്രത്യാരോപണങ്ങളുമായി സ്ഥാനാര്‍ഥികളായ ജോസ് കെ. മാണിയും മാണി സി. കാപ്പനും. ജോസിനെതിരെ ആരോപണങ്ങളുമായി ആദ്യം രംഗത്തുവന്നത് കാപ്പനായിരുന്നു. ശക്തമായ വിമര്‍ശനവുമായി ജോസും തിരിച്ചടിച്ചു. കേരള കോണ്‍ഗ്രസിനും ജോസ് കെ. മാണിക്കും എതിരായ വികാരം തെരഞ്ഞെടുപ്പില് മണ്ഡലത്തിലെ പ്രധാന ചര്‍ച്ചവിഷയമായിരുന്നെന്നും അദ്ദേഹത്തെ പരാജയപ്പെടുത്തണമെന്ന ആഗ്രഹം പലരും പറഞ്ഞിരുന്നതായും കാപ്പന് തുറന്നടിച്ചു. തനിക്കെതിരായ വിഷയമല്ല, ഗൗരവമായ രാഷ്ട്രീയമാണ് പാലാക്കാര് തെരെഞ്ഞടുപ്പില് ചര്‍ച്ച ചെയ്തതെന്നായിരുന്നു ജോസിെന്‍റ മറുപടി.\nമാണി സി. കാപ്പന്\nജോസ് െക. മാണിക്കെതിരായ വികാരമാണ് പാലായില് ചര്‍ച്ചയായത്. അത് സമീപ മണ്ഡലങ്ങളില് ഇടതുമുന്നണിക്ക് ദോഷംചെയ്യും. ജോസിനെ തോല്‍പിക്കണമെന്ന് പലരും തന്നോട് പറഞ്ഞു. ജോസിനെതിരായ വികാരം തനിക്ക് വോട്ടായി മാറി. അതിനാല് 15,000 വോട്ടിെന്‍റ ഭൂരിപക്ഷത്തിന് വിജയിക്കും. തെരഞ്ഞെടുപ്പില് സഭ നിഷ്പക്ഷമായിരുന്നു. അതും തനിക്ക് ഗുണംചെയ്യും. മനഃസാക്ഷിയുള്ള സി.പി.എം അംഗങ്ങള് പോലും തനിക്ക് വോട്ട് ചെയ്തിട്ടുണ്ടാകും. പാലാ നഗരസഭക്ക് പുറമെ തലപ്പലം, മേലുകാവ് പഞ്ചായത്തുകളില് വന് ഭൂരിപക്ഷം ലഭിക്കും. വോട്ടിനായി ജോസും കൂട്ടരും പലതും ചെയ്തു. എലത്തൂരില് ശക്തമായ മത്സരമായിരുന്നു.\nജോസ് കെ. മാണി\nമത്സരിച്ച 12 സീറ്റിലും കേരള കോണ്‍ഗ്രസ് വിജയിക്കും. പാലായില് തെന്‍റ വിജയം ഉറപ്പാണ്. എന്നാല്, ഭൂരിപക്ഷം പറയുന്നില്ല. പാലാക്കാരെ സ്വാധീനിക്കാന് ആര്‍ക്കും കഴിയില്ല. മറിച്ചുള്ള ആരോപണങ്ങളെല്ലാം അടിസ്ഥാനരഹിതമാണ്. ഇടതുമുന്നണിക്ക് തുടര്‍ഭരണം ഉറപ്പാണ്. ഇടതുമുന്നണി സംസ്ഥാനത്ത് ഒറ്റക്കെട്ടായാണ് തെരഞ്ഞെടുപ്പിനെ നേരിട്ടത്. പാലായിലും കോട്ടയം ജില്ലയിലും ഒറ്റെക്കട്ടായിരുന്നു. എന്നാല്, യു.ഡി.എഫ് അങ്ങനെയായിരുന്നില്ല. ഇനി അഞ്ചുവര്‍ഷം യു.ഡി.എഫും കാപ്പനും എന്തുചെയ്യുമെന്ന് പറഞ്ഞില്ല. പറയാന് മറ്റൊന്നും ഇല്ലാത്തതിനാലാണ് ആരോപണങ്ങള് ഉന്നയിക്കുന്നത്. കേരള കോണ്‍ഗ്രസ് വോട്ടുകള് ഒന്നും ചോരില്ല. തദ്ദേശ തെരഞ്ഞെടുപ്പില് ഇത് കണ്ടതാണ്.\nപോളിങ് ശതമാനം കുറഞ്ഞെന്ന് കരുതുന്നില്ല. ഇടതുമുന്നണി നല്ല ആവേശത്തിലാണ്. തെരഞ്ഞെടുപ്പ് പ്രഖ്യാപിച്ചതുമുതല് എതിരാളികള് തനിക്കെതിരെ നിരന്തരം ആരോപണം ഉന്നയിക്കുകയായിരുന്നു. ഇത് വ്യക്തിഹത്യയാണ്. വോട്ടിനായി താന് പലതും ചെയ്തെന്ന് പറയുന്നു. അതിെന്‍റ ആവശ്യം തങ്ങള്‍ക്കില്ല.\nPrevious articleഒമാനില് വീണ്ടും നിയന്ത്രണം ; ഇന്ത്യക്കാര്‍ക്കുള്‍പ്പെടെ തിരിച്ചടി\nNext articleകോട്ടയത്ത് പോളിങ് കുറഞ്ഞു ; ആരെ തുണക്കും?


"അവൾ പുരുഷാധിപത്യത്തിനു ഇരയായിട്ടില്ല" പുത്തൻ ചിത്രവുമായി പ്രിയ നടി ! വൈറലായി താരത്തിന്റെ വാക്കുകൾ ! - Cine Kerala\n“അവൾ പുരുഷാധിപത്യത്തിനു ഇരയായിട്ടില്ല” പുത്തൻ ചിത്രവുമായി പ്രിയ നടി ! വൈറലായി താരത്തിന്റെ വാക്കുകൾ !\nമലയാളികളുടെ പ്രിയ നടിയാണ് മംമ്‌ത മോഹൻദാസ്. മോഡലായ മംമ്‌ത 2005 ലാണ് മയൂഖം എന്ന സിനിമയിലൂടെ അഭിനയ രംഗത്തേയ്ക്ക് എത്തുന്നത്. പിന്നീട് നിരവധി ഹിറ്റ് ചലച്ചിത്രങ്ങളുടെ ഭാഗമാകുവാൻ മമ്‌തയ്‌ക്ക് സാധിച്ചു. അഭിനയത്രി എന്നതിനപ്പുറം പിന്നണി ഗായികയായും ഉയർന്ന ഒരു താരമായിരുന്നു മംമ്‌ത. സംസ്ഥ സർക്കാർ പുരസ്ക്കാരം സ്വന്തമാക്കിയ മംമ്‌ത മലയാളം, തമിഴ്, തെലുങ്ക് തുടങ്ങിയ ഭാഷകളിലും അഭിനയിച്ചിട്ടുണ്ട്. കർണാടിക് സംഗീതത്തിൽ പ്രഗത്ഭയായതിനാൽ തന്നെ പിന്നണി ഗായിക എന്ന സ്ഥാനത്തേയ്ക്ക് ഉയരുവാൻ താരത്തിന് അതികം കാലതാമസം ഒന്നും ഉണ്ടായിരുന്നില്ല. സമൂഹമാധ്യമങ്ങളിലും സജീവമായ താരം പങ്കുവെയ്ക്കുന്ന ചിത്രങ്ങൾക്കെല്ലാം വലിയ സ്വീകാര്യതയാണ് ലഭിയ്ക്കാറുള്ളത്. അത്തരത്തിൽ താരം ഇപ്പോൾ പങ്കുവെച്ചിരിയ്ക്കുന്ന ഒരു ചിത്രമാണ് സമൂഹമാധ്യമങ്ങളുടെ മനം കവരുന്നത്.\nസിൽവർ കളറിലുള്ള സാരിയിലാണ് താരം ചിത്രത്തിൽ പ്രത്യക്ഷപ്പെട്ടിരിയ്ക്കുന്നത്. സിമ്പിൾ ലുക്കിൽ പ്രത്യക്ഷപ്പെട്ട മംമ്‌ത ചിത്രത്തിനൊപ്പം കുറിച്ച വാക്കുകളാണ് സമൂഹമാധ്യമങ്ങൾ ഏറ്റെടുത്തിരിയ്ക്കുന്നത്. “ഓരോ സമയവും സ്ത്രീകൾ സ്വന്തം കാലിൽ നിലകൊള്ളുന്നുവെങ്കിൽ, അതിനർത്ഥം അവൾ പുരുഷാധിപത്യത്തിനു ഇരയായിട്ടില്ല എന്നാണ്. അവൾ പോലും അറിയാതെ അവൾ മറ്റ് സ്ത്രീകൾക്ക് വേണ്ടി കൂടി നില കൊള്ളുകയാണ്. ഇവിടെ എന്താണ് മനോഹരമാക്കുന്നത് എന്നാൽ, എന്താണോ അവൾക്കും മറ്റുള്ള സ്ത്രീകൾക്കും നടക്കണം എന്ന് അവൾ ആഗ്രഹിയ്ക്കുന്നത്, അല്ലെങ്കിൽ വിശ്വസിയ്ക്കുന്നത് അത് നടക്കുന്നു എന്നതാണ്.”ഇപ്രകാരമായിരുന്നു മംമ്‌ത ചിത്രം പങ്കുവെച്ചുകൊണ്ട് കുറിച്ചത്. നിരവധി ആളുകളാണ് ഇതിനോടകം തന്നെ ചിത്രം കണ്ടിരിയ്ക്കുന്നത്. നിരവധി കമന്റുകളും ചിത്രത്തിന് താഴെയായി എത്തിയിട്ടുണ്ട്.\nവലിയ ഒരു പോരാളികൂടിയായ മംമ്‌ത ക്യാൻസറിനോട് പോരാടി ജീവിതത്തിലേയ്ക്ക് തിരികെ വന്ന വ്യക്തിയാണ്. വിവാഹത്തെയും രോഗാവസ്ഥയെയും തുടർന്ന് അഭിനയ ജീവിതത്തിൽ നിന്നും ഇടവേളയെടുത്ത മംമ്‌തയുടെ തിരിച്ച് വരവ് ഇരു കൈയും നീട്ടിയായിരുന്നു മലയാളികൾ സ്വീകരിച്ചത്. ഇതിനോടകം തന്നെ വലിയ രീതിയിൽ സ്വീകാര്യത നേടിയ താരമായി മംമ്‌ത ഉയർന്നു കഴിഞ്ഞു.\nപാട്ടുപാടി ഭാവന ; വീഡിയോ പിടിച്ച് രമ്യ ! ഇരുവരും ഒന്നിച്ചെത്തിയപ്പോൾ സംഭവം വേറെ ലെവൽ !\nപേളിയ്ക്ക് കുഞ്ഞു ജനിച്ചു ; ആദ്യത്തെ കൺമണിയുടെ ചിത്രവുമായി താരം !


Homeകേരളം"ആരിൽ നിന്നും രോഗം പകരാം"; ആൾക്കൂട്ടം ഒരു കാരണവശാലും അനുവദിക്കരുതെന്ന് മുഖ്യമന്ത്രി\nwebdesk July 16, 2020\nതിരുവനന്തപുരം: ബ്രേക്ക് ദ ചെയിന് ക്യാമ്പയിന് മൂന്നാം ഘട്ടത്തിലേക്ക് കടന്നതായി മുഖ്യമന്ത്രി പിണറായി വിജയന്. ജീവന്റെ വിലയുള്ള ജാഗ്രത എന്ന മുദ്രാവാക്യമാണ് ഈ ഘട്ടത്തില് ഉയര്‍ത്തുന്നത്.[www.malabarflash.com]\nകോവിഡ് രോഗികളില് 60 ശതമാനം പേര് രോഗലക്ഷണമില്ലാത്തവരാണ്. ബ്രേക്ക് ദ ചെയിന് കാമ്പയിന്റെ ഭാഗമായി 'ആരില് നിന്നും രോഗം പകരാം' എന്ന പ്രധാന ജാഗ്രതാ നിര്‍ദേശം പൊതുജനങ്ങള്‍ക്ക് നല്‍കുന്നുവെന്നും മുഖ്യമന്ത്രി അറിയിച്ചു. കോവിഡ് അവലോകന യോഗത്തിന് ശേഷം മാധ്യമങ്ങളോട് കാര്യങ്ങള് വിശദീകരിക്കുകയായിരുന്നു മുഖ്യമന്ത്രി.\nരോഗലക്ഷണമുള്ളവരെ തിരിച്ചറിയാന് സാധിക്കും. എന്നാല് അങ്ങനെ ലക്ഷണങ്ങളില്ലാത്തവരെ തിരിച്ചറിയാനാവില്ല. ആരില്‍നിന്നും രോഗം പകരാം എന്ന ജാഗ്രതാ നിര്‍ദേശം ഇതിന്റെ ഭാഗമാണ്. നമ്മള് നിരന്തരം സമ്പര്‍ക്കം പുലര്‍ത്തുന്ന മാര്‍ക്കറ്റുകള്, തൊഴിലിടങ്ങള്, വാഹനങ്ങള്, ആശുപത്രികള്, പൊതുസ്ഥലങ്ങള് തുടങ്ങിയ ഇടങ്ങളില്‍നിന്ന് ആരില്‍നിന്നും ആര്‍ക്കും രോഗം വരാം. ഒരാളില്‍നിന്ന് ചുരുങ്ങിയത് രണ്ട് മീറ്റര് അകലം പാലിച്ചുകൊണ്ട് സ്വയം സുരക്ഷിതരായിരിക്കാന് എല്ലാവരും ശ്രദ്ധിക്കണം.\nഇടപഴകുന്ന എല്ലാ സ്ഥലങ്ങളിലും ചുറ്റും രണ്ടു മീറ്റര് അകലം പാലിക്കുന്നുണ്ടെന്ന് ഉറപ്പാക്കണം. ഈ സുരക്ഷിത വലയത്തില് നിന്നുകൊണ്ട് മാസ്‌ക് ധരിക്കുകയും കൈകള് സോപ്പ്, സാനിറ്റൈസര് എന്നിവ ഉപയോഗിച്ച് അണുമുക്തമാക്കാനുമാകണം. ആള്‍ക്കൂട്ടം ഒരു കാരണവശാലും അനുവദിക്കരുത്. മരണം കുറയ്ക്കാനായത് നമ്മുടെ ജാഗ്രത മൂലമാണ്. അതുകൊണ്ട് ജാഗ്രതക്ക് ജീവന്റെ വിലയുണ്ടെന്നും മുഖ്യമന്ത്രി പറഞ്ഞു.\ncovid19 Kerala News pinarai-vijayan press-meet കേരളം


ആശങ്കയൊഴിഞ്ഞു; ഹരിതകർമസേന ഇന്നുമുതൽ മാലിന്യം ശേഖരിക്കും | 27Mar2020\nആശങ്കയൊഴിഞ്ഞു; ഹരിതകർമസേന ഇന്നുമുതൽ മാലിന്യം ശേഖരിക്കും\nഅജൈവമാലിന്യശേഖരം താത്‌കാലികമായി നിർത്തി\nകോഴിക്കോട് : കൊറോണ വൈറസ് ഭീതിയിൽ നിർത്തിവെച്ച മാലിന്യ ശേഖരണം ഹരിതകർമസേന വെള്ളിയാഴ്ചമുതൽ പുനരാരംഭിക്കും.\nആവശ്യമായ സൗകര്യങ്ങളോ കൃത്യമായ ധാരണയോ ഇല്ലാത്തതിനെ തുടർന്ന് പലരും ജോലിയിൽനിന്നു വിട്ടുനിന്നതുകൊണ്ടാണ് മുടങ്ങിയത്. സാധാരണ എല്ലാ ദിവസങ്ങളിലും ഇവർ വീടുകളിലും ഫ്ളാറ്റുകളിലുമെത്തി ജൈവമാലിന്യം ശേഖരിക്കാറുണ്ട്. എന്നാൽ ആവശ്യത്തിനുള്ള ഗ്ലൗസോ, മുഖാവരണമോ ഇല്ലാത്തതിനാൽ കഴിഞ്ഞ മൂന്നുദിവസമായി ഇവർ മാലിന്യമെടുക്കാൻ പോകാറുണ്ടായിരുന്നില്ല.\nതുടർന്ന് കോർപ്പറേഷൻ സെക്രട്ടറിയുടെ അധ്യക്ഷതയിൽ ചേർന്ന യോഗത്തിലാണ് പരിഹാരമുണ്ടായത്. വെള്ളിയാഴ്ചമുതൽ രണ്ട് ദിവസിത്തൊലിരിക്കൽ മാലിന്യം ശേഖരിക്കും. ജൈവമാലിന്യം മാത്രമാണ് ശേഖരിക്കുക. അജൈവ മാലിന്യം ശേഖരിക്കുന്നത് താത്‌കാലികമായി നിർത്തിയെന്നും കോർപ്പറേഷൻ സെക്രട്ടറി ബിനു ഫ്രാൻസിസ് അറിയിച്ചു. കോർപ്പറേഷൻ പരിധിയിൽ 436 ഹരിതകർമസേനയുണ്ട്.\nആവശ്യത്തിനുള്ള ഗ്ലൗസും, മുഖാവരണവും എല്ലാവർക്കും പൂർണമായി കിട്ടിയിരുന്നില്ല. തൊഴിലാളികൾക്ക് ആശങ്കയുമുണ്ടായിരുന്നു.\nഅതാണ് ജോലി പൂർണമായും നിർത്തി വെക്കേണ്ടിവന്നത്. വ്യാഴാഴ്ച യോഗത്തിൽ എല്ലാ തൊഴിലാളികൾക്കും ഗ്ലൗസും മുഖാവരണവും സോപ്പും നൽകാമെന്നു തീരുമാനമായി.\nഹരിതകർമസേനാംഗങ്ങൾക്ക് അതതു പരിധിയിലെ ഹെൽത്ത് ഇൻസ്പെക്ടറുമായി ബന്ധപ്പെട്ടാൽ ഇവ നൽകുമെന്ന് അറിയിച്ചിട്ടുണ്ടെന്നും ജില്ലാ ഖരമാലിന്യ സംസ്കരണ തൊഴിലാളിയൂണിയൻ സെക്രട്ടറി പി. ഗിരിജ പറഞ്ഞു. രാവിലെ ആറുമുതൽ 10വരെ ജൈവമാലിന്യം ശേഖരിക്കും. ദൂരെ നിന്നും ബസുകളിൽ യാത്രചെയ്തുവരുന്നവർ വരേണ്ടതില്ലെന്നും നിർദേശം നൽകിയിട്ടുണ്ടെന്നും അവർ പറഞ്ഞു.